KesariWeekly - സഖാവ് ലോറന്‍സിന്റെ മകള്‍ക്ക് പറയാനുള്ളത്--\nസഖാവ് ലോറന്‍സിന്റെ മകള്‍ക്ക് പറയാനുള്ളത്--\nഇടതുപക്ഷ ജനാധിപത്യമുന്നണി മുന് കണ്‍വീനറും മാര്‍ക്‌സിസ്റ്റ്\nനേതാവുമായ എം.എം.ലോറന്‍സിന്റെ മകള് ആശ ലോറന്‍സ് തന്റെ കുടുംബം അനുഭവിച്ച പീഡനങ്ങള് തുറന്നുപറയുന്നു.\nഎനിക്ക് എന്റെ അപ്പന്റെ 'ജോലി'യെക്കുറിച്ചൊന്നും തിരിച്ചറിവില്ലാത്ത പ്രായം. എറണാകുളം സിറ്റിയുടെ ഹൃദയഭാഗത്ത് തോട്ടക്കാട് റോഡിലെ കൊച്ചു വീട്ടിലാണ് അപ്പന്, അമ്മ, ഞങ്ങള് നാല് മക്കള് താമസിച്ചിരുന്നത്. നീണ്ട 20 വര്‍ഷങ്ങള്. ഇന്നാണ് സവര്‍ണ്ണനും അവര്‍ണ്ണനും മതങ്ങളും അതിനുള്ളിലുള്ള 'മതിലുകളും' ഞാന് മനസ്സിലാക്കി വരുന്നത്. തമിഴ് ബ്രാഹ്മണരാണ് ചുറ്റും, പിന്നെ തുളു ബ്രാഹ്മണരും. സ്വാഭാവികമായും അവര്‍ക്ക് അവരുടേതായ ചിട്ടവട്ടങ്ങള് ഉണ്ടായിരുന്നു. കുട്ടിക്കാലം മുതല് ഇതെല്ലാം കണ്ടും കേട്ടും അനുഭവിച്ചും വളര്‍ന്നതിന്റെ സ്വാധീനം എന്നില് ഉണ്ട്. കൂട്ടുകാര് അയല്‍ക്കാര്‍തന്നെ. അവര്‍തന്നെ 'ക്ലാസ്സ്‌മേറ്റ്‌സും'. ഞങ്ങളുടെ കുടുംബം കൂടാതെയുള്ള ഒരേയൊരു ക്രിസ്ത്യന് കുടുംബം ഡോ. മേരി ആന്റണിയുടേതാണ്. ഡോക്ടര്‍ക്കും ഞങ്ങളോട് വളരെയധികം സ്‌നേഹമാണ്.\nഅപ്പന്റെ ജോലി എന്റെ കൂട്ടുകാരുടെ അച്ഛനമ്മമാരുടേതില് നിന്ന് വ്യത്യസ്തമാണ് എന്ന് ക്രമേണ മനസ്സിലാക്കിത്തുടങ്ങി. കൊച്ചി സിറ്റി അന്നും വലിയ സിറ്റി തന്നെ. എന്നാലും മിക്കവര്‍ക്കും ഞങ്ങളെ അറിയാം. അപ്പന്റെ കൂടെ പോകുമ്പോള് കിട്ടുന്ന പരിഗണനയെല്ലാം ഓര്‍ക്കുന്നു. അമ്മ തികഞ്ഞ ഈശ്വര വിശ്വാസിയായിരുന്നു. ഞങ്ങള് മക്കള്‍ക്ക് അപ്പനായിരുന്നു 'റോള് മോഡല്'; അപ്പന്റെ 'നിരീശ്വരവാദം' ഞങ്ങളേയും ബാധിച്ചിരുന്നു. ശരിയല്ല അത് എന്ന് അമ്മ എന്നും പറയുമായിരുന്നു. എങ്കിലും 'ദൈവം' ഇല്ല എന്ന് തന്നെ ആയിരുന്നു വിശ്വാസം. എന്നല് ഇടയ്‌ക്കൊക്കെ ഞാന് പ്രാര്‍ത്ഥിക്കുമായിരുന്നു. പരീക്ഷാ സമയത്ത് മാത്രം പ്രത്യക്ഷപ്പെടുന്ന 'വിശ്വാസം' ആയിരുന്നു അത്.\nഎറണാകുളം ശിവക്ഷേത്രത്തില് സ്ഥിരമായി പോകുമായിരുന്നു; കൂട്ടുകാരി സന്ധ്യയോടൊപ്പം. സന്ധ്യ തൊഴുന്നത് പോലെയെല്ലാം ഞാനും ചെയ്യുമായിരുന്നു. അന്നത്തെ പൂജാരിമാര്‍ക്കും അയല്‍പക്കക്കാര്‍ക്കുമെല്ലാം ഞാന് ഏത് കുടുംബാംഗമാണ് എന്നറിയമായിരുന്നുവെങ്കിലും എല്ലാവര്‍ക്കും സന്തോഷമായിരുന്നു. ഉത്സവം തുടങ്ങിയാല്‍പ്പിന്നെ സ്ഥിരമായി വൈകുന്നേരങ്ങളില് അമ്പലത്തില് പോക്കാണ്. ശീവേലി കണ്ട് അവിടെയെല്ലാം കറങ്ങുക പതിവായിരുന്നു. അയല്‍പക്കത്ത് 'പറ' എടുക്കുന്ന ദിവസങ്ങളില് സ്‌കൂളില് പോകാതിരിക്കുമായിരുന്നു. ഇതിനൊന്നും യാതൊരു എതിര്‍പ്പുമില്ലായിരുന്നു വീട്ടില്.\n'ഉത്സവം' ഞങ്ങളുടെ വീട്ടിലും ഉത്സവം കൊണ്ടുവരും. സ്ഥിരമായി രണ്ട് ആനകളാണ് വീട്ടുമുറ്റത്ത്. അതില്‍പ്പരം സന്തോഷമെന്താണ് കുട്ടിക്കാലത്ത്. വെടിക്കെട്ട്, ആറാട്ട് ഇതെല്ലാം ഞങ്ങള്‍ക്കെല്ലാം സന്തോഷമായിരുന്നു. അപ്പനുള്ള സമയത്താണെങ്കില് വെടിക്കെട്ട് തുടങ്ങുമ്പോള് ഞങ്ങളെ ഉറക്കത്തില് നിന്ന് എഴുന്നേല്‍പ്പിച്ച് കാണിച്ച് തരും. എന്റെയും അമ്മയുടെയും കൂടെ ഒരു ദിവസമെങ്കിലും ഉത്സവപ്പറമ്പ് കാണാനായി അപ്പന് കൂടെവരും.\nസ്‌കൂള് വിദ്യാഭ്യാസം സെന്റ് തെരേസാസില് ആയിരുന്നു. പ്രീഡിഗ്രിയ്ക്ക് മഹാരാജാസില് ചേര്‍ന്നു. വീട്ടുമുറ്റത്ത് തന്നെയുള്ള കോളേജ്. അപരിചിയത്വമൊന്നും അതുകൊണ്ടില്ല. പക്ഷേ, 'രാഷ്ട്രീയ അന്തരീക്ഷം' മാറി. കെ.എസ്.യു, എസ്.എഫ്.ഐ എല്ലാം ജീവിതത്തിലേക്ക് വരുന്നു. ആരും പറയേണ്ട കാര്യമില്ലല്ലോ, ഞാന് എസ്.എഫ്.ഐ മെമ്പര്‍ഷിപ്പ് എടുത്തു. കൂട്ടുകാര് കെ.എസ്.യു മെമ്പര്‍ഷിപ്പ് എടുത്തു. ഞങ്ങള് രാഷ്ട്രീയം സംസാരിക്കാറില്ലായിരുന്നു. ഇലക്ഷന് സമയത്ത് അവര് ഇഷ്ടമുള്ളവര്‍ക്ക് വോട്ട് കൊടുക്കും. ഞാന് എസ്.എഫ്.ഐയ്ക്ക് മാത്രം. എന്നിട്ടും 'പരാതി' എത്തി വീട്ടില്; അടുത്ത് അന്തരിച്ച സൈമണ് ബ്രിട്ടോ വഴി. ഞാന് എസ്.എഫ്.ഐ. പ്രവര്‍ത്തനത്തിന് ചെല്ലുന്നില്ല, മീറ്റിംഗിന് ചെല്ലുന്നില്ല എന്നൊക്കെ. കെ.എസ്.യുക്കാരാണ്, പണക്കാരാണ്. ആരോപണങ്ങള് കൂടിക്കൂടി വന്നു. എസ്.എഫ്.ഐയുടെ പ്രവര്‍ത്തനത്തിനും മീറ്റിംഗിനും എന്നെ ആരും വിളിച്ചിരുന്നില്ല. പിന്നെ നഴ്‌സറി ക്ലാസ് മുതല് കൂടെയുള്ള കൂട്ടുകാരെ പെട്ടെന്നൊരു ദിവസം 'രാഷ്ട്രീയ നിറം' നോക്കി മാറ്റുവാന് ഞാന് തയ്യാറായിരുന്നില്ല. ആരോപണം വന്നപ്പോള് അച്ഛന് ചോദിച്ചു മീറ്റിംഗിനൊക്കെ പോയ്കുടേ എന്ന്. താല്‍പര്യമില്ലാന്ന് മറുപടി- പിന്നീട് അച്ഛന് അതേപ്പറ്റി ഒന്നും പറഞ്ഞില്ല. പ്രീഡിഗ്രി കഴിഞ്ഞപ്പോള് സെന്റ് തെരേസാസില് ചേര്‍ക്കണമെന്ന് ആവശ്യപ്പെട്ടു. അങ്ങനെ കെ.എസ്.യു- എസ്.എഫ്.ഐ പ്രശ്‌നം ഇല്ലാതായി. പിന്നീട് എറണാകുളം ഗവ. ലോ കോളേജില് പഠിക്കുവാന് ചേര്‍ന്നപ്പോള് എസ്.എഫ്.ഐ വീണ്ടും വന്നു. സഹോദരന് എബി എന്റെ സീനിയര് ആയി പഠിക്കുന്നുണ്ട്. എബി പറയുന്നതുകൊണ്ട് മാത്രം ഞാന് ഒന്ന് രണ്ട് സമരങ്ങളിലും മീറ്റിംഗിലും പങ്കെടുത്തു.\nരണ്ടാംവര്‍ഷ വിദ്യാര്‍ത്ഥി ആയിരുന്നപ്പോള് വിവാഹം കഴിഞ്ഞു. അതോടെ ജീവിതമാകെ മാറി. ക്ഷേത്രത്തില് പോക്കെല്ലാം കഴിഞ്ഞു. ജീവിതത്തില് പല മാറ്റങ്ങളും വന്നു. രണ്ട് മക്കളുടെ അമ്മയായി, വിവാഹമോചിതയായി. മാറ്റങ്ങള് വീണ്ടും വരികയാണ് ജീവിതത്തില്. രണ്ട് മക്കളുടെ അമ്മയായതിന് ശേഷം ജോലിയ്ക്ക് പോയിത്തുടങ്ങി. ഒരുപാട് മാറ്റങ്ങള് ജീവിതത്തില് ഉണ്ടായി. ഇപ്പോഴും ഉണ്ടായിക്കൊണ്ടിരിക്കുന്നു. ഒരിക്കല് ദല്‍ഹിയില് നിന്ന് വരുമ്പോള് സഹയാത്രികനില് നിന്നും ഒരു പത്രം വാങ്ങി വായിച്ചു. സദ്ഗുരുവിന്റെ ഒരു കോളം വായിച്ചു. എന്നെ അത് ഏറെ ആകര്‍ഷിച്ചു. 'പത്ര'ത്തിന്റെ ഉടമസ്ഥനോട് ആ പത്രം എനിക്ക് തരുമോ എന്ന് ചോദിച്ചു. എന്താണതില് പ്രത്യേകിച്ചുള്ളത് എന്ന് അദ്ദേഹം ചോദിച്ചു. ഞാന് പറഞ്ഞു. അദ്ദേഹവും അത് വായിച്ചു നല്ലത് എന്ന് പറഞ്ഞ് ആ പത്രം എനിയ്ക്ക് സ്വന്തമായി തന്നു. ആരാണ് ഈ സദ്ഗുരു എന്നൊന്നും അറിയില്ല; പിന്നീട് 'നെറ്റ്' നോക്കി. വിണ്ടും വര്‍ഷങ്ങള്‍ക്ക് ശേഷമാണ് 'ഇഷ യോഗ സെന്ററി'ല് ഞാന് എത്തുന്നത്.\nസാധിക്കുമ്പോഴെല്ലാം കോയമ്പത്തൂരില് പോകാറുണ്ട്. അദ്ദേഹത്തെ ഒരു നോക്ക് കാണാന്, കണ്ട് നില്‍ക്കുന്നവരില് ഒരാളായി ഞാനും നിന്നിട്ടുണ്ട്. ഒരു വര്‍ഷം മുമ്പ് അദ്ദേഹത്തോട് എനിക്ക് മുഖാമുഖം ഇരുന്ന് സംസാരിക്കുവാന് അവസരം ലഭിച്ചു, തിരുവനന്തപുരത്ത് വച്ച്.\nകുട്ടിക്കാലം തൊട്ട് ആരോടും പറഞ്ഞിട്ടില്ലെങ്കിലും രുദ്രാക്ഷം അണിയുന്നത് എനിക്കിഷ്ടമായിരുന്നു. ഇഷയില് നിന്നുമാണ് ഒരു രുദ്രാക്ഷമാല സ്വന്തമായി ലഭിച്ചത്. രുദ്രാക്ഷം 'ശിവ'ന്റെ കണ്ണുനീരാണ് എന്നെല്ലാം വായിച്ചിട്ടുണ്ടെങ്കിലും രുദ്രാക്ഷം അണിയുന്നത് ആരോഗ്യത്തിന് നല്ലതെന്നുള്ള അറിവും രുദ്രാക്ഷമണിയുവാന് എന്നെ പ്രേരിപ്പിച്ചു. അപ്പോള്‍ത്തൊട്ട് നിരവധി ചോദ്യങ്ങള് ഞാന് നേരിട്ട് തുടങ്ങി. എന്റെ വീട്ടില് എല്ലാ മതഗ്രന്ഥങ്ങളും ഉണ്ട്. വായിക്കാറുമുണ്ട്. ഹിന്ദു ദൈവങ്ങളുടെ വിഗ്രഹങ്ങളും പടങ്ങളും ഉണ്ട്. പലരും ചോദിച്ചു 'ഘര്‍വാപസിയാണോ' എന്ന്.\nഎന്തിനാണ് ഘര്‍വാപസി? എന്റെ അപ്പന്റെ അമ്മ പറയാറുണ്ടായിരുന്നു; അവരുടേത് ഹിന്ദു നായര് കുടുംബമായിരുന്നു എന്ന്. എന്റെ വീട്ടില് ഗണപതിവിഗ്രഹങ്ങള് സൂക്ഷിച്ചിരുന്നു. ഗണപതിയെ ആര്‍ക്കാണ് ഇഷ്ടമില്ലാത്തത്, ഇതെല്ലാം ചോദ്യം ചെയ്യപ്പെടുവാന് തുടങ്ങി. പലരും കുഞ്ഞായിരുന്ന മിലനോട് ചോദിക്കാറുണ്ടായിരുന്നു, എന്താണ് വീട്ടില് ഇത്രയൊക്കെ ഗണപതി എന്ന്. എന്നോട് ചോദിച്ചില്ല. എന്തുകൊണ്ട് കുഞ്ഞുങ്ങളോട് ഈ ചോദ്യമെന്ന് മനസ്സിലായില്ല. പിന്നീട് ഞാന് ഒരു ക്രിസ്ത്യന് പുരോഹിതനോട് ചോദിച്ചു. അദ്ദേഹം ഞങ്ങളെ ഉള്‍ക്കൊണ്ടു, അതൊന്നും സാരമില്ല. അതൊന്നും തെറ്റല്ല എന്നും പറഞ്ഞു. 'ഭഗവദ്ഗീത' വായിച്ചു തുടങ്ങിയപ്പോള് നിരവധി സംശയങ്ങള് ഉണ്ടായി. ഓഫീസിലെ സഹപ്രവര്‍ത്തകരോട് സംശയങ്ങള് ചോദിച്ചു. പിന്നീട് അതേപ്പറ്റിയായി പരിഹസിക്കല്. സഹപ്രവര്‍ത്തകരില് നിന്ന് 'എപ്പോഴും ദൈവത്തെപ്പറ്റിയാണ് സംസാരം', 'രോഗമാണ്' എന്നെല്ലാം പരിഹാസം വന്നു. ഭഗവദ്ഗീത പെട്ടെന്ന് മനസ്സിലാക്കാനുള്ള ജ്ഞാനമൊന്നും എനിക്കില്ല. വായിച്ച് വരുമ്പോള് ഉണ്ടാകുന്ന സംശയങ്ങള് ചോദിച്ചതിനാണ് പരിഹാസങ്ങള് നേരിട്ടത്. മാനേജിങ് ഡയറക്ടര് ജയകുമാറിന്റെ (സംസ്ഥാന സര്‍ക്കാര് സ്ഥാപനമായ സിഡ്‌കോ എംഡി) പക്കല് വരെ എത്തി എന്റെ 'രോഗം'. ഭഗവദ്ഗീതയിലെ സംശയങ്ങള് ചോദിച്ചതിന് എന്നെ പരിഹസിച്ചവരെ ഭഗവാന് തന്നെ നിശബ്ദരാക്കി, സ്ത്രീകള് അപമാനിക്കപ്പെടുമ്പോള് രക്ഷകനായി എത്തുന്നയാള്‍ക്ക് ഞാന് വേദനിച്ചതും കാണാതെ, കേള്‍ക്കാതെയിരിക്കുവാന് സാധിക്കില്ലല്ലോ.\nകോളേജില് പഠിച്ചിരുന്നപ്പോള് കെ.എസ്.യു കാരുമായുള്ള കൂട്ടുകെട്ടായിരുന്നു പ്രശ്‌നം. അന്നൊക്കെ 'കമ്മ്യൂണിസ്റ്റുകാര്' കോണ്‍ഗ്രസ്സുകാരോട് സംസാരിക്കുക പോലുമില്ലല്ലോ. ഇപ്പഴല്ലേ പ്രാദേശിക കൂട്ട്‌കെട്ട് ഉണ്ടാക്കി തുടങ്ങിയത്. വീട്ടില് അപ്പന്റെ വക വലിയ പുസ്തക ശേഖരം ഉണ്ട്. അച്ഛന് കൊണ്ടുവരുന്ന പുസ്തകങ്ങള് അടുക്കിവക്കുക എന്റെ ജോലിയായിരുന്നു, വിവാഹംവരെ. അന്നേരം വായിക്കാന് നോക്കുമ്പോള് എനിക്കൊന്നും മനസ്സിലാവുന്ന കാര്യങ്ങളല്ല, അതിലുള്ളത്;കൂടുതലും ഇംഗ്ലീഷ് ബുക്കുകളും. അന്നൊന്നും പെട്ടെന്ന് കടുകട്ടി ഇംഗ്ലീഷ് വായിച്ച് അര്‍ത്ഥം മനസ്സിലാക്കാനും സാധിച്ചിരുന്നില്ല. കമ്മ്യൂണിസ്റ്റ് മാനിഫെസ്റ്റോ ഉണ്ടെങ്കിലും വായിച്ചിട്ടില്ല. ലെനിന്, മാര്‍ക്‌സ് എല്ലാം വീട്ടിലുണ്ട്.\nഞാന് വായിച്ച കമ്മ്യൂണിസവുമായി ബന്ധപ്പെട്ടത് ചെറുകാടിന്റെ കഥകളും നോവലും (മുത്തശ്ശി), കെ.ടി. മുഹമ്മദിന്റെ നാടകങ്ങള്, ദേശാഭിമാനി വാരിക, ദേശാഭിമാനിപത്രം മുതലായവയാണ്. ദേശാഭിമാനി വാരിക വായിച്ചിട്ട് ഒന്നും മനസ്സിലായില്ല. ഞാന് അച്ഛനോട് ചോദിച്ചു അതില് കുട്ടികള്‍ക്ക് വേണ്ടി എന്തെങ്കിലും കഥകള് കൂടി കൊടുത്തൂടെ എന്ന്. ആയിടയ്ക്ക് ദേശാഭിമാനി വാരിക പത്രാധിപര് വീട്ടില് വന്നപ്പോള് അപ്പന് പറഞ്ഞു, നിന്റെ അഭിപ്രായം പറയേണ്ട ആളാണ് വന്നിരിക്കുന്നതെന്ന്.ഞാന് അദ്ദേഹത്തോട് ആവശ്യം പറഞ്ഞു. അതിന് ശേഷം കുറച്ച് കഴിഞ്ഞപ്പോള് 'ബാലപംക്തി' തുടങ്ങി.\nഅപ്പനോട് അന്നും ഇന്നും ഭയങ്കര ഇഷ്ടം തന്നെയാണ് എനിക്കുള്ളത്. ഇഷ്ടം കൂടിക്കൂടി വഴക്കിലെത്തുമെന്ന് കേട്ടിട്ടില്ലേ? ഇപ്പോള് ഞങ്ങളുടെ ഇടയില് കുറച്ച് ഇഷ്ടക്കേടും വഴക്കും ഉണ്ട്, അത് കുടുംബപരമായ ചില കാരണങ്ങളാലാണ്, രാഷ്ട്രീയപരമല്ല.\nഞങ്ങളുടെ അപ്പന് ഞങ്ങള്‍ക്ക് സ്വകാര്യമായി ഒരു പേനപോലും കൊണ്ട് തന്നിട്ടില്ല, ഞങ്ങള്‍ക്കതില് പരാതിയില്ല. അഭിമാനമേയുള്ളു, ഞങ്ങളുടെ തെറ്റുകള്‍ക്ക് കൂട്ട് നിന്നിട്ടുമില്ല ന്യായീകരിച്ചിട്ടുമില്ല. എന്നാല് സ്‌നേഹിക്കാന് സമയം കിട്ടിയില്ല അപ്പന്, ആ പരാതി എന്നുമുണ്ടാവും. അപ്പന് എന്നും പാര്‍ട്ടിയും സിഐടിയുവുമായിരുന്നു വലുത്. ഞങ്ങള്‍ക്ക് പറയാനുള്ളത് കേള്‍ക്കാനുള്ള സമയം തരുവാന് അപ്പന് സാധിച്ചിരുന്നില്ല. എന്റെ കുട്ടിക്കാലത്ത് ഞാന് പാര്‍ട്ടി സമ്മേളനങ്ങള്‍ക്കും പ്രകടനത്തിനും പോയിട്ടുണ്ട്, അമ്മയുടെ കൈയുംപിടിച്ച് എറണാകുളത്ത്.സംസ്ഥാന സമ്മേളനം നടക്കുമ്പോള് ഞങ്ങള്‍ക്കും ആവേശമാണ്. പാര്‍ട്ടി കോണ്‍ഗ്രസ് തിരുവനന്തപുരത്ത് നടന്നപ്പോള് എന്റെ നിര്‍ബന്ധംകാരണം അമ്മയും മൂത്തസഹോദരനുംകൂടി തിരുവനന്തപുരത്ത് കൊണ്ടുവന്നു. ശംഖുമുഖം കടപ്പുറത്ത് നടന്ന സമ്മേളനം. കാണാന് പോയിട്ട് അടുക്കാന് പോലും പറ്റിയില്ല.\nകുട്ടിക്കാലത്ത് ഞാന് കണ്ട പാര്‍ട്ടിയോ പാര്‍ട്ടി സഖാക്കളോ അല്ല ഇപ്പോഴുള്ളത്. ഇപ്പോഴുള്ള പലരേയും എനിക്കറിയില്ല. അവരില് പലര്‍ക്കും അവരുടെ 'സഖാക്കളെ' തന്നെ അറിയില്ല. പിന്നെയെങ്ങനെ കുടുംബാംഗങ്ങളെ അറിയാനാണ്?\nഞാന് രുദ്രാക്ഷമണിയുവാന് തുടങ്ങിയത്, ഭഗവദ്ഗീതയിലെ സംശയങ്ങള് ചോദിച്ചത്, വീട്ടിലെ ഗണപതി വിഗ്രഹങ്ങള്, ഇതെല്ലാം പലര്‍ക്കും പലവിധ സംശയങ്ങള് ഉണ്ടാക്കി. അതെല്ലാം നിലനില്‍ക്കേയാണ് 2018 ഒക്‌ടോബര് 30-ാം തീയതി നടന്ന ബിജെപി സമരത്തില് എന്റെ മകന് മിലന് പങ്കെടുത്തത്. തുടര്‍ന്നുണ്ടായ സംഭവങ്ങള് കേരളം മുഴുവനും അറിഞ്ഞതാണല്ലോ.\nചില സഖാക്കള് അന്നേ ദിവസം പറഞ്ഞത് ''ആ തള്ള ബിജെപികാരിയാണ്, ആ തള്ളയാണ് മകനെ വിട്ടത്. ബിജെപി സമരത്തിന് കൊണ്ടാക്കിയത്, ഇനി അവരോട് മിണ്ടരുത്'' എന്നൊക്കെയാണ്. 'തള്ള' എന്ന് വിളിച്ചത് ഓരോരുത്തരുടെ രീതി, സംസ്‌കാരം. തെറ്റൊന്നുമില്ല. ഞാന് രണ്ട് മക്കളുടെ അമ്മയാണ്. മകന് അനുവാദം കൊടുത്തത് ഞാന് തന്നെയാണ്.\nഎന്റെ കുട്ടിക്കാലം മുതല് അയല്‍പക്കത്തെ വീടുകളിലെ പുരുഷന്മാര് 'മല' യ്ക്ക് പോകാന് മാലയിട്ടാല് ഞങ്ങളെയെല്ലാം അറിയിക്കാറുണ്ട്. ഞങ്ങള് അവരുടെ ആചാരങ്ങളെ ബഹുമാനിച്ചിരുന്നു. കര്‍ശനമായ നിര്‍ദ്ദേശങ്ങളാണ് ആ വീടുകളിലെ സ്ത്രീകള്‍ക്കുള്ളത്. മലയ്ക്ക് പോകുന്നവരുടെ ഒരു കാര്യത്തിനും ഒരു തടസ്സവും വരാതെ നോക്കും അവരെല്ലാം. അതെല്ലാം കണ്ട് വളര്‍ന്ന എനിയ്ക്ക് എന്തിന്റെ പേരിലാണെങ്കിലും യുവതികള് ശബരിമലയില് പോകുന്നതിനോട് യോജിപ്പില്ല. കോടതിവിധി ചോദ്യം ചെയ്യാന് ഞാനോ മകനോ ആരുമല്ല. വിശ്വാസത്തെ കോടതിയില് എത്തിച്ചതാണ് ആദ്യത്തെ തെറ്റ് എന്നാണ് എന്റെ അഭിപ്രായം. അമൃതാനന്ദമയി അമ്മ ഒരിക്കല് പറഞ്ഞത് പോലെ- ക്ഷേത്രം ഒരു കുഞ്ഞാണ്, പൂജാരി പിതാവിന്റെ സ്ഥാനത്താണ്, ആചാരങ്ങള് നടപ്പാക്കണം. ആ പറഞ്ഞതില് എല്ലാം ഉണ്ട്.\nഏതെങ്കിലും രാഷ്ട്രീയ പാര്‍ട്ടി ഓഫീസില് പുരോഹിതന്‍മാരോ സന്യാസി-സന്യാസിനിമാരോ ചെന്ന് അവിടത്തെ മീറ്റിംഗില് പങ്കെടുക്കുവാന് ശ്രമിച്ചാല് അനുവദിക്കുമോ?ക്രിസ്ത്യന് ആരാധനാലയങ്ങളില് 'ആള്‍ത്താര' ഉണ്ട്. അവിടെ പുരോഹിതന്മാര്‍ക്കും അവരെ സഹായിക്കുന്നവര്‍ക്കുമേ കാല്‍കുത്താന് അവകാശമുള്ളു. ചില പുരോഹിതന്മാരെക്കാളും വിശ്വാസം ചില അല്‍മായര്‍ക്ക് (വിശ്വാസികള്) ഉണ്ടാവും. എന്നിരുന്നാലും 'എനിക്കാണ് കൂടുതല് 'ഭക്തി' എന്ന് പറഞ്ഞ് ഏത് വിശ്വാസി ചെന്നാലും അവിടെ കയറാന് അനുവദിക്കില്ല. ഇതെല്ലാം കൊണ്ടാണ് എന്റെ മകന് മിലന് അന്നവിടെ പോയത്. പോലിസ് അതിക്രമത്തിലുള്ള വിയോജിപ്പും ഉണ്ട്. ഇതിന് ശേഷം ഞാന് 'സംഘി' ആയി ചിലര്‍ക്ക്. എന്താണ് മനുഷ്യര് ഇങ്ങനെ പെരുമാറുന്നത്?\nതിരുവനന്തപുരത്ത് മലയിന്‍കീഴിലുള്ള ശ്രീകൃഷ്ണസ്വാമി ക്ഷേത്രത്തില് സ്ത്രീകള്‍ക്ക് പ്രവേശമില്ലെന്ന് എത്ര പേര്‍ക്കറിയാം? ശ്രീകൃഷ്ണഭഗവാന് സ്ത്രീകളുടെ സ്വന്തം ഭഗവാനാണ്. എന്നിട്ടും ശ്രീകൃഷ്ണഭഗവാനെ സ്ത്രീകള്‍ക്ക് പുറമേ നിന്നു കാണുവാനെ അവിടെ അനുവാദമുള്ളു. പണ്ട് ഒരു സ്ത്രീ തൊഴാന് അകത്ത് പോയിട്ട് പിന്നീട് തിരിച്ച് വന്നിട്ടില്ലാന്നാണ് വിശ്വാസം. ഇതിനെതിരെ ആരും കോടതിയില് പോകാത്തത് എന്തുകൊണ്ടാണ്? മണ്ണാറശാലയില് പൂജാരിണി അവിടത്തെ അമ്മയാണ്. അമ്മയ്ക്ക് പൂജ നടത്തുവാന് സാധിക്കാത്ത സാഹചര്യങ്ങളില് ക്ഷേത്രം അടച്ചിടാം. ഒരു 'വിശ്വാസി'യും ഇത് ചോദ്യം ചെയ്തിട്ടില്ലല്ലോ?\nഎല്ലാവരും ശബരിമലയില്‍ത്തന്നെ കേന്ദ്രീകരിക്കുന്നതെന്താണ്. ദൈവങ്ങള്‍ക്ക് അവകാശങ്ങളില്ലേ, അവര്‍ക്ക് ഇഷ്ടാനിഷ്ടങ്ങള് ഇല്ലേ, ദൈവാവകാശ കമ്മീഷനാണ് വേണ്ടത്, ദേവസ്വം ബോര്‍ഡല്ല. ഇങ്ങനെയുള്ള ഇഷ്ടാനിഷ്ടങ്ങള് ഒരിക്കല് ചോദ്യം ചെയ്യപ്പെട്ടപ്പോളാണ് യേശുദേവന് ചാട്ടവാര് എടുത്തത്. എന്റെ വിശ്വാസത്തെ ചോദ്യം ചെയ്യാന് ഞാന് ആരെയും അനുവദിച്ചിട്ടില്ല. എന്റെ മകന്റെ വിശ്വാസത്തെ ഞാനും ചോദ്യം ചെയ്യുന്നില്ല. അതൊരു ഔദാര്യമല്ല, അവന്റെ അവകാശമാണ്. അവന് എന്നെ ആശ്രയിച്ച് ജീവിക്കുന്നു എന്നുവെച്ച് അവനെ തടയാന് ഞാന് ആരാണ്? നമ്മുടെ രാജ്യത്തെ നിയമങ്ങള് പോലും അവനെ തടയില്ലല്ലോ. അവന്റെ ദൈവവിശ്വാസം അവനെ എത്തിച്ചത് ബിജെപി സമരവേദിയിലാണ്. അങ്ങനെ അവനവിടെ പോയതുകാരണം, രുദ്രാക്ഷം ഇടുന്നത് കാരണം, ചില പ്രത്യേക നിറത്തിലുള്ള വസ്ത്രങ്ങള് അണിയുന്ന ദിവസങ്ങളില് ഞാന് 'സംഘിയാകും', ചിലരെല്ലാം കൂടെ എന്നെ സംഘിയാക്കുന്നു.\nഇന്ന് എന്നെ സംഘിയാക്കി പരിഹസിക്കുന്നവരില് എത്രപേര് അവരവരുടെ വിശ്വാസത്തെ മനസ്സിലടക്കി നടക്കുന്നുണ്ടെന്ന് സ്വന്തം മനഃസാക്ഷിയോട് ചോദിക്കുക. ഒന്ന് കാലിടറിയാല്, ഒരു ചെറിയ തലവേദന വന്നാല് പോലും എല്ലാവരും ആദ്യം വിളിക്കുന്നത് അമ്മേ എന്നാണ്; കാലിടറി വീണാല് ചെറിയ വേദന ശക്തമായാല് ദൈവമേ എന്നും. ആരും 'ലീഡറേ' സഖാവേ, ചേട്ടാ, ചേച്ചി...' എന്നൊന്നും വിളിക്കില്ല. എന്റെയും മകന്റെയും ഒരു ദിവസം തുടങ്ങുന്നതുതന്നെ 'ജ്ഞാനപ്പാന' കേട്ട് കൊണ്ടാണ്. രണ്ട് നേരം കുളിച്ച് വിളക്ക് / തിരി തെളിയിച്ച് ഇഷ്ടദൈവങ്ങളോട് പ്രാര്‍ത്ഥിക്കാറുണ്ട്. 'ഹരിവരാസനം' മിലന് കുഞ്ഞായിരിക്കുമ്പോള്‍മുതല് കേള്‍ക്കുന്നതാണ്. എന്റെ അമ്മയ്ക്കും വളരെ ഇഷ്ടമായിരുന്നു ഹരിവരാസനം. അവന്റെ വിശ്വാസം, രാഷ്ട്രീയം ഇതൊന്നും ചോദ്യം ചെയ്യുവാന് അമ്മയായ എനിയ്ക്ക് പോലും നിയമപരമായ അനുവാദമില്ലാത്ത സ്ഥിതിയ്ക്ക് എന്തിനാണ് മറ്റുള്ളവര് ഇതില് വ്യാകുലപ്പെടുന്നത്? നിലവില് മിലന് രാഷ്ട്രീയ പ്രഖ്യാപനമല്ല, മറിച്ച് അവന്റെ വിശ്വാസ പ്രഖ്യാപനമാണ് നടത്തിയത്.\nമിലന് അന്നുതന്നെ വ്യക്തമാക്കിയതാണല്ലോ, 'ഇപ്പോള് അവന് വിദ്യാര്‍ത്ഥിയാണ്, രാഷ്ട്രീയത്തില് താല്‍പര്യമുണ്ടെങ്കിലും 'പാര്‍ട്ടി' ഒന്നും തീരുമാനിച്ചിട്ടില്ല, അതിന് സമയമുണ്ടല്ലോ എന്ന്.' ഒരു പതിനേഴര വയസ്സുകാരനില് നിന്നും ഇതില് കൂടുതല് പക്വത ഒന്നും പ്രതീക്ഷിക്കേണ്ടതില്ലല്ലോ.\nപലരും പലവിധത്തിലും ഞങ്ങളെ ഭയപ്പെടുത്തുവാന് നോക്കി, നോക്കിക്കൊണ്ടേയിരിക്കുന്നു. ആദ്യം എന്റെ വരുമാനമാര്‍ഗ്ഗമായ ജോലി ഇല്ലാതാക്കാന് ശ്രമിച്ചു, ഇപ്പോള് എനിക്കെതിരെ കള്ളപ്പരാതി കൊടുത്തിരിക്കുന്നു. എസ്‌സി/എസ്ടി കമ്മീഷനില്. തെറ്റ് ചെയ്യാത്തതുകൊണ്ട് ഭയക്കുന്നില്ല. ചതിയിലൂടെ കള്ളത്തരങ്ങളിലൂടെ എന്നെ തകര്‍ക്കുവാന് ശ്രമിക്കുകയാണ്. കോടിയേരി ബാലകൃഷ്ണന്റെ ഭാര്യാസഹോദരി ലില്ലിയുടെ ഓഫീസിലെ അംഗമാണ് പരാതിക്കാരി. ജനങ്ങളറിയണം ഈ ക്രൂരതകള്. 'ദൈവവിശ്വാസ'ത്തിന്റെ പേരില് ഒരു അമ്മയെയും മകനെയും ജീവിക്കുവാന് അനുവദിക്കാതിരിക്കുക. വിദ്യാഭ്യാസം കൊണ്ടും സ്ഥാനം കൊണ്ടും വളരെയേറെ ഉന്നതിയിലുള്ള ഒരു വ്യക്തി എന്നോട് രുദ്രാക്ഷം ഇനി ഇടരുതെന്ന് പറഞ്ഞു. ഞാനവരോട് ചോദിച്ചു 'ആലഞ്ചേരി പിതാവ്' രുദ്രാക്ഷം ഇടുന്നുണ്ടല്ലോ എന്ന്. മറുപടി, പിതാവ് നേരിടുന്ന പ്രശ്‌നങ്ങള് കണ്ടില്ലേ, നീ ആലഞ്ചേരി പിതാവല്ലല്ലോ എന്നായിരുന്നു.\nവര്‍ഷങ്ങളായി 'മാതാ അമൃതാനന്ദമയി'യെപ്പറ്റി കേള്‍ക്കുന്നുണ്ട്, വായിക്കുന്നുണ്ട്. എന്നെങ്കിലും ഞാന് അമ്മയെ കാണുമോ എന്ന് എനിക്കറിയില്ലായിരുന്നു. കഴിഞ്ഞ ദിവസം അങ്ങനെയും ഒരു ഭാഗ്യമുണ്ടായി. അമ്മയ്ക്ക് എന്ത് വാല്‍സല്യമായിരുന്നു എന്നോടും മകനോടും. ഒരു അമ്മയ്ക്ക് മാത്രം നല്‍കാന് കഴിയുന്ന സ്‌നേഹവാത്സല്യമാണ് അമ്മയില് നിന്നും ലഭിച്ചത്. എന്റെ അമ്മയുടെ മരണമാണ് എന്നെ ഏറ്റവുമധികം വേദനിപ്പിച്ചത്. പരാതി പറയാന്, വഴക്കിടാന്, സ്‌നേഹിക്കാന്, സ്‌നേഹിക്കപ്പെടാന് ആരുമില്ലാത്തവര്‍ക്ക് 'അമ്മ' നല്‍കുന്ന സാന്ത്വനം വലുതല്ലേ. ഉള്ളവരും ഇല്ലാത്തവരും 'അമ്മയുടെ' അടുക്കല് ഓടി എത്തുന്നതെന്തിനെന്ന് മനസ്സിലായ ദിവസമായിരുന്നു ഞാന് 'അമ്മയെ' കണ്ട ദിവസം.\nഅപ്പന്റെയും അമ്മയുടെയും അറേഞ്ച്ഡ് മാര്യേജ് ആയിരുന്നു. പള്ളിയില് വെച്ച് നടത്തപ്പെട്ട കല്യാണം. കത്തോലിക്ക സഭ കമ്മ്യൂണിസ്റ്റുകാരുടെ കല്യാണം ആശിര്‍വദിക്കുവാന് തയ്യാറില്ല. അമ്മയുടെ സഹോദരന് കമ്മ്യൂണിസ്റ്റുകാരനായിരുന്നു. അങ്ങനെ നടന്ന വിവാഹ ആലോചനയായിരുന്നു. പിന്നീട് യാക്കോബ സഭയില് ചേര്‍ന്നാണ് വിവാഹം നടത്തിയത്. യാക്കോബ സഭയ്ക്ക് പണ്ട് മുതലേ കമ്മ്യൂണിസ്റ്റ് ചായ്‌വ് ഉണ്ടല്ലോ. അവരുടെ തിരുമേനിമാരുടെ കുപ്പായം പോലും ചുവപ്പ് നിറമാണ്. 1959ല് കമ്മ്യൂണിസ്റ്റ് പാര്‍ട്ടിയുടെ കേരളത്തിലെ സ്ഥിതി എന്തായിരുന്നുവെന്ന് എല്ലാവര്‍ക്കും അറിയാവുന്നതാണ്. സഭയും ബന്ധുക്കളും ഭീകരമായി ഒറ്റപ്പെടുത്തിയ കഥകള് അമ്മ പറഞ്ഞ് തന്നിട്ടുണ്ട്. ഇന്ന് കത്തോലിക്ക സഭയും കമ്മ്യൂണിസ്റ്റ് പാര്‍ട്ടിയും തോളോട് തോള് ചേര്‍ന്ന്, പരസ്പരം പുകഴ്ത്തി പറയുന്നത് കേള്‍ക്കുമ്പോള് ചിരിവരും. യേശുദേവനെയും ശ്രീകൃഷ്ണ ഭഗവാനെയും കമ്മ്യൂണിസ്റ്റുകാരാക്കി. യേശു ആദ്യത്തെ കമ്മ്യൂണിസ്റ്റും, ഏറ്റവും നല്ല കമ്മ്യൂണിസ്റ്റുമായി. ശ്രീകൃഷ്ണ ഭഗവാനെയും 'കമ്മ്യൂണിസ്റ്റാക്കാം, കാലിമേയ്ച്ച് നടന്ന്, കുചേലന്റെ തോളത്ത് കൈയിട്ട് നടന്ന്, ഒരു ഗ്രാമത്തെ മുഴുവനായി രക്ഷിച്ച ശ്രീകൃഷ്ണന് 'കമ്മ്യൂണിസ്റ്റാകുമല്ലോ?\nഅമൃതാനന്ദമയി അമ്മയെ 'സംഘി' ആക്കുന്നതിലും നല്ലത് കമ്മ്യൂണിസ്റ്റ് ആക്കുന്നതായിരുന്നു. ഞാനും മിലനും കണ്ട ദിവസം എത്ര ഉന്നതരാണ് അമ്മയെ കണ്ട് സംസാരിക്കുവാന് വന്നത്. ഞങ്ങള് കണ്ട പിറ്റേന്നാണ് മന്ത്രി കടകംപള്ളി സുരേന്ദ്രന് അമ്മയെ കാണുവാന് എത്തിയത്. എല്ലാവരെയും അമ്മ കണ്ടു. ഒരേ ചിരി, ഒരേ വാല്‍സല്യം, എല്ലാവരോടും, എല്ലാവരേയും തുല്യരായി കാണുന്നതല്ലേ കമ്മ്യൂണിസം. ഞാന് കുട്ടിക്കാലത്ത് മനസ്സിലാക്കിയത് അങ്ങിനെയായിരുന്നു. വീട്ടില് അങ്ങനെ കണ്ടാണ് വളര്‍ന്നത്. കൊച്ചി കോര്‍പ്പറേഷന് കണ്ടിജന്‍സി ജീവനക്കാര് അച്ഛനെ കാണുവാന്‍വരുമ്പോള് അമ്മ അവരോട് കുടുംബാംഗങ്ങളെപ്പോലെയേ കരുതിയിട്ടുള്ളു. ഞങ്ങള് മക്കളും. വീട്ടില് സഹായത്തിന് വരുന്നവരെപോലും അമ്മ പ്രായമനുസരിച്ച് പേര് വിളിക്കേണ്ടവരാണെങ്കില് അങ്ങനെ, മുതിര്‍ന്നവരാണെങ്കില് അങ്ങനെ. അല്ലാതെ എടീ, പോടീ വിളിയൊന്നും ഇല്ലായിരുന്നു. ഭക്ഷണകാര്യത്തിലും അങ്ങനെതന്നെ, എന്ത് വീട്ടിലുണ്ടോ അതെല്ലാവര്‍ക്കും കൂടിയാണ്.\nഞങ്ങള്‍ക്ക് വസ്ത്രമെടുക്കുന്ന സമയമാണെങ്കില് ആദ്യം അവര്‍ക്കാകും എടുക്കുക. ഇതൊക്കെയാണ് എന്റെ കമ്മ്യൂണിസം. പക്ഷേ മുതിര്‍ന്നപ്പോള് നേതാക്കന്‍മാരുടെ മുന്നില് ഇരിക്കാന് പോലും മടിച്ച് നില്‍ക്കുന്ന പ്രവര്‍ത്തകരെയാണ് ഞാന് കണ്ടിട്ടുള്ളത്. മിക്ക പാര്‍ട്ടികളിലെയും നേതാക്കന്മാരെയും 'അപ്പന്റെ' മകളെന്ന നിലയില് പരിചയപ്പെടുവാന് അവസരം ലഭിച്ചിട്ടുണ്ട്. ശ്രദ്ധിക്കപ്പെട്ട ഒരു കാര്യം അവരാരും തന്നെ എന്റെ അപ്പന്റെ പാര്‍ട്ടിയിലുള്ള ആരേയും വ്യക്തിപരമായി ആക്ഷേപിച്ച് സംസാരിച്ചിട്ടില്ല എന്നതാണ്. അതേ സമയം പാര്‍ട്ടിക്കാര് പാര്‍ട്ടിക്കാരെപ്പറ്റി പറയുന്ന പരദൂഷണകഥകള് ഞാന് എഴുതിയാല് പല നേതാക്കന്മാരും സഖാക്കളും തലകുമ്പിട്ട് നില്‍ക്കേണ്ടിവരും.\nഒരിക്കല് പാര്‍ട്ടിയിലെ ഒരു ഉന്നത നേതാവ് എന്നോട് പറഞ്ഞത് 'നിന്റെ അപ്പന് പാര്‍ട്ടിയ്ക്കാണ് മുന്‍ഗണന കൊടുത്തത്, പക്ഷേ പാര്‍ട്ടി അങ്ങേര്‍ക്ക് യാതൊരു മുന്‍ഗണനയും നല്‍കിയില്ല' എന്നാണ്.ഇവരാണ് ഞാന് സംഘിയാണെന്ന് പറയുന്നത്, എന്റെ മകനെപ്പറ്റി പറയുന്നത്! സത്യത്തില് കമ്മ്യൂണിസം എന്താണ്, സംഘിയെന്താണ് എന്ന് എനിക്കറിയില്ല. എന്റെ മുന്നില് എന്റെയും എന്റെ മകന് മിലന്റെയും ജീവിതമാണ് ഉള്ളത്. അതൊന്ന് നല്ല രീതിയില് സമാധാനമായി കൊണ്ട് പൊയ്‌ക്കോട്ടെ. എന്റെ മകന്റെ കുഞ്ഞ് കൈകളും പിടിച്ച് ഞാന് പതറി നിന്നപ്പോള് ഇപ്പോള് വിമര്‍ശിക്കുന്നവരെ, കുറ്റപ്പെടുത്തുന്നവരെ ആരെയും ഞാന് കണ്ടില്ല. അതേ സമയം വീണുപോയിടത്ത് നിന്നും എന്റെ കൈ പിടിച്ച് എഴുന്നേല്‍പ്പിച്ച, എഴുന്നേറ്റ് കഴിഞ്ഞപ്പോള് താങ്ങി നിര്‍ത്തിയ ആരും തന്നെ എന്നെ 'മിലന്റെ ബിജെപി വേദിയെപ്പറ്റി' വിമര്‍ശിച്ചില്ല, കുറ്റപ്പെടുത്തിയില്ല.\nഒക്‌ടോബര് 30ന് ശ്രീധരന്‍പിള്ളയോട് ഞാന് സംസാരിച്ചിരുന്നു. സ്‌നേഹാന്വേഷണത്തിനാണ് വിളിച്ചത്. അദ്ദേഹം എന്നോട് പറഞ്ഞത് മിലന് മിടുക്കനാണ് അവന് പഠിക്കട്ടെ എന്നാണ്, അത് തന്നെയാണ് എന്റെയും അവന്റെയും തീരുമാനവും ആഗ്രഹവും. അതേസമയം, സിപിഎം നേതാവ് അവനെ എ.കെ.ജി. സെന്ററിലേയ്ക്ക് ക്ഷണിച്ചു, അവിടെ ലൈബ്രറിയുണ്ടെന്ന്. ഞങ്ങള് തിരുവനന്തപുരത്ത് വന്നിട്ട് അഞ്ചുമാസം തികഞ്ഞിരുന്നു ഓക്‌ടോബറില്. എത്രയോ പ്രാവശ്യം സിപിഎം നേതാക്കന്‍മാരെ കണ്ടു, അന്നൊന്നും ഏകെജി സെന്റര് ഉണ്ടെന്ന് ആരും പറഞ്ഞില്ല, ചേര്‍ത്ത് നിര്‍ത്തിയില്ല. അല്ലെങ്കില്‍ത്തന്നെ ഇവിടെ സ്റ്റേറ്റ് ലൈബ്രറിയില് മിലന് നേരത്തേതന്നെ മെമ്പര്‍ഷിപ്പ് ഉണ്ട്. വായിക്കുവാന് എ.കെ.ജി. സെന്ററില് ചെല്ലേണ്ട കാര്യമില്ല. ഫ്യുഡല് പ്രഭുക്കളെപ്പോലെ പെരുമാറുന്നവരെ കാണേണ്ടല്ലോ?\nഅപ്പന്റെ സ്ഥാനക്കയറ്റങ്ങള് ഉണ്ടായകാലത്ത്, പണ്ട് ഒരിക്കല് പോലും അമ്മയെയും നാല് മക്കളെയും അന്വേഷിക്കാത്ത ബന്ധുക്കളുടെ കടന്നുകയറ്റമായിരുന്നു. അപ്പന് വെട്ടിനിരത്തപ്പെട്ടപ്പോള് ആരേയും കണ്ടതുമില്ല. കത്തോലിക്ക സഭയും അങ്ങനെ തന്നെയായിരുന്നു. അപ്പന് അറിയപ്പെടുന്ന നേതാവായപ്പോള്, എംപി ആയപ്പോള്, ഇടതുമുന്നണി കണ്‍വീനര് ആയപ്പോള് അവര്‍ക്കും എം.എം. ലോറന്‍സിനെയും കുടുംബത്തേയും കണ്ടാല് ചിരിക്കാമെന്നായി. സംസാരിക്കാമെന്നായി. പിണറായി വിജയന്റെ നേതൃത്വത്തില് ഭരണം അധികാരത്തിലേറിയ ദിവസം ഒരു സഭ നേതാവ് പറഞ്ഞത് 'ഞങ്ങള് സനാഥരായി' എന്നാണ്. ഇതൊക്കെ കേള്‍ക്കുമ്പോള് എങ്ങനെ ചിരിക്കാതിരിക്കും. ഞങ്ങളൊക്കെ അടിയന്താരവസ്ഥ സമയത്തെല്ലാം അനുഭവിച്ച അനാഥത്വം എത്രമാത്രം ഭീകരമായിരുന്നു.\nസ്‌കൂളില് പോകുമ്പോള്, മാര്‍ക്കറ്റില് പോകുമ്പോള്, വെറുതെ തോന്നുമ്പോള് പോലും ഞങ്ങള് കുട്ടികള് കാനന്‍ഷെഡ് റോഡിലെ 'കൊച്ചു പാര്‍ട്ടി ഓഫീസില്' പോകും. അവിടെ ഉള്ളവര്‍ക്കും വളരെയേറെ വാല്‍സല്യമാണ്. ഞങ്ങള്‍ക്കവര് കുടുംബാംഗങ്ങള് ആയിരുന്നു. അതുകാരണം 'അങ്കിള്' എന്നേ വിളിക്കുമായിരുന്നുള്ളു. ആ അങ്കിള്‍മാരില് ഇപ്പോള് കെ.ജെ. ജേക്കബ് എന്ന ജേക്കബ് അങ്കിള് മാത്രമെ ഉള്ളു. വീട്ടില് എന്ത് പ്രശ്‌നമുണ്ടായാലും ഇവരെല്ലാം ഓടി എത്തുമായിരുന്നു. അത് സങ്കടമായാലും സന്തോഷമായാലും. കാനന്‍ഷെഡ് റോഡിലെ ജില്ലാകമ്മറ്റി ഓഫീസ് ലെനിന് സെന്ററായി വളര്‍ന്നപ്പോള് ഓഫീസ് കെട്ടിടത്തിന് മാത്രമല്ല സഖാക്കള്‍ക്കും മാറ്റമുണ്ടായി, പാര്‍ട്ടി വളര്‍ന്നല്ലോ, തിരസ്‌കരിച്ചിരുന്ന സമൂഹം 'കമ്മ്യൂണിസ്റ്റുകാരെ' അംഗീകരിക്കാന് തുടങ്ങിയിരുന്നല്ലോ.\nഞങ്ങള് വളര്‍ന്നു. പാര്‍ട്ടിയില് 'വിഭാഗീയത' വന്നപ്പോഴും ഞങ്ങള് എന്താവശ്യത്തിനും പാര്‍ട്ടി ഓഫീസ് സെക്രട്ടറി ഷണ്‍മുഖനങ്കിളിനെയോ, പാര്‍ട്ടി ജില്ലാ സെക്രട്ടറി വര്‍ക്കി അങ്കിളിനെയോ ആണ് വിളിക്കാറ്. അപ്പനുമായി 'പാര്‍ട്ടികാര്യത്തില്' അകല്‍ച്ചയില് ആയിരുന്നുവെങ്കിലും ഞങ്ങള് അമ്മയോ മക്കളോ എന്ത് കാര്യത്തിന് വിളിച്ചാലും അവരെല്ലാം വിളിപ്പുറത്തുണ്ടായിരുന്നു. അത് അന്നത്തെ പാര്‍ട്ടി, അന്നത്തെ സഖാക്കള്. അന്നത്തെ സഹവര്‍ത്തിത്വം. പാര്‍ട്ടി പഴയ 'പാര്‍ട്ടി' അല്ല എന്ന് സ്വന്തം അനുഭവത്തിലൂടെ മനസ്സിലായി. അതിനേക്കാള് പാര്‍ട്ടിയിലെ ചില നേതാക്കന്മാര് തന്നെ പറഞ്ഞിട്ടുമുണ്ട് 'പാര്‍ട്ടി പഴയ പാര്‍ട്ടി അല്ല' എന്ന്.\n2005ല് ഒരു കുടുംബ പ്രശ്‌നമുണ്ടായി. കുട്ടിക്കാലത്തെ ഓര്‍മ്മയില് ഞാന് ഓടിചെന്നത് ലെനിന് സെന്ററിലായിരുന്നു. അന്ന് എറണാകുളം ജില്ല ഭരിച്ചിരുന്നത് ജില്ലാ സെക്രട്ടറിയായിരുന്ന 'കൊച്ചി രാജാവ്' ഗോപി കോട്ടമുറിക്കലെന്ന ഉഗ്രപ്രതാപിയായിരുന്നു. എനിക്ക് പറയാനുള്ളത് കേള്‍ക്കാനുള്ള മര്യാദപോലും ഗോപി കോട്ടമുറിക്കല് കാണിച്ചില്ല, നേരില് കാണാനുള്ള അനുമതി തന്നില്ല എന്ന് മാത്രമല്ല 'കോട്ട' കാക്കാന് പാര്‍ട്ടിഗുണ്ടകളെ വാതില്‍ക്കല് നിര്‍ത്തുകയും ചെയ്തിരുന്നു. പിന്നീടാണ് ഏ.കെ.ജി. സെന്ററില് വിളിച്ചതും എം.എ ബേബി കുടുംബകാര്യത്തില് ഇടപെടില്ല എന്ന് പറഞ്ഞതും. അതേ കുടുംബവഴക്ക് പിന്നീട് വി.എസ്. അച്യുതാനന്ദന് എം.എം. ലോറന്‍സിനെ അപമാനിക്കുവാന് ആയുധമാക്കി. രാഷ്ട്രീയപരമായി, ആശയപരമായി നേരിടുന്നതിന് പകരം ഞങ്ങളുടെ സങ്കടം മുതലെടുക്കുകയാണ് ചെയ്തത്. പാര്‍ട്ടിയ്ക്ക് വേണ്ടി മാത്രം ജീവിക്കുന്ന ഒരു സഖാവിനെ അപമാനിച്ചപ്പോള് ഒരു സഖാവും നേതാവും ഉണ്ടായില്ല, എതിര്‍ക്കാന്, സാന്ത്വനിപ്പിക്കാന്.\nഒരു കേന്ദ്രകമ്മറ്റി അംഗം പാര്‍ട്ടി വിട്ടപ്പോള് പറഞ്ഞ ഒരു കാര്യം നേതാക്കന്‍മാര് കണ്ടാല് ചിരിക്കുക പോലും ഇല്ലാ എന്നാണ്. ഒരു കേന്ദ്ര കമ്മിറ്റി മെമ്പര്‍ക്ക് ഇതാണ് അനുഭവമെങ്കില് മറ്റുള്ളവരുടെ കാര്യം പറയാനുണ്ടോ? സെല്‍വരാജ് എന്ന സിപിഎം എം.എല്.എ പാര്‍ട്ടി വിട്ടപ്പോള് കേട്ടത് 10ലക്ഷം/കോടി കൊടുത്തിട്ടാണ് എന്നാണ്. അപ്പോള് 'ഒരു സിപിഎം എം.എല്.എയ്ക്ക് ഇത്രയേ വിലയുള്ളു എന്ന് സാരം.\nഎന്റെ മകന് മിഠായിയും ബലൂണുകളും കൊടുത്തിട്ടാണ് ബിജെപി സമരപന്തലില് കൊണ്ട്‌പോയത് എന്നൊക്കെ ട്രോള് കണ്ടു. ജീവിതം എന്താണ് എന്ന് അറിഞ്ഞാണ് മിലന് ഈ പ്രായത്തില് എത്തിയത്. കുഞ്ഞായിരിക്കുമ്പോള് പോലും അനാവശ്യമായി മിഠായി ഒന്നും ഞാന് വാങ്ങി കൊടുത്തിട്ടില്ല. സൂപ്പര്‍മാര്‍ക്കറ്റില് പോകുമ്പോള് പലതും ആഗ്രഹിച്ച് അവനെടുത്താലും ബില്‍കൗണ്ടറില് വച്ച് അതില് മിക്കതും തിരിച്ച് ഏല്‍പ്പിക്കുന്ന അമ്മയെ കണ്ടാണ് അവന് വളര്‍ന്നത്, ആരെങ്കിലും എന്തെങ്കിലും നീട്ടിയാല് കൈനീട്ടി മേടിക്കുന്ന സ്വഭാവം അവനില്ല.\nവ്യക്തമായ കാരണത്താല് വ്യക്തമായ തീരുമാനത്തില് തന്നെയാണ് മിലന് സമരവേദിയില് പോയത്. ഞങ്ങള് ബഹുമാനപ്പെട്ട ഗവര്‍ണറെ കണ്ട് പരാതി കൊടുത്ത അന്ന് ഒരു സിപിഎം പ്രവര്‍ത്തകന് എന്നെ വിളിച്ച് ചില കാര്യങ്ങള് ചോദിച്ചു. ഗവര്‍ണറെ നേരില് കണ്ടോ, അനുവാദം കിട്ടിയോ എന്നൊക്കെയായിരുന്നു അത്. സംസ്ഥാന ഗവര്‍ണറെ കണ്ടു എന്നൊക്കെ കള്ളം പറയാവുന്നകാര്യമല്ലല്ലോ. പിന്നീട് ചോദിച്ചത്, പിണറായി വിജയനെകണ്ട് മാപ്പ് പറഞ്ഞില്ലേ എന്നായിരുന്നു.\nപിണറായി വിജയന് എന്ന ബഹുമാനപ്പെട്ട മുഖ്യമന്ത്രിയോട്, പാര്‍ട്ടി നേതാവിന് അറിയാമല്ലോ, ഞാന് മാപ്പ് പറയേണ്ട തെറ്റൊന്നും ചെയ്തിട്ടില്ല എന്ന്. അതുകൊണ്ടുതന്നെ അദ്ദേഹം അത് പ്രതീക്ഷിക്കുകയും ഇല്ല. ഒക്‌ടോബര് 30നും പിന്നീടും നിരവധി പേര് ചോദിച്ചു, ഭയമില്ലേ എന്ന്. പാര്‍ട്ടി ഞങ്ങളെ ഇല്ലാതാക്കുവാന് നോക്കില്ലേ എന്ന്. ഭീഷണിപ്പെടുത്തുവാന് ആയിരുന്നു ജോലിയില് നിന്നും പിരിച്ച് വിട്ടത്. അങ്ങേയറ്റം അനീതിയായത് കൊണ്ട് തിരിച്ചെടുത്തു. പിന്നീട് നിശ്ശബ്ദയാക്കാനാണ് 'കള്ളപ്പരാതി' ഉണ്ടാക്കിയെടുത്തത്. 'മടിയില് കനമുള്ളവനേ ഭയക്കേണ്ട കാര്യമുള്ളു' എന്നാണ് മുഖ്യമന്ത്രിതന്നെ പറഞ്ഞ് തന്നിട്ടുള്ളത്. കള്ളപ്പരാതി ആണെന്ന് ബോധ്യമുള്ളത് കാരണം രാഷ്ട്രീയക്കാരേയും പോലീസ് ഉദ്യോഗസ്ഥരേയും സ്വാധീനിക്കാനൊന്നും ഞാന് പോയിട്ടില്ല. പോകുകയും ഇല്ല.\nഈ നാട്ടിലെ ജനങ്ങള് അറിയട്ടെ ഈ ക്രൂരതകള്. ഒരു ചോറ്റുപൊതിയില് നിന്ന് ഒരുമിച്ച് ഭക്ഷണം കഴിച്ച വ്യക്തിയാണ്, ഞാനവരെ ജാതി പറഞ്ഞ് ആക്ഷേപിച്ചു എന്ന് പറഞ്ഞ് എസ്.സി/എസ്.ടി കമ്മീഷനില് പരാതി നല്‍കിയിട്ടുള്ളത്. അവര്‍ക്ക് പാര്‍ട്ടിയില് ഉന്നത ബന്ധം ഉണ്ട്. ഓഫീസിലെ സഹപ്രവര്‍ത്തകവഴി, പാര്‍ട്ടി സെക്രട്ടറിയുടെ ഭാര്യാസഹോദരി വഴി. അവര് 'സ്ഥിര' ജീവനക്കാരി ആയത് കാരണം മാനേജ്‌മെന്റിന്റെയും യൂണിയന്റെയും പിന്തുണയും ഉണ്ട്. എന്റെ കൂടെ ഉള്ളത് എന്റെ മനഃസാക്ഷി മാത്രം.\nപിന്‍വാതില് നിയമനം നേടി, കസേര സ്ഥിരമാക്കി അതിലിരുന്ന് അഴിമതി നടത്തുന്നവരാണ് ഒറ്റക്കെട്ടായി എന്നെ അപമാനിക്കുന്നത്. വിചാരിച്ചിരുന്നുവെങ്കില് ഏതെങ്കിലും കോര്‍പ്പറേഷനില് എനിക്കൊരു 'സ്ഥിര ജോലി' ലഭിക്കുമായിരുന്നു. പലകാരണങ്ങള് കൊണ്ട് ശ്രമിച്ചില്ല. എങ്കില് എന്റെ അപ്പന്റെ പേരുതന്നെ വലിച്ചിഴയ്ക്കപ്പെടുമായിരുന്നു. മുന് എല്‍ഡിഎഫ് ഗവണ്‍മെന്റിന്റെ കാലത്ത് ഒരു താല്‍ക്കാലിക ജോലിയ്ക്ക് ഞാന് ശ്രമിച്ചതാണ്, അന്നത്തെ വ്യവസായ മന്ത്രിയായിരുന്ന എളമരം കരീമിനോട് നേരിട്ട് ചോദിച്ചു, അന്നേരം ലഭിച്ച മറുപടി ''ലോറന്‍സ് പറയട്ടെ, ലോറന്‍സ് പറഞ്ഞാല് തരാം എന്നായിരുന്നു.'' ഞാന് അപ്പനോട് പറഞ്ഞില്ല, രണ്ട് കാര്യങ്ങള് കൊണ്ട്. ഒന്ന് അച്ഛന്റെ എതിര് ഗ്രൂപ്പ്കാരനാണോ എളമരം കരീം എന്ന് എനിക്കറിയില്ല. അപ്പന് എളമരം കരിമീന്റെ മുന്നില് മകള്‍ക്ക് ഒരു ജോലിയ്ക്ക് വേണ്ടി ചെല്ലുന്ന ഒരു സാഹചര്യം ഒരുക്കാന് വേണ്ടിയാണോ അങ്ങനെ പറഞ്ഞതെന്ന് അറിയില്ല. അപ്പനുമായി ഞാന് അകല്‍ച്ചയിലുമായിരുന്നു ആ സമയം. അതുകൊണ്ടാണോ അങ്ങനെ നിര്‍ദ്ദേശിച്ചത് എന്നും അറിയില്ല.\nഞാന് മന്ത്രിയുടെ സെക്രട്ടറിയെ വിളിച്ച് ചോദിച്ചു എന്റെ സംശയം. അദ്ദേഹം ചിരിച്ചു, ആ ചിരിയായിരുന്നു മറുപടി. പിന്നീട്്യൂഞാന് ആ ഗവണ്‍മെന്റിന്റെ കാലത്ത് ജോലിയ്ക്ക് ശ്രമിച്ചില്ല. പിന്നീട് യുഡിഎഫ് ഗവണ്‍മെന്റ് അധികാരത്തില് വന്ന് മൂന്ന് മാസം കഴിഞ്ഞാണ് കരാര് പുതുക്കി നല്‍കിയത്. എന്റെ അപ്പന്റെ പാര്‍ട്ടിക്കാര്‍ക്കറിയാം എനിയ്ക്ക് ജീവിയ്ക്കാന് ജോലി കൂടിയേ തീരൂവെന്ന്. അതില്ലാതെയാക്കി എന്നെ ഭയപ്പെടുത്തുവാനാണ് ശ്രമിച്ചത്. ഇനിയും ശ്രമിക്കും. സ്ത്രീശാക്തികരണത്തിന് മതിലുകള് കെട്ടിയവരാണ് അബലയായ ഒരു അമ്മയുടെ നേരേ തിരിഞ്ഞത്. ഇവിടെ മാറി മാറി ഭരിച്ചവരാരും ഒരു വനിതാ മുഖ്യമന്ത്രിയെയും അധികാരത്തില് കൊണ്ട് വന്നില്ലല്ലോ. എന്തിന് ഒരു വനിതാ ആഭ്യന്തര മന്ത്രിപോലും ഉണ്ടായിട്ടില്ല, അപ്രധാന വകുപ്പുകള് കൊടുത്ത് ഒതുക്കി തീര്‍ക്കുകയല്ലേ, ചെയ്തിട്ടുള്ളു. ഗൗരിയമ്മയെയും സുശിലഗോപാലനെയും മുഖ്യമന്ത്രിയാക്കണമെന്ന് പാര്‍ട്ടി സഖാക്കളുടെ ഇടയില് അഭിപ്രായമുണ്ടായിരുന്നല്ലോ. ഇല്ലാതാക്കിയത് പുരുഷനേതാക്കന്മാര് തന്നെയല്ലേ?\n25 വര്‍ഷം മുന്‍പ് ഞാന് അപ്പനോട് പറഞ്ഞു 'അപ്പന്റെ പാര്‍ട്ടിയ്ക്ക് ഇന്ത്യയില് വലിയ നേട്ടമൊന്നും ഉണ്ടാക്കാനെന്നും പറ്റില്ലാ' എന്ന്. എന്താണെന്ന് അപ്പന് ചോദിച്ചപ്പോള് ഞാന് പറഞ്ഞു, 'ബഹുകോടി ജനങ്ങളും 'വിശ്വാസികളാണ്'. ആ വിശ്വാസത്തെ എതിര്‍ക്കുന്ന പാര്‍ട്ടിയെ ഒരു ജനതയും സ്വീകരിക്കില്ല' എന്ന്. അപ്പന് പറഞ്ഞത് ശരിയാണ് എന്നാണ്. ഇന്നിപ്പോള് 'വിശ്വാസികളുടെ ഒപ്പം' എന്ന് പാര്‍ട്ടി പറയുന്നത് ജനങ്ങള്‍ക്ക് ഏത് ഇസത്തെക്കാളും വലുത് വിശ്വാസമാണ് എന്ന തിരിച്ചറിവാണ്. അപ്പന് ഈ കാര്യം കേന്ദ്ര കമ്മിറ്റി (സിസി)യില് അവതരിച്ചപ്പോള് കിട്ടിയ പ്രതികരണം എഴുതേണ്ടത് ഞാനല്ല, അന്ന് സിസി അംഗമായിരുന്ന എന്റെ അപ്പന് എം.എം. ലോറന്‍സാണ്.\nഇന്ന് പാര്‍ട്ടിക്കാര് അരമനയില് പോകുന്നു, സഭാമേലധ്യക്ഷന്‍മാര് പാര്‍ട്ടി ഓഫീസില് പോകുന്നു, പരസ്പരം പുകഴത്തുന്നു, വാഴ്ത്തുന്നു. 'വിമോചനസമരം' നടത്തിയവര് കമ്മ്യൂണിസ്റ്റ് മന്ത്രിസഭയുടെ സത്യപ്രതിജ്ഞയ്ക്ക് പോകുന്നു. ഇതെല്ലാം കാലത്തിന് ആവശ്യമായ ബന്ധങ്ങളാണെന്ന് രാഷ്ട്രീയ വിശദീകരണയോഗങ്ങളില് വിശദീകരിക്കാം. നേതാക്കന്മാര്‍ക്ക് തിരുവായ്‌ക്കെതിര്‍വായ് ഇല്ല. പാര്‍ട്ടിയിലെ സാധാരണ സഖാക്കളാണ് പ്രവര്‍ത്തകരാണ് വഞ്ചിക്കപ്പെടുന്നത്.\nഎന്റെ മകന് എന്റെ ആശ്രിതനാണ് ഇപ്പോള്. പഠിച്ച് സ്വന്തം കാലില് നില്‍ക്കാന് പ്രാപ്തനാകുന്നതുവരെ അവന് എന്നെ ആശ്രയിച്ചേ പറ്റൂ. അതിനര്‍ത്ഥം അവന് എന്റെ അടിമയാണ് എന്നല്ല. അവന്റെ വ്യക്തമായ, നല്ലതായ നിലപാടുകള്‍ക്കെതിരെ ഞാന് നില്‍ക്കേണ്ടതില്ലല്ലോ. പണ്ട് ഒരു നേതാവിന്റെ മകളെ ആര്.എസ്.എസ്സുകാരനാണ് കല്യാണം കഴിച്ചത് എന്ന് പറഞ്ഞ് പാര്‍ട്ടിയില് സംസാരമായതൊക്കെ എനിക്കുമറിയാം. പിറ്റേന്ന് അവരുടെ വിവാഹമോചനമൊന്നും നടന്നില്ലല്ലോ? ഇപ്പോഴും സുഖമായി ജീവിക്കുന്നു. നേതാവിനെതിരെയും ഒരു നടപടിയും ഉണ്ടായതായി എനിക്കറിവില്ല. ഇപ്പോള് എന്താണ് ഉണ്ടായത്? എന്നെ ജോലിയില് നിന്നും പിരിച്ചുവിട്ടു. (തിരിച്ചെടുത്തു) വീണ്ടും ഭയപ്പെടുത്തുവാന് കള്ളപ്പരാതി കൊടുത്തിരിക്കുന്നു. നിശബ്ദരാക്കാനാണ് ഈ നീക്കം നടത്തുന്നത്. നേതാവിന്റെ ഭാര്യാ സഹോദരിക്കെതിരെ ഞാന് നല്‍കിയ പരാതിയും കാരണമാണ്.\nഅന്ന് ദല്‍ഹിയിലായിരുന്നപ്പോള് ആരോപണം ആനി രാജയുടെ കൂടെ നടക്കുന്നു എന്നായിരുന്നു. ആരോ വിവരം നാട്ടില് എത്തിച്ചു. അന്വേഷണം നടന്നു. ചോദ്യം ചെയ്യല് (ഫോണിലൂടെ) അന്നും നടന്നു. എനിയ്ക്ക് പറയാനുള്ളത് ഞാന് അന്നും പറഞ്ഞു. അന്ന് പലരും പറഞ്ഞു കോണ്‍ഗ്രസ്സുകാരുടെ പുറകെ നടന്നാല് പ്രശ്‌നമില്ല സിപിഐ കാരുടെ കൂടെക്കൂടണ്ട, സിപിഎമ്മിന് ഒട്ടും ഇഷ്ടമല്ല, സിപിഐകാരെ, എന്ന്.\nഎന്താണ് ഇങ്ങനെ? എനിയ്ക്ക് ഇങ്ങനെ (ആര്‍ക്കും) വിലക്ക് ഏര്‍പ്പെടുത്തേണ്ട കാര്യമെന്താണ്? എന്ത് ധരിക്കും, എന്ത് കഴിക്കും എന്ന് ഞങ്ങള് തീരുമാനിക്കും എന്ന് പറഞ്ഞവര് എന്തിനാണ് എന്റെ അപ്പന് സിപിഎമ്മിലാണ് എന്ന കാരണത്താല് വേറൊരു രാഷ്ട്രീയ പാര്‍ട്ടിക്കാരുമായും ഞാന് ബന്ധപ്പെടുവാന് പാടില്ല എന്ന് പറയുന്നത്?\nഎന്റെ അപ്പന് അപ്പന്റെ കുടുംബ പാരമ്പര്യത്തില് നിന്നും വ്യതിചലിച്ചാണ് പാര്‍ട്ടിയില് എത്തിയത്. അപ്പന്റെ അപ്പന് യുക്തിവാദിയായിരുന്നു, നിരീശ്വരവാദി. അപ്പന്റെ അമ്മ വിശ്വാസിയായിരുന്നു, എന്റെ അറിവില്. ഞാന് ഏകദൈവത്തില് വിശ്വസിക്കുന്നു. ഓരോ മതക്കാര് ഓരോ രൂപങ്ങള് ഉണ്ടാക്കി ഓരോ പേരിട്ട് ഓരോ ആചാരങ്ങള് നടത്തുന്നു. നമ്മള്‍ക്ക് ഇഷ്ടമുള്ളത് തെരഞ്ഞെടുക്കാമല്ലേ. ദല്‍ഹിയില് ആയിരുന്നപ്പോള് ഞായറാഴ്ചകളില് മുടങ്ങാതെ പള്ളിയില് പോകും. അവിടത്തെ ഹനുമാന് ക്ഷേത്രത്തില് പോകും. ഗുരുദ്വാരയിലും പോകും. ഗുരുദ്വാരയിലെ ആരാധനയില് ആര്‍ക്കും പങ്കെടുക്കാം. പക്ഷേ കര്‍ശന നിര്‍ദ്ദേശങ്ങള് ഉണ്ടവിടെയും. അത് പാലിച്ചില്ലെങ്കില് അവര് സമ്മതിക്കില്ല.\n2005-06 ല് ഒരു രാത്രി അപ്പന് ലെനിന് സെന്ററില് കിടക്കേണ്ടി വന്നു. രാവിലെ 'കൊച്ചി രാജാവായിരുന്ന' എറണാകുളം ജില്ലയെ മൊത്തമായും പാര്‍ട്ടിയേയും പോലീസിനേയും ലെനിന് സെന്ററിനേയും ഭരിച്ചിരുന്ന ഗോപി കോട്ടമുറിക്കല് അതിരാവിലെ തന്നെ ലെനിന് സെന്ററിലെത്തി എം.എം. ലോറന്‍സിനോട് പറഞ്ഞു, 'ഇത് ഇവിടെപ്പറ്റില്ല'എന്ന്. പാര്‍ട്ടിയ്ക്ക് നാണക്കേടാവും എന്ന്. ജീവന്‍പോലും നഷ്ടമാകുമെന്ന് കരുതപ്പെട്ടിരുന്ന കാലത്ത് പാര്‍ട്ടി കെട്ടിപ്പൊക്കാന് ഓടിനടന്ന ഒരു സഖാവ് ഒരു രാത്രി പാര്‍ട്ടി ഓഫീസില് കിടന്നതാണ് ഗോപികോട്ടമുറിക്കലിന് 'നാണക്കേടാ'വുന്നത്. ഈ സംഭവം എന്നോടും എന്റെ അമ്മയോടും പറഞ്ഞത് കെ.ജെ. ജേക്കബ് ആണ്. കൂടെ പാര്‍ട്ടി ഏരിയ സെക്രട്ടറി ഉണ്ണികൃഷ്ണന് എന്ന സഖാവും ഉണ്ടായിരുന്നു. നേതാക്കന്മാര്‍ക്ക്, സഖാക്കള്‍ക്ക് എന്ത് പറയാനുണ്ട് ഇതേപറ്റി? ജേക്കബ് അങ്കിളിന്റെ കണ്ണ് നിറഞ്ഞിരുന്നു, ഗോപികോട്ടമുറിക്കല് എം.എം. ലോറന്‍സിനോട് ചെയ്ത കാര്യം പറഞ്ഞപ്പോള്.\nഎം.എം ലോറന്‍സ് എന്ന എന്റെ അപ്പന് തലയുയര്‍ത്തിപ്പിടിച്ച് തന്നെ ജീവിക്കുന്ന വ്യക്തിയാണ്. രാഷ്ട്രീയജീവിതത്തിലും കുടുംബജീവിതത്തിലും ഉണ്ടായ പ്രശ്‌നങ്ങള് എല്ലാം നേരിട്ട വ്യക്തിയാണ്. ചെറുമകന് ബിജെപി സമരത്തിന് പോയത് രാഷ്ട്രീയമായി തെറ്റാണ് എന്ന് ഉറച്ച് കമ്മ്യൂണിസ്റ്റുകാരന് പറഞ്ഞതില് തെറ്റില്ല. പക്ഷേ എന്റെ അപ്പന് അതൊരു പീഡനമായി കരുതുമെന്ന് എനിക്ക് തോന്നുന്നില്ല. അപ്പന് കമ്മ്യൂണിസ്റ്റായ കാലഘട്ടത്തില് ഒരു ക്രിസ്ത്യാനിയ്ക്ക് ചെയ്യാവുന്ന ഏറ്റവും വലിയ പാപമാണ് നിരീശ്വരവാദികളുടെ കൂടെക്കൂടുക എന്നത്. അപ്പന്റെ വ്യ.ക്തമായ ലക്ഷ്യം, ഉറച്ച നിലപാട് ഇതെല്ലാം അങ്ങനെയുള്ള കുറ്റാരോപണങ്ങള് നേരിടാന് സഹായിച്ചില്ലേ. അപ്പന് പഠനവും ഉപേക്ഷിച്ചു. 'മര്യാദയ്ക്ക്' പഠിച്ചിരുന്നുവെങ്കില് എന്റെ അപ്പന് നല്ലൊരു ഡോക്ടര് ആകുമായിരുന്നു. നല്ലൊരു അധ്യാപകന് ആകുമായിരുന്നു. ഇവിടെ ഭാഗ്യത്തിന് മിലന് പഠനം ഉപേക്ഷിച്ചിട്ടില്ല.\nഎന്റെ മകന് സാമൂഹ്യദ്രോഹിയായി, രാജ്യദ്രോഹിയായി ജീവിക്കുവാന് ഞാന് അനുവദിക്കില്ല. അതില് കൂടുതല് ഒന്നും എനിക്ക് ഒരു ഉറപ്പു തരുവാന് സാധിക്കില്ലല്ലോ. നാലര വയസ്സ് മുതല് അവന് തനിച്ച് യാത്ര ചെയ്യുന്നുണ്ട്. ഏഴ് വയസ്സില് ഒരു വീട്ടിലെ ജോലി തനിച്ച് ചെയ്യേണ്ടി വന്നിട്ടുണ്ട്, എനിയ്ക്ക് സുഖമില്ലാതെ കിടപ്പി ലായപ്പോള്. വസ്ത്രങ്ങള് അലക്കാനും തേക്കാനും പഠിച്ചു. പാചകം അറിയാം, വീട് വൃത്തിയാക്കാന് അറിയാം. ഞങ്ങളുടെ ഇത്രയും നാളത്തെ ജീവിതത്തിനിടയില് ഇത്രയൊക്കെ അവന് പഠിച്ചെടുത്തിട്ടുണ്ട്.\nചുറ്റുപാടും നടക്കുന്ന കാര്യങ്ങള് എന്തെന്ന് അറിഞ്ഞ് തന്നെയാണ് ജീവിക്കുന്നത്. അവന് ബോധ്യമുള്ള കാര്യം ചെയ്യാന് ഞാന് തടസ്സം നില്‍ക്കാന് പാടില്ലല്ലോ. ഞാന് ഒന്നിന്റെയും ആരുടേയും അടിമയല്ല. എന്റെ മകനെയും ഞാന് അത് മനസ്സിലാക്കി കൊടുത്തിട്ടുണ്ട്. അടിമത്തത്തിന്റെയും അടിച്ചമര്‍ത്തലിന്റെയും കാലം കഴിഞ്ഞിട്ടും ചിലരെങ്കിലും, ചിലര്‍ക്കെങ്കിലും അടിമത്തത്തിന് വഴങ്ങണമെന്നാണ് ആഗ്രഹം. അതിനാണ് കള്ളപ്പരാതിയും അപവാദങ്ങളും ഭീഷണികളും ഉയര്‍ത്തുന്നത്.\nമുന്നോട്ട് പോകുക എന്നുതന്നെയാണ് തീരുമാനം. എന്നെപ്പോലെ ഒറ്റയ്ക്ക് ജീവിതം കൊണ്ടുപോകുന്നവരെ ഉദ്ദേശിച്ചായിരിക്കും സഖാവ് കൃഷ്ണപിള്ള 'സഖാക്കളെ മുന്നോട്ട്' എന്ന് പറഞ്ഞിട്ടുള്ളത്.\nസത്യത്തില് എന്റെ ജീവിതത്തിലെ ഏറ്റവും മോശപ്പെട്ട സമയത്ത് ഞാന് ഒരു പരിഹാരം തേടി പോയത് പി.കെ. വാസുദേവന് നായരുടെ അടുത്താണ്. അദ്ദേഹം സ്‌നേഹത്തോടെ, സഹാനുഭൂതിയോടെ ചേര്‍ത്ത് നിര്‍ത്തി. അപ്പന്റെ പാര്‍ട്ടിയില് ആരുടെയും അടുക്കല് പോകാതിരുന്നത്, അപ്പനെ വെട്ടിനിരത്തി ഏരിയ കമ്മറ്റിയില് ആക്കിയിരുന്ന സമയമാണ്, ആര് എങ്ങിനെ പെരുമാറുമെന്നാന്നും അറിയാഞ്ഞാണ്.\nപിന്നീടൊരിക്കല് പോയത് വി.എസ്, പിണറായി വിജയന് മുതലായ നേതാക്കന്മാരുടെ അടുക്കല്. വി.എസ്. അപ്പനോടുള്ള പക തീര്‍ക്കാന് ഇക്കാര്യം പിന്നീട് ഉപയോഗിക്കുകയും ചെയതു. ലോ കോളേജില് പഠിക്കുമ്പോള് ഞാന് വിവാഹിതയായി, അമ്മയായി. ആയിടയ്ക്ക് വിദ്യാര്‍ത്ഥി സംഘട്ടനത്തിനിടയ്ക്ക് എബിവിപി വിദ്യാര്‍ത്ഥി കൊല്ലപ്പെട്ടു. അത് ദേശാഭിമാനിയില് വന്നത് ചെറിയ വാര്‍ത്തയായി. എസ്.എഫ്.ഐക്കാര് കൊല്ലപ്പെട്ടാല് വലിയ വാര്‍ത്ത, കുറ്റം പറയാന് പറ്റില്ല, പാര്‍ട്ടി പത്രത്തില് എസ്.എഫ്.ഐക്കാര്‍ക്ക് പ്രാമുഖ്യം കൊടുക്കണം. പക്ഷേ അമ്മമാര്‍ക്ക് മക്കള് നഷ്ടപ്പെടുമ്പോള് ഒരേ വേദനയാണ് എന്ന് ഞാന് അപ്പനോട് പറഞ്ഞു. 1990കളിലാണത്. എന്നിലെ അമ്മയാണത് പറഞ്ഞത് എന്ന് മനസ്സിലാക്കാന് എന്റെ അപ്പന് സാധിച്ചു.\nഞങ്ങളുടെ അമ്മ മരണം വരെ ദൈവവിശ്വാസം കൈവിട്ടിരുന്നില്ല. 'ദൈവത്തെ' തള്ളിപ്പറഞ്ഞ നാല് മക്കളില് മൂന്നു പേരും ഇന്ന് ദൈവവിശ്വാസികളാണ്. മൂത്തസഹോദരന്റെ നിലപാട് എന്താണ് എനിക്കറിയില്ല. സഹോദരി ദുബായില് ആണ്. സിവില് എഞ്ചിനീയറാണ് (സുജ) അവര് സുവിശേഷവേലയ്ക്കായി പോകുന്നു, അഭിമാനത്തോടെ. എബിയും തിരിച്ചറിവിന്റെ പാതയിലാണ്. അഭിമാനത്തോടെ ഉറക്കെ പറയും, ഞങ്ങള് ദൈവവിശ്വാസികളാണ്.\nനന്മകൾ തിരിച്ചറിവാണ് ജ്ഞാനം അതിന് മുജ്ജന്മ പുണ്യം തന്നേ ഗുരൂ\nസ്വയം വിലയിരുത്തല് സത്യസന്ധമായി കാര്യങ്ങള് വിശദീകരിക്കുന്നു ... ആരോടും പ്രീണനമില്ല ആരെയും തള്ളി പ്പറയുന്നുമില്ല ,,,, മുഖം നഷ്ടപ്പെട്ട പാര്‍ട്ടിയെ ഒരിക്കല്‍ക്കൂടി വിലയിരുത്തുന്നു .... ആശംസകള്


ട്രോളിങ്ങ് നിരോധനം തീരുന്നു; തൊഴിലാളികള് അവസാനവട്ട ഒരുക്കത്തില്, ഹാര്‍ബറുകളില് കടുത്ത നിയന്ത്രണം | trawling ban lifted in Kerala after fifty two days\nജാഗ്രതാ പോര്‍ട്ടലില് രജിസ്ട്രേഷന് പൂര്‍ത്തിയാക്കിയ യാനങ്ങള്‍ക്ക് മാത്രമാണ് അനുമതി. എല്ലാ യന്ത്രവത്കൃത ബോട്ടുകളും ഒറ്റ,ഇരട്ട അക്ക രജിസ്‌ട്രേഷന് നമ്പര് അനുസരിച്ച് ഒന്നിടവിട്ട ദിവസങ്ങളില് മാത്രമേ ഹാര്‍ബറില് പ്രവേശിക്കാവു.\nTrivandrum, First Published Jul 31, 2021, 10:20 PM IST\nതിരുവനന്തപുരം: സംസ്ഥാനത്ത് കഴിഞ്ഞ 52 ദിവസം നീണ്ട ട്രോളിങ് നിരോധനം ഇന്ന് അർധരാത്രിയോടെ അവസാനിക്കും. ഇതോടെ കുതിച്ചുയർന്ന മീൻവില കുത്തനെ താഴുമെന്നാണ് പ്രതീക്ഷ. കൊവിഡ് കണക്കിലെടുത്ത് കർശന നിയന്ത്രണങ്ങളാണ് സംസ്ഥാനത്തെ ഹാർബറുകളിൽ ഏർപ്പെടുത്തിയിരിക്കുന്നത്. ജാഗ്രതാ പോര്‍ട്ടലില് രജിസ്ട്രേഷന് പൂര്‍ത്തിയാക്കിയ യാനങ്ങള്‍ക്ക് മാത്രമാണ് അനുമതി. എല്ലാ യന്ത്രവത്കൃത ബോട്ടുകളും ഒറ്റ,ഇരട്ട അക്ക രജിസ്‌ട്രേഷന് നമ്പര് അനുസരിച്ച് ഒന്നിടവിട്ട ദിവസങ്ങളില് മാത്രമേ ഹാര്‍ബറില് പ്രവേശിക്കാവു.\nഹാര്‍ബറില് എത്തുന്നവര്‍ക്കുമുണ്ട് നിയന്ത്രണങ്ങള്. കൊവിഡ് വാക്സീന് സ്വീകരിച്ചവരോ നെഗറ്റിവ് സര്‍ട്ടിഫിക്കറ്റുള്ളവര്‍ക്കോ മാത്രമാണ് പ്രവേശനം. അതും പാസ് മൂലം. മത്സ്യബന്ധനത്തിന് പോകുന്നവരടക്കം ഹാര്‍ബറിലുള്ള മുഴുവനാളുകള്‍ക്കും കൊവിഡ് ടെസ്റ്റും ഇത്തവണ നിര്‍ബന്ധമാണ്. നിയന്ത്രണങ്ങള് ഇത്ര കര്‍ശനമെങ്കിലും മത്സ്യത്തൊഴിലാളികള് വലിയ പ്രതീക്ഷയിലാണ്. ട്രോളിംഗ് തുടങ്ങിയപ്പോള് നാട്ടിലേക്ക് പോയ ഇതര സംസ്ഥാന തൊഴിലാളികെല്ലാം തിരിച്ചെത്തി. മിക്കയിടത്തും ആഴക്കടലില് പോകാനുള്ള അവസാനഘട്ട തയാറെടുപ്പിലാണ് മത്സ്യത്തൊഴിലാളികള്.\nLast Updated Jul 31, 2021, 10:20 PM IST


ലക്ഷ് യബോധം: നാം എങ്ങോട്ട്?\nനാം എങ്ങോട്ട് എന്ന് ചോദിക്കുന്നതിന് മുമ്പ് ചോദിക്കേണ്ട രണ്ട് ചോദ്യങ്ങലുണ്ട്. നാം ആരാണ്? എവിടെ നിന്നും വരുന്നു? ഈ ചോദ്യങ്ങളൊക്കെ തന്നെ നമുക്ക് സുപരിചിതമാണ്. പണ്ടു പണ്ടേ ചോദിക്കുന്ന ചോദ്യങ്ങളാണ്. ബഹു ഭൂരിപക്ഷം പേര്‍ക്കും ഇതിന്റെ ഉത്തരമറിയാം. പക്ഷേ അവ ഉള്‍ക്കൊള്ളാനും ചിന്തിക്കാനും വിലയിരുത്താനും മനുഷ്യന് മിനക്കെടുന്നില്ല. അതിനവന് നേരവുമില്ല.\nമനുഷ്യന് ജനിക്കുന്നു. മരിക്കുന്നു. ജനന-മരണങ്ങള്‍ക്കിടയിലുള്ള കാലയളവ് ജീവിക്കുന്നു. ജനിച്ചുവെന്നത്കൊണ്ട് ജീവിച്ചേ മതിയാവൂ. ജീവിക്കാന് വേണ്ടി നാം അധ്വാനിക്കുന്നു, സമ്പാദിക്കുന്നു. നാം ജനിച്ച് വരുമ്പോള് കോടിക്കണക്കിന് നക്ഷത്രങ്ങളുണ്ടിവിടെ. അവയെല്ലാം സ്വയം കത്തിജ്വലിച്ചു കൊണ്ടിരിക്കുന്നു. കോടിക്കണക്കണക്കിന് നക്ഷത്രങ്ങളുള്‍ക്കോള്ളുന്ന നക്ഷത്ര സമൂഹങ്ങളായി( ഗാലക്ക്സികളായി) അവ വേര്‍ത്തിരിഞ്ഞിരിക്കുന്നു. നാം ഉള്‍ക്കൊള്ളുന്ന നക്ഷത്ര സമൂഹത്തില് തന്നെ 10000 കോടി നക്ഷത്രങ്ങളുണ്ടെന്ന് പറയപ്പെടുന്നു. ഈ നക്ഷത്ര സമൂഹത്തിന്റെ വ്യാസം 1 ലക്ഷം പ്രകാശ വര്‍ഷമാണത്രെ.അങ്ങനെ ലക്ഷക്കണക്കിന് നക്ഷത്ര സമൂഹങ്ങളുണ്ടീ പ്രപഞ്ചത്തില്. അവ അന്യോന്യം തട്ടാതെ മുട്ടാതെ ചലിക്കുകയും കറങ്ങുകയും ചെയ്യുന്നു. നാം നിവസിക്കുന്ന ഭൂമിയേക്കാള് 109 ഇരട്ടി വലുപ്പമുള്ളതാണല്ലോ സൂര്യന്. സൂര്യന് ‘മില്‍ക്കീവേ’ എന്നറിയപ്പെടുന്ന നക്ഷത്രസമൂഹത്തിലെ വളരെ ചെറിയ ഒരു നക്ഷത്രമാണ്. അതിന്റെ ചൂട് എതാണ്ട് 15 മില്യണ് സെത്ഷ്യസാണ്. സൂര്യനില് നിന്നും ഭൂമിയില് എത്തുന്ന ചൂട് കേവലം 50 സെത്ഷ്യസ് മാത്രമാണ്. ഇടയ്ക്ക് സൂര്യനില് നിന്നും നിര്‍ഗളിക്കുന്ന സൌരാഗ്നിക്ക് കോടിക്കണക്കിന് സെത്ഷ്യസ് ചൂടുണ്ടത്ര. 100 കോടി ഹൈഡ്രജന് ബോംബിന്റെ ശക്തിയുണ്ട് സൌരാഗ്നിക്ക്. ഇങ്ങനെയുള്ള 100 സൂര്യന്മാരെ വിഴുങ്ങാവുന്ന വലിപ്പമുള്ള പടുപടു കൂറ്റന് നക്ഷത്രങ്ങളുമുണ്ടീ പ്രപഞ്ചത്തില്.\nഇവയെ സൃഷ്ടിച്ചത് ദൈവമാണ്. ഇവയെ ക്രമപെടുത്തി നിയന്ത്രിക്കുന്നതും ദൈവം തന്നെ.ദൈവം\nനിശ്ചയിച്ച പ്രാപഞ്ചിക വ്യവസ്ഥക്ക് വിധേയമായി ഇവ ചലിച്ചു കൊണ്ടിരിക്കുന്നു. നാം നിവസിക്കുന്ന ഭൂമി സൂര്യനെ വലയം ചെയ്യുന്ന ഒരു ഗ്രഹമാണ്. സാങ്കല്പിക അച്ചുതണ്ടില് കറങ്ങുന്നതോടൊപ്പം സൂര്യനു ചുറ്റും അത് വലയം വെക്കുകയും വെക്കുകയും ചെയ്യുന്നു. ഏറ്റവും വേഗത കൂടിയ ഒരു എക്സ്പ്രസ്സ് ട്രയിനിന്റെ 1200 ഇരട്ടി വേഗതയിലാണ് അത് സൂര്യന്ചുറ്റും കറങ്ങുന്നത്. അതും ദൈവ നിശ്ചയം തന്നെ.\nഭൂമിയില് ധാരാളം സസ്യലതാദികളും പക്ഷിമൃഗാദികളും കൃമികീടങ്ങളും മത്സ്യങ്ങളും നാം കാണുന്നു. എല്ലാം ദൈവം സൃഷ്ടിച്ചത് തന്നെ. മനുഷ്യനെ സൃഷ്ടിച്ചതും ദൈവമാണ്. ആദ്യം ഒരു പുരുഷനെ സൃഷ്ടിച്ചു. പിന്നീട് ഇണയായി ഒരു സ്ത്രീയെയും സൃഷ്ടിച്ചു. അവ രണ്ടില് നിന്നുമായി ധാരാളം സ്ത്രീ പുരുഷന്മാരെ സൃഷ്ടിക്കുകയും ഭൂ‍മിയില് പരത്തുകയും ചെയ്തതും അവന് തന്നെ. മനുഷ്യന് ഭൂമിയില് ജീവിക്കാനാവശ്യമായ വായുവും വെള്ളവും ഭക്ഷണ വിഭവങ്ങളും ഭൂമിയില് സജ്ജീകരിച്ചതും അവനാണ്. ഇതിലൊന്നും ദൈവത്തിനല്ലാതെ മറ്റാര്‍ക്കും ഒരു പങ്കും ഇല്ല. എന്നെ സൃഷ്ടിച്ചത്, എനിക്കാവശ്യമായ വെള്ളവും ഭക്ഷണ വിഭവങ്ങളും സൃഷ്ടിച്ചതും ഞാന് തന്നെയാണെന്നോ, എന്റെ മാതാ പിതാക്കളാണെന്നോ, മേലധികാളാണെന്നോ ഭരണകര്‍ത്താക്കളാണെന്നോ പറയാന് ആര്‍ക്കും ഇതേ വരെ കഴിഞ്ഞിട്ടില്ല. ഇനിയൊട്ട് കഴിയുകയുമില്ല. നാം ഭൂമിയിലെത്തിയത് നമ്മുടെ ആ‍സൂത്രണമോ പ്ലാനോ ഉദ്ദേശ്യമോ അനുസരിച്ചല്ല. ദൈവം അവന്റെ ഇഷ്ടമനുസരിച്ച് നമ്മെ ഇങ്ങോട്ട് കൊണ്ടുവന്നതാണ്. നമ്മുടെ അറിവോ സമ്മതമോ കൂടാതെ തന്നെ.\nനമ്മെ സൃഷ്ടിക്കുമ്പോള് നമ്മുടെ ഐഹിക ജീവിതത്തിന് ദൈവം ഒരവധി നിശ്ചയിച്ചിട്ടുണ്ട്. അതുവരെ നാ‍മിവിടെ ജീവിച്ചേ മതിയാവൂ. അതിനു മുമ്പ് ഈ ജീവിതമസാനിപ്പിക്കാന് നമുക്ക് കഴിയില്ല. നിശ്ചിത അവധിക്ക് നാം മരിക്കുക തന്നെ ചെയ്യും. നമ്മെ ചിന്തിപ്പിക്കുന്ന ഒരു വശം ഇതിലുണ്ട്. അതായത് നാം ജനിക്കുമ്പോള് എവിടെ ജനിക്കണം, എന്തു നിറമാണ് വേണ്ടത്, ആണാവണോ പെണ്ണാവണോ, ഇത്യാദി കാര്യങ്ങളൊന്നും അവന് നമ്മോടന്വേഷിച്ചതേയില്ല. നമ്മളോട് പോയിട്ട് മാതാപിതാക്കളോടോ,മേലധികാരികളോടോ ഭരണകര്‍ത്താക്കളോടോ പോലും അന്വേഷിച്ചിട്ടില്ല. അന്വേഷിച്ചില്ല എന്ന് മാത്രമല്ല, നാം ജനിച്ചതിന് ശേഷം എത്രകാലം ജീവിക്കുമെന്നോ എവിടെ വെച്ച് എങ്ങനെ മരിക്കുമെന്നോ പിന്നീടെപ്പോഴെങ്കിലും അറിയിക്കുകയോ ചെയ്തിട്ടില്ല. എന്നല്ല അതറിയിക്കാതിരിക്കുക എന്നത് തന്റെ നയമായി സ്വീകരിക്കുകയും ചെയ്തിരിക്കുന്നു അവര്. അതായത് നമ്മുടെ ജീവന് നമ്മുടെ അറിവോ സമ്മതമോ ഇഷ്ടമോ ഒന്നും നോക്കാതെ അവനു മാത്രമറിയുന്ന മറ്റാര്‍ക്കും - നമുക്ക് പോലും - അറിയാത്ത അവധിക്ക് അവന്റെ സ്വന്തം ഇഷ്ടപ്രകാരം അവന് തിരിച്ചെടുക്കുന്നു. മറ്റൊരു ഭാഷയില് ദൈവം ഇഛിച്ചപ്പോള് അവന് നമ്മെ ഇങ്ങോട്ട് കൊണ്ട് വന്നു. അവന് ഇഛിക്കുമ്പോള് തിരിച്ചു കൊണ്ടു പോകുന്നു. ഇതിലൊന്നും ആര്‍ക്കും ഒരു പങ്കും ഇല്ല. വരുന്നതും പോകുന്നതുമെല്ലാം അവന്റെ ഇഛയനുസരിച്ചു മാത്രം. നാം തികച്ചും നിസ്സഹായര്!\nഇനി ജനന മരണങ്ങള്‍ക്കിടയില് ഒരു ഇടക്കാലമുണ്ടല്ലോ. ഭൂമിയില് നാം ജീവിക്കുന്ന കാലം. നാം വിവിധ പ്രായക്കരാണ്. ഇത്ര കാലം നാം എങ്ങനെ ജീവിച്ചു? നമ്മുടെ കുടുംബ ബന്ധുക്കളും അയല് വാസികളും പലപ്പോഴായി മരിച്ചു പോയി. നാം എന്തു കൊണ്ട് അക്കൂട്ടത്തില് പെട്ടില്ല. നമ്മുടെ സംരഷണത്തിന് അഥവാ മരണത്തെ തടുക്കുന്നതിന് - നാമോ നമ്മുടെ മാതാപിതാക്കളോ ഭരണകര്‍ത്താക്കളോ, മറ്റു വല്ലവരുമോ വല്ല പ്രത്യേക ഏര്‍പ്പാടും ചെയ്തിരുന്നോ? ചെയ്തിരുന്നെങ്കില് മരിച്ച് പോയവര്‍ക്ക് വേണ്ടിയും ആ ഏര്‍പ്പാട് ചെയ്യാമായിരുന്നില്ലേ?\nനമ്മുടെ സഹ പ്രവര്‍ത്തകരില് പലരും അറുപത് തികയുന്നതിന് മുമ്പ് തന്നെ നമ്മെ വിട്ട് പിരിഞ്ഞ് പോയി.നാം എന്തുകൊണ്ട് അക്കൂട്ടാത്തില് പെട്ടില്ല. ഹൃദയ സ്തംഭനം മൂലം പലരും മരിച്ച് വീഴുന്നത് നാം കാണുന്നു. നമ്മുടെ ഹൃദയം ഒരിക്കലും സ്തംഭിക്കില്ല എന്നുറപ്പ് വരുത്താ‍ന് നാം ഒന്നും തന്നെ ചെയ്ത് വച്ചില്ല. നമുക്കതൊട്ട് സാധ്യവുമല്ല. മറ്റാരെങ്കിലും ചെയ്ത് വെച്ചതായുമറിയില്ല. എന്തു കൊണ്ടിതുവരെ നമ്മുടെ ഹൃദയം സതംഭിച്ചില്ല.വിവിധ രോഗങ്ങള് ബാധിച്ച് ദിനേന എത്ര പേര് മരിക്കുന്നു. എന്തു കൊണ്ട് നാം അതിലും പെട്ടില്ല. എത്രയോ ആളുകള് വാഹനാപകടത്തില് പെട്ടു മരിക്കുന്നു. നാം കയറിയ വാഹനത്തിനും അപകടം സംഭവിച്ചു കൂടായിരുന്നോ? പ്രകൃതി ക്ഷോഭങ്ങള് മുഖേന എത്രയോ ആയിരങ്ങള് മരിക്കുന്നു. ഇതിലൊന്നും നാം എന്ത് കൊണ്ട് പെട്ടില്ല? വിപത്തുകള് നമ്മെ ഭയന്നോടുകയാണോ? ഇത്രയും നാ‍മിടെ ജീവിച്ചതെങ്ങനെ? ഇനി എത്ര കാലം ജീവിക്കും? നമുക്കിവിടെ വല്ല സുരക്ഷിതത്വവുമുണ്ടോ?\nഒന്നും അറിയാ‍ത്ത അവസ്ഥയിലാണ് മാതാവിന്റെ ഗര്‍ഭാശയത്തില് നിന്നും നാമീ ഭൂമിയിലേക്ക് വന്നത്. വര്‍ഷങ്ങള്‍ക്ക് ശേഷമാണ് വല്ല ബോധവും നമുക്കുണ്ടാവുന്നത്. പ്രത്യക്ഷത്തില് മാതാ പിതാക്കളുടെ സ്നേഹ വാത്സല്യങ്ങള് മാത്രമാണ് അക്കാലത്തെ ഏകാവലംബം. അതാകട്ടെ ദൈവം അവരുടെ ഹൃദയങ്ങളില് അങ്കുരിപ്പിക്കുന്നതും. പിന്നെ വര്‍ഷങ്ങളിലൂടെ പുര്‍ണ മനുഷ്യരായി നാം വളരുകയും വിവിധ കഴിവുകളാര്‍ജ്ജിക്കുകയും ചെയ്യുന്നു.\nചുരുക്കത്തില് നാമീ ലോകത്തേക്ക് വന്നതും ഇവിടെ ജീവിക്കുന്നതും ഇവിടെ നിന്ന് പോവുന്നതും നമ്മുടെ ആരുടെ ശക്തിയുടെയോ സാമര്‍ത്ഥ്യത്തിന്റെയോ പിന്‍ബലത്തിലല്ല. ദൈവത്തിന്റെ ഇച്ഛയും ശക്തിയനുസരിച്ച് മാത്രമാണ്. മറ്റാര്‍ക്കും തന്നെ ഇക്കാര്യത്തില് യാതൊരും പങ്കും കഴിവുമില്ല. നമ്മുടെ\nസകല കാര്യങ്ങളുടെയും പരമമായ നിയന്ത്രണാധികാരം ദൈവത്തിന്റെ കയ്യില് മാത്രംനിലകൊള്ളുന്നു. നാം പൂര്‍ണ്ണമായും അവന്റെ ആശ്രിതരാണ്. അസ്വതന്ത്രരാണ്. അവന് രാജാവും യജമാനനുമാണ്. നാം അവന്റെ പ്രജകളും ദാസന്മാരുമാണ്.\nദൈവമാണ് നമ്മുടെ സൃഷ്ടാവും രക്ഷിതാവും സംരക്ഷകനും പരിപാലകനും ജീവിത നിയന്താവും പരമാധികരിയുമെങ്കില് നാമിവിടെ എങ്ങിനെ ജീവിക്കണമെന്ന് പറയാ‍നുള്ള പരമാധികാരവും അവനുമാത്രമാണ്. അതനുസരിച്ച് ഒരു മാര്‍ഗ ദര്‍ശനം നമുക്കവന് നല്‍കിയിരിക്കുന്നു. പ്രസ്തുത മാര്‍ഗ ദര്‍ശനമനുസരിച്ച് ജീവിക്കാന് നാം ബാധ്യസ്ഥരുമാണ്. നമ്മുടെ സ്വന്തം ഇഷ്ട പ്രകാരം നിയമങ്ങളുണ്ടാക്കുന്നതും ജീവിക്കുന്നതും തികച്ചും അനീതിയും അക്രമവും ധിക്കാരവും നന്ദികേടുമാണ്.\nദൈവത്തിന്റെ മാര്‍ഗ്ഗ ദര്‍ശനം നമുക്കെത്തിച്ചു തരാന് ദൈവം മനുഷ്യരില് നിന്ന് തന്നെ ഉല്‍കൃഷ്ട സ്വഭാവഗുണങ്ങളുള്ള ചില വ്യക്തികളെ തെരെഞ്ഞെടുത്ത് പ്രവാചകന്മാരായി നിശ്ചയിക്കുന്നു. ഓരോ\nകലഘട്ടങ്ങളില് ഒരോ പ്രവാചകന്മാരെ അപ്രകാരം നിയോഗിക്കുന്നു. അവര്‍ക്ക് മാലാഖമാര് മുഖേന മാര്‍ഗ ദര്‍ശനവും നല്‍കുന്നു. ഓരോ കലഘട്ടത്തിനാവശ്യമായ വ്യവസ്ഥകളാണ് ദൈവം നല്‍കിയിരുന്നത്. പുതിയ പ്രവാചകനും പുതിയ വ്യവസ്ഥയും പുതിയ പ്രവാചകനും വരുന്നതോടു കൂടി മനുഷ്യരെല്ലാം ദൈവ കല്പന അനുസരിക്കണമെന്നാണ് ദൈവ കല്പന. അപ്രകാരം ഓരോ കാലഘട്ടങ്ങളില് വന്ന പ്രവാചകന്മാരാണ് നോഹ, ലോത്തു, അബ്രഹാം ഇസ്മായേല്, യിസ്ഹാഖ്,\nയാഖോബ്, മോശ, ദാവീദ്, യേശു മുഹമ്മദ് എന്നിവരൊക്കെ.(ദൈവ സമാധാനവും അനുഗ്രഹവും ഈ പ്രവാചകന്മാരിലുണ്ടാവട്ടെ.) ഈ പ്രവാചകന്മാരില് ചിലരിലൂടെ അവതരിപ്പിക്കപ്പെട്ട വേദങ്ങളാണ് സബൂര്, തൌറാത്ത്,ഇഞ്ചീല്, ഖുര്‍ആന് എന്നീ വേദ ഗ്രന്ഥങ്ങള്. ഇതില് അവസാനത്തേതും മുഴുവന് ജനങ്ങള്‍ക്ക് വേണ്ടിയുള്ളതും മുഴുവന് കാലഘട്ടത്തേക്ക് വേണ്ടിയുള്ളതുമായ മാര്‍ഗദര്‍ശനം (വേദം) ഖുര്‍ആനാണ്. മനുഷ്യരെല്ലം ഖുര് ആനും മുഹമ്മദ് നബിയുടെ ചര്യയും അനുസരിച്ച് ജീവിക്കണമെന്നാണ് ദൈവ കല്പന. ഈ കല്പനക്ക് വിധേയമായി ജീവിക്കാന് നാം ബാ‍ധ്യസ്ഥരാണ്. പ്രസ്തുത മാര്‍ഗ ദര്‍ശനത്തില് മനുഷ്യ സമൂഹത്തിനാവശ്യമായ ആത്മീയ വ്യവസ്ഥ, ധാര്‍മ്മിക വ്യവസ്ഥ, കുടുംബ വ്യവസ്ഥ, സാമൂഹിക സാമ്പത്തിക വ്യവസ്ഥ, രാഷ്ട്രീയ, ഭരണ വ്യവസ്ഥകള് എന്നിവ ഉള്‍പെടുന്നു. യഥാര്‍ത്ഥത്തില് ഇതൊരു പരീക്ഷണമാണ്. ദൈവ കല്പനകള്‍ക്ക് അവന്റെ സൃഷ്ടികളും ദാസന്മാരുമായ നാം ജീവിക്കുന്നുണ്ടോ ഇല്ലേ എന്ന്.\nഇപ്പോള് നമുക്കൊരു സംശയം ഉടലെടുക്കുന്നു. ദൈവിക മാര്‍ഗദര്‍ശനമനുസരിച്ച് ജീവിക്കുന്നത് കൊണ്ട് നമുക്കെന്ത് നേട്ടം? അനുസരിക്കാതിരുന്നാല് നമുക്കെന്ത കോട്ടം? സ്വാഭാവികമാണീ ചോദ്യം.\nനേട്ട കോട്ടങ്ങളും ലാഭ നഷ്ടങ്ങളും അറിഞ്ഞെങ്കിലല്ലേ അതംഗീകരിക്കണോ വേണ്ടെ എന്നു നിശ്ചയിക്കാന് കഴിയൂ.\nനാം ഈ ഭൂമിയില് ഒരു യാത്രാ സംഘമാണ്. പതിനായിരക്കണക്കിന് വര്‍ഷമായി ഈ യാത്ര തുടങ്ങിയിട്ട്. ഇടക്ക് പലരും യാത്ര സംഘത്തില് ചേരുന്നു. പലരും പിരുഞ്ഞു പോകുന്നു. ഇന്ന് ജീവിച്ചിരിക്കുന്നവരെല്ലാം യാത്ര തുടരുകയാണ്. ജനിക്കുന്ന ആര്‍ക്കും ഇതില് അംഗമാകാതിരിക്കുക\nസധ്യമല്ല. ഒരു ഘട്ടത്തില് ഇതവസാനിപ്പിക്കാതിരിക്കാനും തരമില്ല.\nയാത്രാ സംഘത്തില് നിന്നും പിരിയുന്നവര് എവിടേക്ക് പോകുന്നു? പരലോകത്തേക്ക്. അതാണ് നമ്മുടെ ലക്ഷ്യ സ്ഥാനം. മരണമാണതിലേക്കതിലേക്കുള്ള കവാടം. പരലോകത്ത് രാജാധിരാജനും നീതിമാ‍നുമായ ദൈവം തമ്പുരാന്റെ കോടതിയില് നാം ഹാജരാക്കപ്പെടും. വിചാരണക്ക് വിധേയരാവും. ദൈവം നല്‍കിയ നല്‍കിയ മാര്‍ഗദര്‍ശനത്തിന് വിധേയമാണോ അല്ലേ ജീവിച്ചതെന്ന് അതിലൂടെ അവന് തെളിയിക്കും. നീതി പൂര്‍വ്വകമായ വിധിയുണ്ടാവും. ദൈവ കല്പനക്ക് വിധേയമായമായാണ് നാം ജീവിച്ചതെങ്കില് സുഖ സുന്ദരമായ സ്വര്‍ഗ്ഗം ലഭിക്കും. അവിടെ ദു:ഖമില്ല, വേദനയില്ല, രോഗമില്ല, അസ്വസ്തഥയില്ല, സന്തോഷം മാത്രം. അത് ശാശ്വതമാണ്. ദൈവ കല്പനകള്‍ക്ക് വിരുദ്ധമായി ജീവിച്ചവര്‍ക്ക് ഭീകരവും ഭയാനകവുമായ നരക ശിക്ഷയാണ് ലഭിക്കുക. വേദനയും കഷ്ടപാടുകളും മാത്രം കടിച്ചിറക്കി അതില് കഴിയേണ്ടിവരുന്നു. അതും ശാശ്വതമാണ്.\nദൈവം നമ്മെ വിജയത്തിന്റെ പാതയിലാക്കുമാറാകട്ടെ.\nഅവലംബം: ഐപിസി കുവൈറ്റ്.\n|ഇത് പ്രസിദ്ധീകരിച്ചത് : സലാഹുദ്ദീന് |സമയം : 12/21/2008 10:58:00 AM\n|പേര് ചീട്ട് : ജീവിതത്തിന്റെ പൊരുള്, നമ്മുടെ ലക്ഷ്യം\n"....അതനുസരിച്ച് ഒരു മാര്‍ഗ ദര്‍ശനം നമുക്കവന് നല്‍കിയിരിക്കുന്നു. പ്രസ്തുത മാര്‍ഗ ദര്‍ശനമനുസരിച്ച് ജീവിക്കാന് നാം ബാധ്യസ്ഥരുമാണ്. നമ്മുടെ സ്വന്തം ഇഷ്ട പ്രകാരം നിയമങ്ങളുണ്ടാക്കുന്നതും ജീവിക്കുന്നതും തികച്ചും അനീതിയും അക്രമവും ധിക്കാരവും നന്ദികേടുമാണ്....ഇതില് അവസാനത്തേതും മുഴുവന് ജനങ്ങള്‍ക്ക് വേണ്ടിയുള്ളതും മുഴുവന് കാലഘട്ടത്തേക്ക് വേണ്ടിയുള്ളതുമായ മാര്‍ഗദര്‍ശനം (വേദം) ഖുര്‍ആനാണ്. മനുഷ്യരെല്ലം ഖുര് ആനും മുഹമ്മദ് നബിയുടെ ചര്യയും അനുസരിച്ച് ജീവിക്കണമെന്നാണ് ദൈവ കല്പന. ഈ കല്പനക്ക് വിധേയമായി ജീവിക്കാന് നാം ബാ‍ധ്യസ്ഥരാണ്. പ്രസ്തുത മാര്‍ഗ ദര്‍ശനത്തില് മനുഷ്യ സമൂഹത്തിനാവശ്യമായ ആത്മീയ വ്യവസ്ഥ, ധാര്‍മ്മിക വ്യവസ്ഥ, കുടുംബ വ്യവസ്ഥ, സാമൂഹിക സാമ്പത്തിക വ്യവസ്ഥ, രാഷ്ട്രീയ, ഭരണ വ്യവസ്ഥകള് എന്നിവ ഉള്‍പെടുന്നു....ദൈവ കല്പനക്ക് വിധേയമായമായാണ് നാം ജീവിച്ചതെങ്കില് സുഖ സുന്ദരമായ സ്വര്‍ഗ്ഗം ലഭിക്കും. അവിടെ ദു:ഖമില്ല, വേദനയില്ല, രോഗമില്ല, അസ്വസ്തഥയില്ല, സന്തോഷം മാത്രം. അത് ശാശ്വതമാണ്. ദൈവ കല്പനകള്‍ക്ക് വിരുദ്ധമായി ജീവിച്ചവര്‍ക്ക് ഭീകരവും ഭയാനകവുമായ നരക ശിക്ഷയാണ് ലഭിക്കുക. വേദനയും കഷ്ടപാടുകളും മാത്രം കടിച്ചിറക്കി അതില് കഴിയേണ്ടിവരുന്നു. അതും ശാശ്വതമാണ്...."\nഅപ്പൊ ചുരുക്കി പറഞ്ഞാല് “അവന് ” നമുക്ക് തന്ന “മാര്‍ഗ്ഗ ദര്‍ശനം ( ഇസ്ലാം)” അനുസരിച്ചുള്ള നിയമങള്‍ക്ക് കീഴ് വഴങി ജീവിക്കാതെ മതേതര ജനാധിപത്യം പോലെ മനുഷ്യ നിര്‍മ്മിത നിയമ വ്യവസ്ഥകള്‍ക്ക് കീഴില് ഇസ്ലാമിതര മത വിശ്വാസികളായോ, അവിശ്വാസികളായോ ജീവിക്കുന്നവര്‍ക്ക് മരണാനന്തരം നരക ശീക്ഷ ലഭിക്കും. അപ്പൊ ഇന്ത്യയിലെ ഭൂരിപക്ഷത്തിന്റെയും കാര്യം കട്ടപൊക.\nതാങ്കള്‍ക്ക് നന്മകള് നേരുന്നു\nദൈവിക നിയമങ്ങള് സ്ഥല കാല ദേശ ഭേദമന്യേ സര്‍വ്വ മനുഷ്യര്‍ക്കും ബാധകമാണെന്നാണ് ഇസ് ലാമിക വിശ്വാസം. അതില് പ്രത്യേക ഭാഷാ മത ദേശ വിത്യാസമൊന്നും ഇല്ല. ഇഷ്ടമുള്ളവര്‍ക്ക് അത് സ്വീകരിക്കാനും സ്വീകരിക്കാതിരിക്കാനുമുള്ള സ്വതന്ത്രിത്തോട് കൂടി തന്നെയാണ് മനുഷ്യനെ അവര് സൃഷ്ടിച്ചിരിക്കുന്നത്. എന്ന് വെച്ചാല് അത് നിര്‍ബന്ധ പൂര്‍വ്വം സ്വീകരിപ്പിക്കാന് ആരെയും അവന് ചുമതലപെടുത്തിയിട്ടുമില്ല.\nജനാധിപത്യത്തിനും മതേതരത്വത്തിനും കീഴില് തന്നെയല്ലെ ഇന്ത്യയില് എല്ലാവരും ജീവിക്കുന്നത്. മരണാനന്തരം ഒരു നീതിവ്യവസ്ഥയുണ്ട് എന്ന് വിശ്വസിച്ചാല് മാത്രമേ ഒരാള് മുസ് ലിം ആവുകയുള്ളൂ. വീശ്വാസ മില്ലാത്തവര്‍ക്ക് പിന്നെ നരകത്തിലോ സ്വര്‍ഗത്തിലോ എന്ന പ്രശനം ഉദിക്കുന്നുമില്ല.\nഒരാള് അറബി പേരുള്ള വീട്ടില് ജനിച്ചു എന്നത് കൊണ്ടോ, കാനേഷുമാരിയില് മുസ് ലീമായി എന്നത് കൊണ്ടോ ദൈവം സമക്ഷം മുസ് ലീമായിക്കൊള്ളണമെന്നില്ല.\nഎന്നാല് ദൈവിക കോടതിയില് രക്ഷാ ശിക്ഷകള് തീരുമാനിക്കുന്നത് ഒരാള് ചെയ്ത കര്‍മ്മത്തിന്റെ അടിസ്ഥാനത്തിലാണ്. അതില് അവന്റെ വൈയക്തികവും, കുടുംബ പരവും, സാമൂഹിക ,സാമ്പത്തിക ,രാഷ്ട്രീയവുമായ സകല വ്യവഹാരങ്ങളെയും വിചാരണക്ക് വിധേയമാക്കപ്പെടുകയും, അണുമണിക്ക് വിത്യാസമില്ലാതെ നീതി നടപ്പാക്കപെടുകയും ചെയ്യും.\nദൈവം സര്‍വ്വ ലോകത്തിന്റെയും മനുഷ്യനടക്കം സകല ജീവജാലങ്ങളുടെയും സൃഷ്ടാവും നിയന്താവും പരിപാലകനും സംരക്ഷകനുമാണെന്ന അടിസ്ഥാനത്തില് നിന്നാണ് ഇസ് ലാം സംസാരിക്കുന്നത്.\nമറ്റു സങ്കുചിത ചിന്തകള്‍ക്കൊന്നും അതില് സ്ഥാനമേ ഇല്ല.\nഇ- പ‍ണ്ഡിതനും മറ്റെല്ലാവര്‍ക്കും ക്രിസ്മസ് നവവത്സരാശംസകള്.\nഹ ഹ.. ഇത് നന്നായി സലാഹുദ്ദീന്, നല്ല ഭാഷ, അതീവ ലളിതം, കാര്യം മനസ്സിലായി :)\nപിന്നെ നന്മകള് നേര്‍ന്നതിന് നന്ദി, വരവ് വച്ചിരിക്കുന്നു. :)\nഇനിയും ഒരായിരം നന്മകള് കൂടി വരവ് വെച്ചേക്കൂ :)


സൂപ്പര്‍താരം സൂര്യയ്‌ക്കൊപ്പം തമിഴില് അരങ്ങേറ്റം കുറിച്ച് സിബി തോമസ്; ജയ് ഭീമിലും പോലീസ് ഉദ്യോഗസ്ഥന് തന്നെ! - Media Vision News\nസൂപ്പര്‍താരം സൂര്യയ്‌ക്കൊപ്പം തമിഴില് അരങ്ങേറ്റം കുറിച്ച് സിബി തോമസ്; ജയ് ഭീമിലും പോലീസ് ഉദ്യോഗസ്ഥന് തന്നെ!\nസൂപ്പര്‍താരം സൂര്യയ്‌ക്കൊപ്പം തമിഴില് അരങ്ങേറ്റം കുറിച്ച് സിബി തോമസ്. സൂര്യ നായകനായെത്തുന്ന ജയ് ഭീമിലൂടെയാണ് സിബി എത്തുന്നത്. ഈ ചിത്രത്തിലും പോലീസ് ഉദ്യോഗസ്ഥനായി തന്നെയാണ് എത്തുന്നത്. കഴിഞ്ഞ ദിവസമായിരുന്നു ചിത്രത്തിന്റെ ട്രെയ്ലര് പുറത്തുവിട്ടത്. ടിജെ ജ്ഞാനവേല് സംവിധാനം ചെയ്യുന്ന ജയ്ഭീമില് പ്രകാശ് രാജ്, രജിഷ വിജയന്, രമേഷ് റാവു, കെ മണികണഠന് എന്നിവരാണ് മറ്റുകഥാപാത്രങ്ങള്.\nസൂര്യയും ജ്യോതികയും ചേര്‍ന്ന് നിര്‍മിച്ച ചിത്രം ആമസോണ് പ്രൈമില് നവംബര് രണ്ടിന് റീലിസ് ചെയ്യും. ദീലിഷ് പോത്തന്റെ തൊണ്ടിമുതലും ദൃക്സാക്ഷിയും എന്ന ചിത്രത്തിലൂടെ അഭിനയരംഗത്തേയ്ക്ക് ചുവടുവെച്ചത്. ചിത്രത്തില് സിബി ചെയ്ത വേഷം ഏറെ ജനശ്രദ്ധനേടിയിരുന്നു. പിന്നീട് പ്രേമസൂത്രം, കാമുകി, ഒരു കുപ്രസിദ്ധ പയ്യന്, ഹാപ്പി സര്‍ദാര്, ട്രാന്‍സ് തുടങ്ങിയ ചിത്രങ്ങളിലും പ്രധാന വേഷങ്ങളിലെത്തി.\nരാജീവ് രവി സംവിധാനം ചെയ്യുന്ന കുറ്റവും ശിക്ഷയും എന്ന ചിത്രത്തിലൂടെ അദ്ദേഹം തിരക്കഥാകൃത്തിന്റെ കുപ്പായവും അണിഞ്ഞിരിക്കുകയാണ്. എസ്ഐ ആയിരിക്കെ സിബി അന്വേഷിച്ച കേസും തുടര്‍ന്നുണ്ടാകുന്ന സംഭവങ്ങളുമാണ് ചിത്രത്തിന്റെ പ്രമേയം.\nPrevious articleഅദാനിയും ഗ്ലേസറുമല്ല; പുതിയ ഐപിഎൽ ടീം ഉടമകൾ ആർപിഎസ്ജിയും സിവിസി ക്യാപിറ്റൽസും\nNext articleമുല്ലപെരിയാര് വിഷയത്തിലെ പ്രതികരണം: പൃഥ്വിരാജിതിരെ തമിഴ്‌നാട്ടില് പ്രതിഷേധം; കോലം കത്തിച്ചു


പണം നല്‍കി സ്വാധീനിക്കാന് ശ്രമം ; ബി.ജെ.പിക്കെതിരെ പരാതിയുമായി മാധ്യമപ്രവര്‍ത്തകര് – Chandrika Daily\nBy web desk3Wednesday May 8, 2019 16:31 pm\nപണം നല്‍കി സ്വാധീനിക്കാന് ശ്രമം ; ബി.ജെ.പിക്കെതിരെ പരാതിയുമായി മാധ്യമപ്രവര്‍ത്തകര്\nജമ്മുകാശ്മീരിലെ ബി.ജെ.പി നേതാക്കള്‍ക്കെതിരെ പരാതിയുമായി മാധ്യമപ്രവര്‍ത്തകര് രംഗത്ത്. പണം നല്‍കി സ്വാധീനിക്കാന് ശ്രമിച്ചു എന്നതാണ് പരാതി. ബി.ജെ.പി സംസ്ഥാന അധ്യക്ഷനും എം.എല്.എ ക്കുമെതിരെയാണ് പരാതി നല്‍കിയത്. ലോക്‌സഭാ…\nജമ്മുകാശ്മീരിലെ ബി.ജെ.പി നേതാക്കള്‍ക്കെതിരെ പരാതിയുമായി മാധ്യമപ്രവര്‍ത്തകര് രംഗത്ത്. പണം നല്‍കി സ്വാധീനിക്കാന് ശ്രമിച്ചു എന്നതാണ് പരാതി. ബി.ജെ.പി സംസ്ഥാന അധ്യക്ഷനും എം.എല്.എ ക്കുമെതിരെയാണ് പരാതി നല്‍കിയത്. ലോക്‌സഭാ തെരഞ്ഞെടുപ്പുമായി ബന്ധപ്പെട്ട് ബി.ജെ.പിക്കെതിരെ വാര്‍ത്ത നല്‍കാതിരിക്കാനാണ് പണം നല്‍കാന് ശ്രമിച്ചത്. ലേയിലെ പ്രസ്‌ക്ലബ്ബില് വെച്ചായിരുന്നു സംഭവം. ജില്ലയിലെ വരണാധികാരിക്ക് വിഷയവുമായി ബന്ധപ്പെട്ട് മാധ്യമപ്രവര്‍ത്തകര് പരാതി നല്‍കിയിട്ടുണ്ട്. സംഭവത്തിന്റെ ദൃശ്യങ്ങള് ഒരു ദേശീയ മാധ്യമം പുറത്തു വിട്ടിട്ടുണ്ട്. കുറ്റം തെളിയുന്ന രീതിയില് പെരുമാറ്റചട്ട ലംഘനമായതിനാല് ക്രിമിനല് നടപടിയെടുക്കുമെന്ന് വരണാധികാരി അറിയിച്ചു. ജമ്മുകാശ്മീര് ബി.ജെ.പി അധ്യക്ഷന് രവീന്ദര് റെയ്‌ന, എം.എല്.എ വിക്രം രണ്‍ദ് വെ എന്നിവര്‍ക്കെതിരെയാണ് ആരോപണം ഉയര്‍ന്നിരിക്കുന്നത്. നേതാക്കള് ആരോപണം നിഷേധിച്ചെങ്കിലും വീഡിയോകള് പുറത്ത് വിട്ടത് വന് പ്രഹരമായിരിക്കുകയാണ്.\nCategories: Culture, More, News, Views Tags: 2019 Loksabha, BJP, JAMMU KASHMEER, media


fire near pathmanabhaswami temple\nതിരുവനന്തപുരം: ശ്രീപത്മനാഭസ്വാമി ക്ഷേത്രത്തിലെ തീര്‍ഥപാദമണ്ഡപത്തിനു സമീപമുണ്ടായ തീപിടിത്തത്തിന്റെ കാരണം ദുരൂഹമായി തുടരുന്നു. തീപിടുത്തമുണ്ടായ വ്യാപാര കേന്ദ്രത്തില് വൈദ്യുതി കണക്ഷന് ഇല്ലായിരുന്നുവെന്നും ജനറേറ്റര് പ്രവര്‍ത്തിപ്പിച്ചിരുന്നില്ലെന്നും ഇലക്ട്രിക്കല് ഇന്‍സ്‌പെക്ടര് നടത്തിയ പരിശോധനയില് വ്യക്തമായിട്ടുണ്ട്.\nവൈദ്യുതി പ്രവാഹമോ ഷോര്‍ട്ട് സര്‍ക്യൂട്ടോ മൂലമുള്ള അപകടമല്ല ഉണ്ടായിരിക്കുന്നതെന്ന് ഇലക്ട്രിക്കല് ഇന്‍സ്‌പെക്ടര് വ്യക്തമാക്കി. കടയിലെ ഷോര്‍ട്ട് സര്‍ക്യൂട്ടാകാം അപകടകാരണമെന്നായിരുന്നു പ്രാഥമിക നിഗമനം. 27 സ്റ്റാളുകളാണ് കടയില് പ്രവര്‍ത്തിച്ചിരുന്നത്.\nഇന്നലെ രാത്രി എട്ടരയോടെയാണ് ക്ഷേത്രത്തിന്റെ കിഴക്കേ നടയിലെ താല്‍ക്കാലിക കരകൗശല വില്‍പനശാലയില് തീപിടുത്തമുണ്ടായത്. ഷെഡ്ഡിനുപുറകുവശത്താണ് ആദ്യം തീ പിടിച്ചത്. വഴിയാത്രക്കാരാണ് തീ പടരുന്നതു കണ്ട് അഗ്‌നിശമന സേനയെയും പോലീസിനെയും വിവരം അറിയിച്ചത്.\nകഴിഞ്ഞ ഏതാനും ദിവസങ്ങളായി പ്രദര്‍ശനശാല അടച്ചിട്ടിരിക്കുകയായിരുന്നു. ഇത് രക്ഷാപ്രവര്‍ത്തനത്തിനെത്തിയ അഗ്‌നിശമനസേനയെയും പോലീസിനെയും വലച്ചു. ഗേറ്റ് പൊളിച്ചാണ് അഗ്‌നിശമന പ്രവര്‍ത്തകര് അകത്തുകടന്നത്. ഈ സമയം തീ ആളിപ്പടരുകയായിരുന്നു. തൊട്ടടുത്ത് മറ്റു കടകളില്ലാതിരുന്നത് അപകടത്തിന്റെ തീവ്രത കുറയ്ക്കാനായി.


Malayalam news || കോണ്‍ഗ്രസുകാര് സ്‌ത്രീ പീഡകരാണെന്നു മന്ത്രി എം.എം.മണി\nകോണ്‍ഗ്രസുകാര് സ്‌ത്രീ പീഡകരാണെന്നു മന്ത്രി എം.എം.മണി\nകോണ്‍ഗ്രസിന്റെ അഖിലേന്ത്യാ നേതാക്കള് ഉള്‍പ്പടെയുള്ളവര് സ്‌ത്രീപീഡനത്തിന്റെ ആളുകളാണെന്നു മന്ത്രി എം.എം.മണി കുഞ്ചിത്തണ്ണിയില് വ്യക്തമാക്കി. ഈ കോണ്‍ഗ്രസുകാര്‍ക്കൊരു പണിയുണ്ട്. ഇവന്മാര് എന്നാവേണേലും ചെയ്യും. അവന്മാരുടെ പണി അതാ.ഏറ്റവും സ്‌ത്രീപീഡനത്തിന്റെ ആളുകള് ലോകത്തെ ഇവരാ. ഞാന് ഒരുപാട് അങ്ങുപോകുന്നില്ല. പോകുമ്പോള് വഷളാകും. ഞങ്ങളുടെ ഏതെങ്കിലും നേതാക്കന്മാര് സ്‌ത്രീപീഡനം നടത്തിയതായി കേട്ടിട്ടുണ്ടോ? ഏതെങ്കിലും ആക്ഷേപം വന്നിട്ടുണ്ടോ? സ്‌ത്രീകളെ ബഹുമാനിക്കുകയല്ലാതെ ചെയ്‌തിട്ടുണ്ടോ-മണി ചോദിച്ചു. വലിയ വായില് പ്രസംഗിക്കുന്ന ചെന്നിത്തലയൊക്കെയുണ്ടല്ലോ.... ഉം അതൊക്കെ എനിക്കറിയാം. അതുകൊണ്ട് ഞാനതൊന്നും പറയുന്നില്ല. പെമ്പിളൈ ഒരുമൈ സമരം തീര്‍ക്കാന് ഇടപെടില്ലെന്നും മന്ത്രി വ്യക്തമാക്കി.


Aardha Raatri  | അര്‍ദ്ധരാത്രി \nവിശദവിവരങ്ങള് [ മൊഴിമാറ്റം നടത്തിയ ചിത്രം ]\nഅഭിനേതാക്കള് വേണു ,ജയൻ (തെലുഗു),രാധിക (തെലുഗു),ഭാരതി വിഷ്ണുവർദ്ധൻ ,രാജന്\nറിലീസ് തീയതി 10/07/1969\nവേണു, ജയന്, രാധിക, ഭാരതി, രാജന് തുടങ്ങിയ താരങ്ങളാണു് ചിത്രത്തില് അഭിനയിച്ചതു്.\nധനികനും, സുമുഖനുമായ ഒരു യുവാവാണു് ശ്രീധര്. കേശവന് തന്റെ സഹോദരിയായ കല്പനയെ ശ്രീധറിനെക്കൊണ്ടു് വിവാഹം കഴിപ്പിക്കുവാന് ആഗ്രഹിച്ചു. എന്നാല് അവള് കാമുകനായ പ്രസാദിനോടൊപ്പം ഒളിച്ചോടാന് ശ്രമിച്ചു. ക്രുദ്ധനായ കേശവന് പ്രസാദിനെ കുത്തിക്കൊന്നു. ഇതു കണ്ടുകൊണ്ടുനിന്ന കല്പനക്കു് ഭ്രാന്തുപിടിച്ചു. പ്രസാദിന്റെ വിളികേട്ടു് അവിടെ ഓടിയെത്തിയ ശ്രീധറിന്റെ പിതാവില് കുറ്റം ചാരി കേശവന് രക്ഷപെട്ടു. പ്രസാദിനെ വധിച്ചതു് സ്വപിതാവാണെന്നു് ശ്രീധര് പോലും വിശ്വസിച്ചു. ഭൃത്യന് കൃഷ്ണറാവുവിന്റെ സഹായത്തോടുകൂടി ശ്രീധറിന്റെ പിതാവിനെ കേശവന് ബന്ധനസ്ഥനാക്കി. ഭ്രാന്തിയായ കല്പനയെ കേശവന് ശ്രീധറിന്റെ ഔട്ട്ഹൌസില് താമസിപ്പിച്ചു.\nശ്രീധറിന്റെ ബംഗ്ലാവില് വീട്ടുവേലക്കാരായി അഞ്ചു വിഡ്ഢികള് മാത്രമാണുണ്ടായിരുന്നതു്. അവരുടെ എല്ലാ വിക്രിയകളും ശ്രീധര് നിയന്ത്രിച്ചിരുന്നു. അര്‍ദ്ധരാത്രിയായാല് അവരാരും വീടുവിട്ടിറങ്ങുകയോ അവിടെ നടക്കുന്ന സംഭവങ്ങള് ആരേയും അറിയിക്കുകയോ ചെയ്യരുതെന്നു് പ്രത്യേകം ചട്ടം കെട്ടിയിരുന്നു. ഓരോ രാത്രിയിലും പന്ത്രണ്ടു മണിയടിക്കുമ്പോള് തന്റെ വീട്ടിനടുത്തുള്ള ചെറിയ വീട്ടിലേക്കു ശ്രീധര് ഓടിപ്പോകും. വളരെ അവശനിലയില് പുറത്തേക്കു വരും. ഇതു് ഒരു പരമരഹസ്യമായി അയാള് സൂക്ഷിച്ചിരുന്നു.\nതന്റെ അമ്മാവിയുടെയും മറ്റു ബന്ധുജനങ്ങളുടെയും ശകാരങ്ങള് സഹിക്കവയ്യാതെ വീടുവിട്ടിറങ്ങിയ, സല്‍സ്വഭാവിയും, സല്‍ഗുണസമ്പന്നയുമായ സരള എന്നൊരു യുവതി യാദൃശ്ചികമായി ശ്രീധരന്റെ കാറിനടിയില് അകപ്പെട്ടു പരിക്കേറ്റു. ശ്രീധര് അവളെ ആശുപത്രിയിലാക്കി. അവളുടെ അസുഖങ്ങള് മാറിയപ്പോള് നിരാശ്രയയായ സരള തന്നെ ചികിത്സിച്ച ഡോക്ടറുടെ ഉപദേശപ്രകാരം ശ്രീധറുടെ വീട്ടില് താമസമാക്കി. സരളയുടെ ആഗമനം ആ വീടിനു് ഒരു പുതിയ ഉണര്‍വ്വു നല്‍കി.\nശ്രീധറും സരളയും ഒരേ വീട്ടില് താമസമാണെങ്കിലും അവര് പരസ്പരം കാണുകയോ സംസാരിക്കുകയോ ചെയ്തിരുന്നില്ല. പക്ഷെ അവരുടെ ഹൃദയങ്ങള് തമ്മില് കൂട്ടിമുട്ടി. ശ്രീധറുടെ മനോവിഷമങ്ങള്‍ക്കു് കാരണം എന്തെന്നു് അവള് രഹസ്യമായി തിരക്കി. രാത്രിയില് അവിടെ എന്തൊക്കെയോ നടക്കുന്നുണ്ടെന്നും ശ്രീധറുടെ വ്യഥയുടെ കാരണം ആ സംഭവങ്ങളാണെന്നും അവള് മനസ്സിലാക്കി. സംഭവങ്ങൾ എന്താണെന്നു് സരളയെ ധരിപ്പിച്ചു് അവളെ സ്വന്തമാക്കണമെന്നു് ശ്രീധറിനു് ആഗ്രഹമുണ്ടായിരുന്നെങ്കിലും ആ ഭയങ്കര സംഭവം അറിഞ്ഞാല് സരള തന്നെ സ്വീകരിച്ചില്ലെങ്കിലോ എന്നു ഭയന്നു് അയാള് അതിനു മുതിര്‍ന്നില്ല.\nശ്രീധറിന്റെ ജീവിതരഹസ്യത്തെ മറ പിടിച്ചു കേശവന് ധാരാളം പണം ശ്രീധറില്‍നിന്നും വാങ്ങിക്കൊണ്ടിരുന്നു. ഒരു കള്ളച്ചീട്ടുകളിക്കാരനായ ഭാസ്ക്കര് റാവുവും അയാളുടെ മകള് മദാലസയായ ചിത്രയും ചേര്‍ന്നു് ശ്രീധറില്‍നിന്നും പണം തട്ടിയെടുത്തുകൊണ്ടിരുന്നു. സരളയുടെ ആഗമനവും ശ്രീധറുമായുള്ള അവളുടെ അടുപ്പവും കേശവനെ വല്ലാതെ ചൊടിപ്പിച്ചു. അവളെ ഉടന്‍തന്നെ വീട്ടില്‍നിന്നും പുറത്താക്കണമെന്നു് അയാള് ശ്രീധറിനു താക്കീതു നല്‍കി. ശ്രീധര് അതിനു വഴിപ്പെടുന്നില്ല എന്നുകണ്ട കേശവന് സരളയുമായുള്ള ബന്ധത്തില്‍നിന്നും ശ്രീധറിനെ വേര്‍പെടുത്തി അയാളുടെ സ്വത്തുക്കള് മുഴുവനും തട്ടിയെടുക്കുവാന് തീര്‍ച്ചപ്പെടുത്തി. തന്റെ പദ്ധതികള്‍ക്കു് അയാള് ചിത്രയെ കരുവാക്കി. ചിത്രയുടെ ഏഷണിയില് വിശ്വസിച്ച സരള ശ്രീധറിനെ പിരിഞ്ഞു് വീടുവിട്ടു പോകുവാന് തീരുമാനിച്ചു.\nപക്ഷെ എങ്ങിനെയോ കേശവന്റെ കള്ളികളെല്ലാം ഓരോന്നായി പുറത്താകുവാന് തുടങ്ങി. ഇതില് വിറളിപിടിച്ച കേശവന് ശ്രീധറിന്റെ ഔട്ട്ഹൌസിനു തീവച്ചു. തീപിടുത്തത്തില് കല്പനയ്ക്കു് പൊള്ളലേറ്റു. മരിക്കുന്നതിനുമുൻപു് സ്വബോധം തിരിച്ചുകിട്ടിയ കല്പന പ്രസാദിനെ കൊന്നതു് കേശവനാണെന്നു് വെളിപ്പെടുത്തി. കേശവന് അറസ്റ്റു ചെയ്യപ്പെടുകയും ശ്രീധറിന്റെ പിതാവു് രക്ഷപെടുകയും ചെയ്തു. സരള ശ്രീധറെ വിവാഹം ചെയ്തു.\n10-7-1969 ലാണു് ഈ ചിത്രം കേരളത്തില് പ്രദര്‍ശനം ആരംഭിച്ചതു്. ജിയോ പിൿച്ചേഴ്സ് (പ്രൈവറ്റ്) ലിമിറ്റഡ് അര്‍ദ്ധരാത്രി കേരളത്തില് വിതരണം നടത്തി.\nThis page was generated on July 6, 2022, 1:05 am IST |


ക്രിസ്തീയ ഗീതങ്ങൾക്കുള്ള രാഗങ്ങൾ – 1891 | ഗ്രന്ഥപ്പുര\nക്രിസ്തീയ ഗീതങ്ങൾക്കുള്ള രാഗങ്ങൾ – 1891\nPosted on September 23, 2015 September 23, 2015 by Shiju Alex\nഇതിനു മുൻപ് ജ്ഞാനകീർത്തനങ്ങൾ എന്ന പേരിൽ2ക്രിസ്തീയ കീർത്തനപുസ്തകങ്ങൾ നമ്മൾ കണ്ടതാണ്. താഴെ പറയുന്നവ ആണത്.\nമേൽപറഞ്ഞ പാട്ടുപുസ്തകങ്ങളിൽ നിന്നു വ്യത്യസ്തമായ ഒരു മലയാള ക്രിസ്തീയ പാട്ടുപുസ്തകം ആണ് ഇന്നു പങ്കുവെക്കുന്നത്. ക്രിസ്തീയ ഗീതങ്ങളുടെ ഈണങ്ങൾ രേഖപ്പെടുത്തിയിരിക്കുന്ന പുസ്തകമാണിത്. ഇക്കാലത്ത് മലയാളത്തിൽ ഇത്തരത്തിലുള്ള പുസ്തകങ്ങൾ അങ്ങനെ കണ്ടിട്ടില്ല.\nപേര്: ക്രിസ്തീയ ഗീതങ്ങൾക്കുള്ള രാഗങ്ങൾ (Malayalam Christian Tune Book)\nപ്രസാധകർ: Basel Mission Book and Tract Depository, Mangalore\nപ്രസ്സ്: Basel Mission Press, Mangalore\nക്രിസ്തീയ കീർത്തനങ്ങളുടെ ഈണങ്ങൾ ആണ് ഈ പുസ്തകത്തിൽ രേഖപ്പെടുത്തിയിരിക്കുന്നത്. തനതു മലയാളം ക്രിസ്തീയ ഗീതങ്ങൾ അങ്ങനെ ഇതിൽ കണ്ടില്ല. മിക്കവാറും ഒക്കെ ജർമ്മൻ, ഇംഗ്ലീഷ് പാട്ടുകളുടെ മലയാളം ഭാഷാന്തരം ആണ്. ബാസൽ മിഷൻ ആയതിനാൽ ജർമ്മൻ സ്വാധീനം ഉണ്ടാവുക സ്വാഭാവികവും ആണല്ലോ. ഏതാണ്ട് 230 പാട്ടുകൾ ആണ് ഇത്തരത്തിൽ ഇതിൽ കൊടുത്തിരിക്കുന്നത്.\nഈ പുസ്തകം മൈക്രോഫിലിമിൽ നിന്ന് പിഡിഎഫ് ആയി മാറ്റിയതാണ്. അതിനാൽ അത്ര മികച്ച ഔട്ട്പുട്ടല്ല ഇതിനുള്ളത്. എങ്കിലും വായനാ യോഗ്യമാണ്.\nകൂടുതൽ വിശകലനത്തിനും പഠനത്തിനുമായി പുസ്തകം പങ്ക് വെക്കുന്നു.\nസ്കാൻ ഡൗൺലോഡ് ചെയ്യാനുള്ള കണ്ണി (9 MB)\nOne comment on “ക്രിസ്തീയ ഗീതങ്ങൾക്കുള്ള രാഗങ്ങൾ – 1891”


Ernakulam Obituary Archives,District News എറണാകുളം ,Local News- Mathrubhumi\nഎറണാകുളം » 03-May-2015\nERNAKULAM » Obituary » Archives\nഇടമലയാര് പുഴയില് യുവാവ് മുങ്ങിമരിച്ചു\nകോതമംഗലം: വടാട്ടുപാറയിലെ ബന്ധുവീട്ടില് വിരുന്നിനെത്തിയ യുവാവ്, ഒഴുക്കില്‍പ്പെട്ട ഭാര്യാ സഹോദരിയെ രക്ഷപ്പെടുത്താനുള്ള ശ്രമത്തിനിടയില് ഇടമലയാര് പുഴയില് മുങ്ങിമരിച്ചു.\nഇടുക്കി പണിക്കന്‍കുടി മുനിയറ സി.എം.എസ്. ചര്‍ച്ച് പാസ്റ്റര് കോച്ചിന്‍മുട്ടില് ജോസഫിന്റെ മകന് ജെയിംസ് ജോസഫ് (35) ആണ് മരിച്ചത്.\nവടാട്ടുപാറ പാര്‍ട്ടി ഓഫീസ് പടിയിലുള്ള ഭാര്യവീട്ടില് കുടുംബസമേതം അവധിക്കാല വിരുന്നിനെത്തിയതായിരുന്നു. ഇടമലയാര് പുഴയിലെ പലവന്‍പടി ഭാഗത്തെ മണല്‍ക്കയത്തില് കുട്ടികളും മുതിര്‍ന്നവരുമടങ്ങുന്ന എട്ടംഗ സംഘം നീന്തിക്കളിച്ച് ഉല്ലസിക്കുന്നതിനിടെ ശനിയാഴ്ച ഉച്ചയ്ക്ക് 1.30-നാണ് അപകടം.\nജെയിംസിന്റെ ഭാര്യ ഷില്ലയുടെ സഹോദരി ഷെല്‍സി ഒഴുക്കില്‍പ്പെട്ടു. ഷെല്‍സിയെ രക്ഷപ്പെടുത്തുന്നതിനിടെ ക്ഷീണിതനായ ജെയിംസ് പുഴയില് മുങ്ങിത്താണു. കൂടെയുണ്ടായിരുന്ന ബന്ധുക്കളും നാട്ടുകാരും ചേര്‍ന്ന് മുങ്ങിയെടുത്ത് കോതമംഗലത്തെ ആസ്പത്രിയില് എത്തിച്ചപ്പോഴേക്കും മരിച്ചു.\nകുട്ടികളില്ല. അമ്മ: മേരി. സഹോദരിമാര്: ഷേര്‍ളി, മോളി, ജെസ്സി. ശവസംസ്‌കാരം ഞായറാഴ്ച 2ന് മുനിയറ സി.എം.എസ്. ചര്‍ച്ച് സെമിത്തേരിയില്.\nചേരാനല്ലൂര്: തോട്ടകത്ത് ജൊക്കിം ബാവ (79) അന്തരിച്ചു. റിട്ട. അപ്പോളോ ടയേഴ്‌സ് ഉദ്യോഗസ്ഥനാണ്. മക്കള്: ലാലി, അഗസ്റ്റിന്, ജനറ്റ്, ജക്‌സി, സി: സെല്‍ലിന്, സേവ്യര് കുഞ്ഞുമോന്, ഷജിന്. മരുമക്കള്: ആന്റണി, റാണി, ടോമി, ടെര്‍സീറ്റ, വിന്നി, ജിയ.\nപെരുമ്പാവൂര്: കീഴില്ലം കളപ്പുര വീട്ടില് ഗോപാലകൃഷ്ണന് (അപ്പുക്കുട്ടന് - 70) അന്തരിച്ചു. ഭാര്യ: ഓമന. മക്കള്: മിനി കുമാരി, അനില് കുമാര്, ബിനില് കുമാര്. മരുമക്കള്: പ്രകാശ് (ഓണക്കൂര്), ലത (ഐരാപുരം), ദിവ്യ (നെല്ലിക്കുഴി). ശവസംസ്‌കാരം ഞായറാഴ്ച 11ന് വീട്ടുവളപ്പില്.\nപള്ളിക്കര: ചിറ്റനാട് കരയില് മടത്തിക്കുടി വര്‍ക്കി വര്‍ഗീസ് (92) അന്തരിച്ചു. ഭാര്യ: മറിയാമ്മ ഞാറല്ലൂര് പൊന്നിയില് കുടുംബാംഗം. മക്കള്: ജോയി, മേരി, സൂസി, എല്‍സി. മരുമക്കള്: ഷീല, ബേബി, ജോയി. ശവസംസ്‌കാരം ഞായറാഴ്ച ഉച്ചയ്ക്ക്2മണിക്ക് പള്ളിക്കര സെന്റ് മേരീസ് കത്തീഡ്രലില്.\nമാമ്മലശ്ശേരി: ശ്രീനിലയത്തില് പരേതനായ ശ്രീധരന്റെ ഭാര്യ ഭവാനി (86) അന്തരിച്ചു. മക്കള്: വിലാസിനി, രവി, ശശി, സതീശന്, ഉണ്ണി, ഗോപി. മരുമക്കള്: ഭാസ്‌കരന്, സുഷമ, വിജയലക്ഷ്മി, തങ്കമണി, പത്മിനി, സിനി. ശവസംസ്‌കാരം ഞായറാഴ്ച ഉച്ചയ്ക്ക് ഒന്നിന് വീട്ടുവളപ്പില്.\nകോലഞ്ചേരി: കോലഞ്ചേരിക്കുടിയില് പത്രോസ് മത്തായി (പത്തുച്ചേട്ടന് - 76) അന്തരിച്ചു. ഭാര്യ സാറാമ്മ തിരുവാങ്കുളം കണിച്ചിറ കുടുംബാംഗമാണ്. മക്കള്: ലിസി, മത്തായി, മോളി, ഡെയ്‌സി, ബാബു, ബിന്ദു. മരുമക്കള്: സണ്ണി, സിബി, ജോളി, മത്തായി, ബീന, ബാബു. ശവസംസ്‌കാരം ഞായറാഴ്ച വൈകീട്ട് നാലിന് കോലഞ്ചേരി സെന്റ് പീറ്റേഴ്‌സ് ആന്‍ഡ് സെന്റ് പോള്‍സ് ഓര്‍ത്തഡോക്‌സ് പള്ളിയില്.\nശ്രീമൂലനഗരം: പാറത്തെറ്റ തവരക്കാട്ടുവീട്ടില് പരേതനായ കേശവന്റെ മകന് മനോഹരന് (റിട്ട: റെയില്‍േവ-58) അന്തരിച്ചു. ഭാര്യ: ശ്രീമൂലനഗരം കുത്തുകല്ലിങ്കല് കുടുംബാംഗം രാധാമണി. മക്കള്: അനുരാധ, ലിനു, വിഷ്ണു (സതേണ് റെയില്‍വേ). മരുമക്കള്: സുമന്ത് (ഐ.ടി. ബാംഗ്ലൂര്), ധനേഷ് (മില്‍മ, എറണാകുളം). ശവസംസ്‌കാരം ഞായറാഴ്ച 11ന് തെറ്റാലി എസ്എന്‍ഡിപി ശ്മശാനത്തില്.\nകോതമംഗലം: നെല്ലിമറ്റം കുടിയിരിക്കല് കെ.വി. സണ്ണിയുടെ (കെ.ഇ.എല്. റിട്ടയേര്‍ഡ്) മകള് മിന്നു (24) അന്തരിച്ചു. മാതാവ്: ലിസി പോള് വേങ്ങൂര് മറ്റമന കുടുംബാംഗം. സഹോദരി: പൊന്നു അനീഷ് (ഓസ്‌ട്രേലിയ). ശവസംസ്‌കാരം ഞായറാഴ്ച 2ന് കവളങ്ങാട് സെന്റ് ജോണ്‍സ് പള്ളി സെമിത്തേരിയില്.\nഏലൂര്: പാതാളം വെങ്ങണംകുഴി പരമേശ്വരന് (74) അന്തരിച്ചു. ഭാര്യ: പരേതയായ ലീല. മക്കള്: സാബു, സിന്ധു, സാജു. മരുമക്കള്: സ്മിത, ബ്രഗു, സ്മിത.\nപാലാരിവട്ടം: ജനതാ കാത്തുള്ളി പറമ്പില് കെ.കെ. ഉണ്ണി (63) അന്തരിച്ചു. റിട്ട. ബി.എസ്.എന്.എല് ഉദ്യോഗസ്ഥനാണ്. ഭാര്യ: ജംല. മകള്: മൃദുല, ഉല്ലാസ്. മരുമകന്: ജയചന്ദ്രന് (പി.ഡബ്ല്യു.ഡി.).\nബൈക്കിടിച്ച് ടിപ്പര് ലോറി ഡ്രൈവര് മരിച്ചു\nചെങ്ങമനാട്: ടിപ്പര് ലോറിയുടെ ടയര് മാറ്റുന്നതിനിടെ ബൈക്കിടിച്ച് ഡ്രൈവര് മരിച്ചു. പറവൂര് കൂനമ്മാവ് കോട്ടുവള്ളി കുന്നത്ത് വീട്ടില് ജോസിന്റെ മകന് സിജോ (26) ആണ് മരിച്ചത്. ദേശീയപാത 47ല് ദേശം പാലത്തിനു സമീപം വെള്ളിയാഴ്ച ഉച്ചയ്ക്ക് 2.30 ഓടെയായിരുന്നു അപകടം. യാത്രക്കിടെ ലോറിയുടെ പഞ്ചറായ ടയര് മാറ്റുകയായിരുന്നു സിജോ. ഇതിനിടെ അങ്കമാലി ഭാഗത്തുനിന്നും അമിത വേഗത്തില് വന്ന ബൈക്ക് സിജോയെ ഇടിച്ചുതെറിപ്പിക്കുകയായിരുന്നു. ഗുരുതരമായി പരിക്കേറ്റ സിജോയെ ഉടന് കിംസ് ആസ്പത്രിയില് എത്തിച്ചെങ്കിലും വൈകീട്ട് 6.30ഓടെ മരിച്ചു. മൃതദേഹം പോസ്റ്റുമോര്‍ട്ടം നടത്തി ബന്ധുക്കള്‍ക്ക് വിട്ടുകൊടുത്തു. അമ്മ: സിന്ധു.\nഹോട്ടലുടമ മോെപ്പഡില് നിന്നു വീണ് മരിച്ചു\nചോറ്റാനിക്കര: ഹോട്ടലില് നിന്ന് വീട്ടിലേക്കു മടങ്ങിയ ഹോട്ടലുടമ മോെപ്പഡില് നിന്നു വീണ് മരിച്ചു. ചോറ്റാനിക്കര ആര്യാസ് ഹോട്ടല് പാര്‍ട്ട്‌നര് തമിഴ്‌നാട് സ്വദേശി ശങ്കര് (63) ആണ് വെള്ളിയാഴ്ച വൈകീട്ട്7മണിയോടെ അമ്പാടിമല ഇറക്കത്തില്‍ത്താഴത്തെ താമസ സ്ഥലത്തേക്കു പോകുന്ന വഴി അപകടത്തില്‍പ്പെട്ടത്. അമ്പാടിമല മേപ്പാട്ടുതാഴം റോഡില് െവച്ചാണ് അപകടമുണ്ടായത്. പോസ്റ്റ്‌മോര്‍ട്ടത്തിനു ശേഷം മൃതദേഹം തമിഴ്‌നാട്ടിലേക്ക് കൊണ്ടുപോയി.\nകൂവപ്പാടം: പപ്പങ്ങമുക്ക് വട്ടമക്കേല് പാലക്കപ്പറമ്പ് അജിത്കുമാര് (46) അന്തരിച്ചു. ഭാര്യ: ഉഷ. മക്കള്: അഭിജിത്ത്, അമര്.\nകടുങ്ങല്ലൂര്: കിഴക്കേ കടുങ്ങല്ലൂര് കടേപ്പിള്ളി പെരുമ്പിള്ളി വീട്ടില് പി.കെ. ബാലകൃഷ്ണന് (68) അന്തരിച്ചു. റിട്ട. പി.ഡബ്ല്യു.ഡി. ജീവനക്കാരനാണ്. ഭാര്യ: ശാന്ത. മക്കള്: യാമിനി (മനയ്ക്കപ്പടി മാതാ കോളേജ് അധ്യാപിക), ശ്രീശങ്കര്. മരുമകന്: രവി.\nവൈപ്പിന്: ചെറായി നൊച്ചിക്കാട്ട് പുരുഷന് (87) അന്തരിച്ചു. ഭാര്യ: ഭൈമി. മക്കള്: ശിവന്, സന്തോഷ്, പരേതനായ മുരുകന്. മരുമക്കള്: സിജി, നൈന.\nമൂവാറ്റുപുഴ: രണ്ടാര് കാനാപ്പിള്ളിയില് കെ.പി. കുട്ടപ്പന് (കിട്ടു - 65) അന്തരിച്ചു. ഭാര്യ: കാര്‍ത്ത്യായനി. മക്കള്: രാജി, രതി. മരുമക്കള്: ചന്ദ്രന്, ഷിബു.\nഊരമന: കിഴക്കന്‍തോട്ടത്തില് (റിട്ടയേര്‍ഡ് കെ.എസ്.ഇ.ബി. ഓവര്‍സിയര്) കെ.പി. പൗലോസ് (61) അന്തരിച്ചു. ഭാര്യ: മേരി കോലഞ്ചേരി താണിക്കാമറ്റത്തില് കുടുംബാംഗം. മക്കള്: എല്‍ദോ കെ. പോള് (ദുബായ്), ജോണ് പോള് (സിന്തൈറ്റ് കടയിരുപ്പ്). മരുമകള്: ഷെമി.\nമഞ്ഞപ്ര: ചന്ദ്രപ്പുര വടക്കുംഞ്ചേരി വീട്ടില് വറീതിന്റെ മകന് ജോസഫ് (84) അന്തരിച്ചു. ഭാര്യ: കോതമംഗലം തെക്കേക്കര കുടുംബാംഗം സിസിലി. മക്കള്: രാജു, സ്റ്റാന്‍ലി, ബെന്നി, സി: ഷാരന് (എസ്.ഡി. കോണ്‍വെന്റ്), വില്‍സണ്, മേരി (ഷൈബി), നെല്‍സണ്, ഫാ. ബിജു (എസ്.ജെ. ഫാദേഴ്‌സ്), മാര്‍ട്ടിന് (ഷാര്‍ജ). മരുമക്കള്: അല്ലി, നിമ്മി, ജോയ്‌സി, കല, അജയ് കുര്യന് ജോസഫ് (ഞാവളി, വിലങ്ങുപാറ, വാഴക്കാല, കാക്കനാട്), ശ്രുതി, അനു. ശവസംസ്‌കാരം ഞായറാഴ്ച വൈകീട്ട് 3.30ന് മഞ്ഞപ്ര മാര് ശ്ലീവാ ഫൊറോനാ പള്ളി സെമിത്തേരിയില്.\nവാഗമണില് വിനോദയാത്രയ്ക്കിടെ യുവാവ് മരിച്ചു\nമൂവാറ്റുപുഴ: വാഗമണില് വിനോദയാത്രയ്ക്കിടെ യുവാവ് മരിച്ചു. മൂവാറ്റുപുഴ വാഴപ്പിള്ളി പുന്നക്കല് കുര്യാക്കോസ് ( അനി - 43 ) ആണ് മരിച്ചത്. വെള്ളിയാഴ്ച വൈകീട്ട് 3.30-ഓടെയായിരുന്നു അപകടം. കുളിക്കാനിറങ്ങിയ കുര്യാക്കോസ് അരുവിയില് കാല് വഴുതി വീഴുകയായിരുന്നു. വി ഗാര്‍ഡ് ഇന്‍ഡസ്ട്രീസ് വിതരണ ഏജന്‍സിയിലെ ജീവനക്കാരനായിരുന്നു.\nഭാര്യ: അജിത (നഴ്‌സ്, സൗദി).\nതൃപ്പൂണിത്തുറ: തെക്കുംഭാഗം തുണ്ടിപറമ്പില് (വിളങ്ങാട്ടില്) ഉണ്ണിയുടെ ഭാര്യ ഗീത (35) അന്തരിച്ചു. മക്കള്: അജയ്, അക്ഷയ്.\nഎടയാര്: ഓണക്കൂര് നാടിയാകുഴിയില് ചാക്കോച്ചന്റെ ഭാര്യ ലിസി (54) അന്തരിച്ചു. ഇടയാര് കുമ്പകൂട്ടില് കുടുംബാംഗമാണ്. മക്കള്: ബേസില്, പരേതനായ ബിന്‍സില്. ശവസംസ്‌ക്കാരം ഞായറാഴ്ച 3.30ന് ഓണക്കൂര് സെന്റ് മേരീസ് ഓര്‍ത്തഡോക്‌സ് വലിയപള്ളിയില്.\nപറവൂര്: വടക്കേക്കര അരീക്കല് എ.ഐ. ഏബ്രഹാമിന്റെ ഭാര്യ ലീലാമ്മ (85) അന്തരിച്ചു. അങ്കമാലി ഇടച്ചേരില് കുടുംബാംഗമാണ്. മക്കള്: സോമാ, ബീന, ബെറ്റ്‌സി, ഫെലിസിറ്റി, പരേതയായ ജാക്യൂന്. മരുമക്കള്: തോമസ്‌കുട്ടി, ബാബു, സാംകുട്ടി, ബാബുകുട്ടി വിന്‍സണ്. ശവസംസ്‌കാരം ചൊവ്വാഴ്ച 12 മണിക്ക് നോര്‍ത്ത് പറവൂര് ബ്രദറണ് സഭാ സെമിത്തേരിയില്.\nപാമ്പാക്കുട: മൂലയില് പൗലോസ് (72) അന്തരിച്ചു. ഭാര്യ: ഏലിയാമ്മ, മാറാടി പുളിയേലില് കുടുംബാംഗം. മക്കള്: സിജി, ബിജി, അജി. മരുമക്കള്: ജീജി, ബിനു, ജോമി. ശവസംസ്‌കാരം ഞായറാഴ്ച 2ന് പാമ്പാക്കുട, ചെട്ടിക്കണ്ടം സെന്റ് പീറ്റേഴ്‌സ് മലങ്കര കത്തോലിക്കാ പള്ളി സെമിത്തേരിയില്.\nകണ്ണമാലി: ചെറിയകടവ് തോലാട്ട് ചാക്കച്ചന്റെ ഭാര്യ ത്രേസ്യ (75) അന്തരിച്ചു. മക്കള്: മാത്യു, റോസിലി, ജേക്കബ്ബ്, ബാബു. മരുമക്കള്: എത്സി, ജോബ്, മേഗി, ബിന്ദു. ശവസംസ്‌കാരം ഞായറാഴ്ച 10.30ന് ചെറിയകടവ് സെന്റ് ജോസഫ് പള്ളി സെമിത്തേരിയില്.\nചെങ്ങമനാട്: കല്ലറക്കല്‍വീട്ടില് പരേതനായ നാരായണന്‍പിള്ളയുടെ മകന് ശ്രീധരന്‍പിള്ള (79) അന്തരിച്ചു. ഭാര്യ: ചെങ്ങമനട് ചെഞ്ചേരിപ്പറമ്പില് കുടുംബാംഗം കല്യാണിയമ്മ. മക്കള്: സതീശന്, സന്തോഷ് (വിമല് ടൂള്‍സ്, ഒല്ലൂര്). മരുമക്കള്: സതി, സുധ.\nഇടപ്പള്ളി: ചേരാനല്ലൂര് കളപ്പുരക്കല് പരേതനായ കുഞ്ഞിബ്രാഹിമിന്റെ മകന് മൊയ്തീന്‍കുഞ്ഞ് (49) അന്തരിച്ചു. മാതാവ് റുക്കിയ. ഭാര്യ: പരേതയായ റഹ്മത്ത്. മക്കള്: റിസ്‌ന, സാമില്, സമാന്.\nഇടപ്പള്ളി: േമനോന്‍പറമ്പ്‌റോഡ് ധനലക്ഷ്മിനിവാസില് വി.കെ. ഗോപാലന്‍നായര് (78) അന്തരിച്ചു. ഇന്ത്യന് ഓവര്‍സീസ് ബാങ്ക് റിട്ട. ഉദ്യോഗസ്ഥനാണ്. ഭാര്യ: സരസ്വതി. മക്കള്: ജി. ശ്യാമപ്രസാദ് (ഇന്ത്യന് ഓവര്‍സീസ് ബാങ്ക്, വില്ലിങ്ടണ് ഐലന്‍ഡ്), ഉമാദേവി, ജി. വെങ്കിടേശ്വരപ്രസാദ്, ജി. രാമചന്ദ്രപ്രസാദ് (മധു- കോണ്‍ട്രാക്ടര്), ലക്ഷ്മീ ദേവി. മരുമക്കള്: മിനി ശ്യാമപ്രസാദ്, ശ്രീകുമാര്, സിന്ധു വി., രാജുനായര്. ശവസംസ്‌കാരം ഞായറാഴ്ച 10 മണിക്ക് ഇടപ്പള്ളി ശ്മശാനത്തില്.\nതിരുമാറാടി: ലക്ഷംവീട് പുതിനട്ടേല് കുര്യന് (50) അന്തരിച്ചു. ഭാര്യ: അജിത ആലയ്ക്കല് കുടുംബാംഗം. മക്കള്: ആര്യ, ആതിര, അരുണ്. ശവസംസ്‌ക്കാരം ഞായറാഴ്ച 3ന് കാക്കൂര് സെന്റ് ജോസഫ് പള്ളി സെമിത്തേരിയില്.\nമൂത്തകുന്നം: മണപ്പറമ്പില് എം.എന്. വേണു (റിട്ട. അധ്യാപകന്, എച്ച്.ഡി.പി.എസ്.എച്ച്.എസ്., എടതിരിഞ്ഞി - 68) അന്തരിച്ചു. മക്കള്: അരുണ് വേണു, ദിവ്യ വിപിന്‍ദാസ് (അധ്യാപിക, എസ്.എന്.എം.എച്ച്.എസ്.എസ്., മൂത്തകുന്നം). മരുമകന്: വിപിന്‍ദാസ് (എക്‌സൈസ്).\nവൈപ്പിന്: ചെറായി ക്ലാങ്ങലത്ത് ശാരംഗന്റെ ഭാര്യ ബേബി (65) അന്തരിച്ചു. മക്കള്: ഗീത, ആശ, സീന. മരുമക്കള്: പ്രകാശന്, ഷാജി, മധു.\nചോറ്റാനിക്കര: ഇടമന മനയില് രാമന് നമ്പൂതിരിയുടെ ഭാര്യ സരസ്വതി അന്തര്‍ജനം (64) അന്തരിച്ചു. മക്കള്: സരിത അന്തര്‍ജനം, വാസുദേവന് നമ്പൂതിരി, രാകേഷ് നമ്പൂതിരി. മരുമക്കള്: കൃഷ്ണന് നമ്പൂതിരി, രോഹിണി. സഞ്ചയനം ഞായറാഴ്ച രാവിലെ 7ന്.\nപെരുമ്പാവൂര്: കെ.എസ്.ആര്.ടി.സി.ക്ക് സമീപം കോട്ടമാലില് പരേതനായ കെ.വി. കുമാരന്റെ ഭാര്യ സരോജിനി (87) അന്തരിച്ചു. മക്കള്: ബീന കെ.കെ. (പോസ്റ്റോഫീസ് മുടിക്കല്), സീന കെ.കെ. (ഡിഇഒ ഓഫീസ് ആലുവ), റീന കെ.കെ. (സോയില് സര്‍വേ തൊടുപുഴ). മരുമക്കള്: കെ. മധുസൂദനന് (റിട്ട. പോലീസ്), പി. രവീന്ദ്രനാഥ് (പിഡബ്ല്യുഡി കോതമംഗലം), കെ.എസ്. ബാബു (കേരള പോലീസ് എറണാകുളം).\nതൃപ്പൂണിത്തുറ: വൈമീതി പട്ടാണയില് കുമാരന് (99) അന്തരിച്ചു. 1682-ാം നമ്പര് നടമ എസ്.എന്.ഡി.പി. ശാഖാ മുന് സെക്രട്ടറിയായിരുന്നു. മക്കള്: പി.കെ. അമ്മിണി (റിട്ട. ഹെഡ്മിസ്ട്രസ്), പി.കെ. ശാന്ത.\nമുളന്തുരുത്തി: കാരിക്കോട് അണ്ടേത്ത് മുകള് കൊല്ലംപറമ്പില് കെ.ടി. ചെറിയാന് (സ്ലീബാകുഞ്ഞ് - 70) അന്തരിച്ചു. ഭാര്യ: പാലിയാത്ത് കുടുംബാംഗം ആലീസ്. മക്കള്: അനു (നഴ്‌സ്, ഡല്‍ഹി), അജി (വി.കെ.കെ.എം. ആസ്പത്രി, തൃപ്പൂണിത്തുറ), അബി (സോഫ്‌റ്റ്വെയര് എന്‍ജിനീയര്). ശവസംസ്‌കാരം ഞായറാഴ്ച ഉച്ചയ്ക്ക് 1ന് മുളന്തുരുത്തി മാര്‍തോമന് കത്തീഡ്രല് സെമിത്തേരിയില്.\nമുവാറ്റുപുഴ: കുന്നയ്ക്കാല് ബ്ലായിക്കുടിയില് ചന്ദ്രന്റെ മകന് നിമേഷ് ചന്ദ്രന് (26) അന്തരിച്ചു. മാതാവ്: ഉഷ. സഹോദരി: നിഷ സുധി.\nപിറവം: മാമലശ്ശേരി മാന്തിലേത്ത് പരേതനായ ഉലഹന്നാന്റെ ഭാര്യ സാറാമ്മ (91) അന്തരിച്ചു. കക്കാട് ഇലഞ്ഞിമറ്റത്തില് കുടുംബാംഗം. മക്കള്: അന്നമ്മ, കുര്യാച്ചന്, അവരാച്ചന്, ഏലിയാസ്, ചിന്ന, പരേതരായ പൗലോസ്, തമ്പി. മരുമക്കള്: അമ്മിണി, ശോശാമ്മ പാലയ്ക്കാമറ്റം, ശോശാമ്മ മാമലശ്ശേരി, ആലീസ്, ജോയി നീറ്റിന്‍കര, പരേതനായ കുര്യാച്ചന് പുതുമുള്ളില്.\nകൊച്ചി: ഗാന്ധിനഗര് ഇഡബ്ല്യുഎസ്-684 നമ്പര് വീട്ടില് താമസിക്കുന്ന പരേതനായ ഷണ്‍മുഖന്റെ മകന് എസ്. ശങ്കര് (67) അന്തരിച്ചു. ശവസംസ്‌ക്കാരം ഞായറാഴ്ച 11 മണിക്ക് തമിഴ്‌നാട് ശങ്കരംകോവില് ആവരംപെട്ടിയില്.\nതേവയ്ക്കല്: പുത്തന്‍പുരയില് ഭാസ്‌ക്കരന് നായരുടെ ഭാര്യ ഗോമതി അമ്മ (78) അന്തരിച്ചു. മക്കള്: ജയരാജന് (റെയില്‍വേ), ജയപ്രസാദ്, ജയശ്രീ. മരുമക്കള്: ബിന്ദു (റെയില്‍വേ), പ്രിയ, ശശിധരന് (റിട്ട. ഫാക്ട്).\nകൊച്ചി: വെണ്ണല വെളിയില് വീട്ടില് പരേതനായ വി.എ. ശങ്കുണ്ണിയുടെ ഭാര്യ കമലാക്ഷി (90) അന്തരിച്ചു. മക്കള്: പരേതയായ രാജമ്മ, പരേതയായ ശാന്ത, രാമകൃഷ്ണന് (എം.ഡി. രാജേശ്വരി ഗ്രൂപ്പ്), പവിത്രന്, ലീല, ഗീത, ലാലന്, സജീവന്, ജയശ്രീ. മരുമക്കള്: പരേതനായ പരമേശ്വരന്, ചിദംബരന്, രാധാമണി രാമകൃഷ്ണന്, ജീജ പവിത്രന്, പരേതനായ രാജന്, നളിനാക്ഷന്, ഷീലാ ലാലന്, മഞ്ജു സജീവന്.\nകിഴക്കമ്പലം: ഊരക്കാട് നീലാങ്ങല് വര്‍ക്കിയുടെ മകന് എന്.വി. ജോണ് (62) അന്തരിച്ചു. ഭാര്യ: സൂസി ജോണ് (കുവൈറ്റ്). മക്കള്: എല്‍ദോ ജോണ്, എബിന് ജോണ്. ശവസംസ്‌ക്കാരം ഞായറാഴ്ച വൈകീട്ട് 3ന് ഊരക്കാട് സെന്റ് തോമസ് പള്ളി സെമിത്തേരിയില്.\nപറവൂര്: നന്ദികുളങ്ങര ഒറവന്‍തുരുത്ത് കാര്‍ത്തികനിവാസില് ഒ.എന്.സദാനന്ദന് (80) അന്തരിച്ചു. മക്കള്: ലാലി, ഷേര്‍ളി, ലാലന്, മുരളി (മുദ്ര സൈന്‍സ് പറവൂര്). മരുമക്കള്: വേണുഗോപാല്, ശിവന്, പുഷ്പ, സോഫി.\nചെറായി: ഡിസ്പന്‍സറി പട്ടണം കടവ് റോഡില് തറയില്‍കാച്ചപ്പിളളി (മരക്കാപറമ്പില്), റിട്ട. വിജയലക്ഷ്മി ബാങ്ക് ജീവനക്കാരന് പരേതനായ കെ.കെ. ജോസഫിന്റെ (കൊച്ചൗസേപ്പ് ഉണ്ണിയുടെ) ഭാര്യ കുസുമം (81) അന്തരിച്ചു. പറവൂര് വടക്കേക്കര മഴുവഞ്ചേരി കുടുംബാംഗമാണ്. മക്കള്: മേരി പോള് കുനിയന്തോടത്ത്, ജോര്‍ജ് ജോസഫ് (ഫ്രീലാന്‍സ് ജേര്‍ണലിസ്റ്റ്), പോള് (വിറ്റ്‌സ്‌കോ, എറണാകുളം), ഷീബ പ്രേം കളരിക്കല്.\nകടമക്കുടി: പുതുശ്ശേരി പനക്കല് വീട്ടില് പരേതനായ പൈലിയുടെ ഭാര്യ മറിയം പൈലി (89) അന്തരിച്ചു. ശവസംസ്‌ക്കാരം ഞായറാഴ്ച 9.30ന് വേളാങ്കണ്ണിമാതാ പള്ളി സെമിത്തേരിയില്.\nചേരാനല്ലൂര്: മങ്കുഴി തൊണ്ടുങ്ങ വറിയതിന്റെ മകന് അല്‍ഫോന്‍സ് (69) അന്തരിച്ചു. ഭാര്യ: തോട്ടുവ ചെങ്ങലാന് കുടുംബാംഗം വേറോനിക്ക. മക്കള്: പുഷ്പി, സുനി, ബിജു, സിമി. മരുമക്കള്: ചേരാനല്ലൂര് തേലക്കാട്ട് ജോബി, കൂടാലപ്പാട് മാണിക്യത്താന് ബേബി, വിറ്റി, ആറങ്കാവ് ഉതുപ്പാന് ട്രീജന്.\nഇടമലയാര് പുഴയില് പാസ്റ്റര് മുങ്ങി മരിച്ചു\nകോതമംഗലം: വടാട്ടുപാറയിലെ ബന്ധുവീട്ടില് വിരുന്നിനെത്തിയ യുവാവ് ഒഴുക്കില്‍പ്പെട്ട ഭാര്യ സഹോദരിയെ രക്ഷപ്പെടുത്താനുള്ള ശ്രമത്തിനിടയില് ഇടമലയാര് പുഴയില് മുങ്ങിമരിച്ചു.\nവടാട്ടുപാറ പാര്‍ട്ടി ഓഫീസ് പടിയിലുള്ള ഭാര്യ വീട്ടില് കുടുംബസമേതം അവധിക്കാല വിരുന്നിനെത്തിയതായിരുന്നു. ഇടമലയാര് പുഴയിലെ പലവന്‍പടി ഭാഗത്തെ മണല്‍ക്കയത്തില് കുട്ടികളും മുതിര്‍ന്നവരുമടങ്ങുന്ന എട്ടംഗ സംഘം നീന്തിക്കളിച്ച് ഉല്ലസിക്കുന്നതിനിടെയാണ് ശനിയാഴ്ച ഉച്ചയ്ക്ക് 1.30-നാണ് അപകടം. ജെയിംസിന്റെ ഭാര്യ ഷില്ലയുടെ സഹോദരി ഷെല്‍സി ഒഴുക്കില്‍പ്പെട്ടു. ഷെല്‍സിയെ രക്ഷപ്പെടുത്തുന്നതിനിടെ ക്ഷീണിതനായ ജെയിംസ് പുഴയില് മുങ്ങിത്താണു. കൂടെയുണ്ടായിരുന്ന ബന്ധുക്കളും നാട്ടുകാരും ചേര്‍ന്ന് മുങ്ങിയെടുത്ത് കോതമംഗലത്തെ ആസ്പത്രിയില് എത്തിച്ചപ്പോഴേക്കും മരിച്ചു. കുട്ടികളില്ല. അമ്മ-മേരി. സഹോദരിമാര്-ഷേര്‍ളി, മോളി, ജെസി. ശവസംസ്‌കാരം ഞായറാഴ്ച 2ന് മുനിയറ സി.എം.എസ്. ചര്‍ച്ച് സെമിത്തേരിയില്.


ഒന്നായിരിക്കെ നാം നെയ്ത കിനാക്കളുടെ ചായം കലർന്ന കണ്ണുനീരിൽ കുതിർത്തു ചിത്രം വരക്കുന്നതു കൊണ്ടാ‍കാം നയനമനോഹരമെന്നു നിന്റെ ചിത്രങ്ങളെ വർണ്ണിക്കുന്നതു….\nഓർമ്മകളാകുന്ന ദുഖരാഗങ്ങൾ ഇണചേർത്തു പാടുന്നതു കൊണ്ടാകാം ഒരുപക്ഷെ ഹ്രുദ്യസംഗീതമെന്നെന്റെ ഗാനങ്ങളെവിശേഷിപ്പിക്കുന്നത്.\nഒരുമിക്കാ‍ൻ വിധിക്കാത്ത ആത്മാക്കളായതിനാലാകാംഅപൂർണ്ണരായി നാം ഇന്നും അവശേഷിക്കുന്നത്...\nPosted by ZARA at 5:10 AM 1 comment:\nപ്രണയം ഉടലിന് തീ പിടിപ്പിക്കുന്ന അനുഭവമാണ്.\nതീ പിടിക്കുന്നതിന്റെ ഉന്മാദമാണ് പ്രമ്മ്ണയതിന്റെ ആവേശം.\nഒരു വിളികൊണ്ടോ…,ഒരു നോക്കു കൊണ്ടോ… ആ തീ കെടുന്നു!!!!\nനിനവിൽ നിലാവു നിറയുന്നു….\nപിന്നെ ചെറിയ ചെറിയ പിണക്കങ്ങളിൽ ഒരു കണ്ണൂനീർതുള്ളി അഗ്നിപർവതംപോലെ പൊട്ടിത്തെറിക്കുന്നു.\nപിന്നെ നിന്റെ മന്ദഹാസത്തിൽ ഒരു പൂക്കാലം വിരിയുന്നു.\nപിന്നേയും കാലവർഷം ഇടിഞു പെയ്യുന്നു, നീ എന്നോട് പിണങ്ങുമ്പോൾ…..\nനിനക്കായ് ഉറ്റുനോക്കുന്ന എന്റെ കണ്ണുകളിലുണ്ട് അസ്തമയമില്ലാത്ത സൂര്യപ്പുലരികൾ…\nനീ അകന്നു പോകുന്ന ഓരോവഴിയിലുമുണ്ട് ലോകത്തെ വിഴുങ്ങുന്ന അൻധകാരത്തിന്റെ വിനാഴികകൾ…..\nനിന്നോടുള്ള എന്റെ പ്രണയം അതിനെക്കുറിച്ചെഴുതാൻ എനിക്കു കഴിയില്ല.\nലോകത്ത് ഇന്നോളമുണ്ടായ കവികൾ പ്രണയത്തെക്കുറിച്ചെഴുതി.\nനിത്യപ്രണയതിന്റെ നാനാവർണ്ണങ്ങൾ ചാലിച്ചെഴുതി ചിത്രപ്രതിഭകൾ ഉണ്ടായി..\nനിത്യാനന്ദത്തിന്റെ ചായം കൊണ്ടവർ ചിത്രം വരച്ചു…\nചിത്രം മുതൽ ചലചിത്രം വരെ..,മുറിപ്പാടുമുതൽ കീർത്തനം വരെ മൌനം മുതൽ മഹാകാവ്യം വരെ…\nഎന്നിട്ടും ഉച്ചരിക്കനാവാത്ത വാക്കുപോലെ പാതിവെളിപ്പെടുത്തി പ്രണയം നമുക്കുള്ളിൽ നിറയുന്നു….\nനിന്നോടുള്ള എന്റെ പ്രണയം മൌനമാണ്…..അത് അനന്തമായ സമുദ്രം പോലെ……അല്ലെങ്കിൽ ……….ഒരു ചെറു പുഞ്ചിരിപോലെ…………\nPosted by ZARA at 8:30 AM2comments:\nവർഷങ്ങൾ കടന്നു പോയിരിക്കുന്നു നീ എന്ന സത്യം എന്നിൽ നിന്നുമകന്നിട്ട്….!!!!!\nഎനിക്കു ചുട്ടുമുള്ള ലോകം പോലും അതിന്റെ വർണ്ണങ്ങൾ മാറ്റിയിരിക്കുന്നു….\nഎന്നിട്ടുമെന്തിനോ ഈ നൊമ്പരം മാത്രം വിട്ടുമാറാതെ\nഒരു നിഴലായ് എന്നെയെന്നും പിന്തുടരുന്നു…….\nസ്വയം ഇല്ലായ്മ ചെയ്യുനതിലൂടെ നീ എന്നെ പഠിപ്പിച്ചു\nനഷ്ട്ടപ്പെട്ടതൊന്നും തിരിചു കിട്ടില്ലെന്ന പരമാർതം……\nനീ ഒരു സ്വപ്ന ജീവിയാണ്.., യാഥാർത്യത്തിന്റെ ലോകം വ്യത്യസ്തമാണ്.\nനിന്റെ കാത്തിരിപ്പ് അർഥശൂന്യമാണ്….എനിക്കുചുറ്റും മുഴങ്ങുന്ന വാക്കുകളാണിവ..\nപക്ഷെ…കാതിരുന്നില്ലെങ്കിൽ ഇല്ലാതാകുന്നത് എന്റെ സ്വപ്നങ്ങളാണ്..\nബാലിശമാണെന്റെ കാത്തിരിപ്പെന്നെനിക്കറിയാം എന്നിട്ടും എന്തിനോ…….\nനിന്നെ കുറിച്ചുള്ള ഓർമ്മകൾ…,അതിന്നെന്റെ മിഴികൾ നിറക്കാറില്ല.!!!!!\nഒരു നെടുവീർപ്പിൽ എല്ലാമോതുക്കാൻ ഞാൻ ശീലിച്ചിരിക്കുന്നു….\nഞാൻ മാറിയിരിക്കുന്നു പൂ‍ർണ്ണമായും ആത്മാവില്ലാത്ത\nഒരു മ്രതശരീരം മാത്രമായി……………….\nPosted by ZARA at 3:25 AM3comments:\nവിധിയുടെ വിളയാട്ടത്തിൽ പരസ്പരം പിരിയാൻ വിധിക്കപെട്ടവരാണുനമ്മൾ,\nഎന്നിരുന്നാലും എനിക്കറിയാം നീ എന്നെ എന്തുമാത്രം സ്നേഹിച്ചിട്ടുണ്ടെന്ന്.\nഒരിക്കലും പറഞ്ഞുതീർക്കാനാകാതത്രയും സ്നേഹം നീ എനിക്കു സമ്മാനിച്ചിട്ടുണ്ട്\nനിന്റെ മനസ്സിലെ ഒരായിരം ഓർമ്മകൾക്കിടയിൽ\nഒരു നേർത്ത ഓർമ്മമാത്രമായ് അലിഞ്ഞു തീരാൻ ഞാനിന്നാശിക്കുന്നു.\nഎന്നെ കീഴ്പ്പെടുത്തിയ ആ പുഞ്ചിരി എന്നും മായാതെ നിറഞ്ഞുനിന്നാൽമാത്രം മതി.\nനിനക്കായ് നിന്റെ സന്തോഷത്തിനായ് ഞാനെന്നെ തന്നെ ഇല്ലായ്മചെയ്തേക്കാം\nനിന്റെ സന്തൊഷം അതുമാത്രംമതിഎനിക്ക്.നിന്നെ സ്നേഹിച്ചതിന്റെ പ്രതിഫലമായി.\nPosted by ZARA at 9:33 PM2comments:\nPosted by ZARA at 8:41 AM6comments:\nഒന്നായിരിക്കെ നാം നെയ്ത കിനാക്കളുടെ ചായം കലർന്ന ക...


സങ്കീര്‍ത്തി: April 2011\nവലിയശനി / ഉയിര്‍പ്പ് ഞായര് - ലത്തീന് ആരാധനക്രമമനുസരിച്ച് നടക്കുന്ന ചടങ്ങുകള്.\nസഭാ പാരമ്പര്യമനുസരിച്ച് വലിയ ശനി ദിവസം പകല് ആരാധനാക്രമവുമായി ബന്ധപ്പെട്ട് ഒരു ചടങ്ങും ഉണ്ടാവാറില്ല. ശനിയാഴ്ച അര്‍ദ്ധരാത്രിയോടെ പെസഹാജാഗരണത്തിന്റെ തുടര്‍ച്ചയും തുടര്‍ന്ന് പാതിരാ കുര്‍ബാനയും നടത്തപ്പെടുന്നു. ഈസ്റ്റര് ഒരു വിധത്തില് സഭയുടെ വര്‍ഷാരംഭമാണ്. അതുകൊണ്ട് തന്നെ പെസഹാ ജാഗരത്തിന്റെ ഈ അവസാനമണിക്കൂറുകള് പ്രത്യേകമായ ചടങ്ങുകള് കൊണ്ട് സമ്പന്നവുമാണ്.. ആ ചടങ്ങുകളിലേക്ക്...\nക്രിസ്തുവിന്റെ പീഡാസഹനത്തിന്റെ ആരംഭമായ പെസഹാ രാവ് മുതല് ഉയിര്‍പ്പ് രാവ് വരെ സഭ പെസഹാ ജാഗരം അനുഷ്ടിക്കുന്നു. അതിന്റെ അവസാന മണിക്കൂറുകളായ വലിയ ശനി രാവില് പ്രത്യേകമായ ചടങ്ങുകള് നടക്കുന്നു. ഏറ്റവും ആദ്യം പുതിയ അഗ്നി ആശീര്‍വദിക്കുന്ന ചടങ്ങാണ്. ദേവാലയത്തിലെ എല്ലാ വെളിച്ചവും അണച്ചശേഷമാണ് ചടങ്ങുകള് ആരംഭിക്കുന്നത്. ആഘോഷ സൂചകമായ വെള്ള/സുവര്‍ണ്ണ തിരുവസ്ത്രങ്ങളണിഞ്ഞ് പ്രധാന കാര്‍മ്മികന് സഹകാര്‍മ്മികരോടൊപ്പം ദേവാലയത്തിന്റെ പ്രധാന കവാടത്തില് എത്തുന്നു. ഈ സമയം ജനങ്ങള് ദേവാലയത്തിനു വെളിയിലായിരിക്കും. തുടര്‍ന്ന് പ്രാര്‍ഥനകള്‍ക്ക് ശേഷം പുതിയ വര്‍ഷത്തേക്കുള്ള പാസ്ക് തിരി (paschal candle) ആശീര്‍വദിക്കുന്നു. പാസ്ക് തിരി സഭയുടെ ആരാധനക്രമങ്ങളില് പ്രധാനപ്പെട്ട ഒന്നാണ്. യേശുവിന്റെ സാന്നിധ്യമാണ് പാസ്ക് തിരിയിലെ അഗ്നി വഴി ഓര്‍മ്മിപ്പിക്കപ്പെടുന്നത്. മാമോദീസ, സ്ഥൈര്യലേപനം, കുമ്പസാരം, തിരുപ്പട്ടം, വിവാഹം തുടങ്ങിയ പ്രധാനപ്പെട്ട കൂദാശകളില് പാസ്ക് തിരിയുടെ സാന്നിധ്യമുണ്ടായിരിക്കണം. പാസ്ക് തിരിയില് ഒരു കുരിശ് വരച്ച് അതിന്റെ നാല് ഭാഗങ്ങളില് നടപ്പു വര്‍ഷവും കുരിശിനു മുകളിലും താഴെയുമായി ഗ്രീക്ക് അക്ഷരമാലയിലെ ആല്‍ഫ, ഒമേഗ എന്നീ അക്ഷരങ്ങളും രേഖപ്പെടുത്തിയിരിക്കും. ദൈവത്തിന്‍റെതാണ് കാലങ്ങളും യുഗങ്ങളും അവിടുന്നാണ് ആല്ഫായും (ആദി) ഒമേഗയും (അന്ത്യം) എന്നാണ് ഈ എഴുത്തിന്റെ അര്‍ഥം. (ചിത്രം കാണുക) തുടര്‍ന്ന് കുരിശിന്റെ നാല് അഗ്രങ്ങളിലും നടുവിലുമായി സുഗന്ധദ്രവ്യങ്ങള് (കുന്തിരിക്കം പോലുള്ള) നിറച്ച പാസ്ക് ആണികള് കുത്തിനിര്‍ത്തുന്നു. ക്രിസ്തുവിന്റെ അഞ്ചു തിരുമുറിവുകളെയാണ് ഇവ പ്രതിനിധാനം ചെയ്യുന്നത്. തുടര്‍ന്ന് വൈദികന് തീക്കനലുകളില് ഊതി പുതിയ അഗ്നിയെടുക്കുന്നു. ആ അഗ്നി ആശീര്‍വദിച്ച് പാസ്ക് തിരിയിലെക്ക് പകരുന്നു. തുടര്‍ന്ന് ജനങ്ങള് കൊണ്ടുവന്നിരിക്കുന്ന കൈത്തിരികളിലേക്ക് ഈ അഗ്നി പകരുന്നു പാസ്ക് തിരിയുമായി പ്രധാന വൈദികന് അള്‍ത്താരയിലേക്ക് നടക്കുന്നു. ജനങ്ങള് ദേവാലയത്തിനകത്തേക്ക് പ്രവേശിക്കുന്നു..\n2008 ലെ ഒരു പാസ്കല് തിരി\nഅള്‍ത്താരയിലേക്കുള്ള യാത്രയില് പ്രധാന കാര്‍മ്മികന് മൂന്ന് വട്ടം നിന്ന് “ക്രിസ്തുവിന് പ്രകാശം” എന്നുച്ചരിക്കുന്നു. ജനങ്ങള് “ദൈവത്തിനു സ്തോത്രം” എന്ന് പ്രത്യുചരിക്കുന്നു. ഇത് മൂന്ന് വട്ടം ആവര്‍ത്തിക്കുന്നു.. അലങ്കാരങ്ങളോ വിരിപ്പുകളോ ഇല്ലാത്ത അള്‍ത്താരയില് വൈദികര് പാസ്ക് തിരിയുമായി എത്തുന്നതോടെ ദേവാലയത്തിലെ എല്ലാ ദീപങ്ങളും തെളിയിക്കുന്നു.\nഇതിനു ശേഷം പ്രത്യേകമായ പ്രാര്‍ഥനാ സങ്കീര്‍ത്തനം ആലപിക്കുന്നു. തുടര്‍ന്ന് പാതിരാ കുര്‍ബാന ആരംഭിക്കുന്നു. സാധാരണയില് നിന്ന് വിഭിന്നമായി പാതിരാ കുര്‍ബാനയ്ക്കിടെ തുടര്‍ച്ചയായ സുദീര്‍ഘമായ ബൈബിള് വായന നടത്തുന്നു. പന്ത്രണ്ടു മണിയോടെ ക്രിസ്തുവിന്റെ ഉയര്‍പ്പിനെ അനുസ്മരിച്ചുകൊണ്ട് ഗ്ലോറിയ പാടുന്നു. പള്ളിമണികളും ചെറുമണികളും മുഴക്കുന്നു. (വിശുദ്ധ വാരത്തിനു ശേഷം ആദ്യമായി ഇപ്പോഴാണ് പള്ളിമണികള് മുഴക്കുന്നത്) ആരാധനക്രമത്തിന്‍റെ ഭാഗമല്ലെങ്കിലും ഈ സമയം ക്രിസ്തുവിന്റെ ഉയര്പ്പിന്റെ ദൃശ്യാവിഷ്കാരം നടത്തുന്നു. ഗ്ലോറിയ പാടിത്തീര്‍ക്കുന്ന സമയം കൊണ്ട് അള്‍ത്താരയില് പുത്തന് വിരിപ്പുകളും തിരശീലകളും വിരിക്കുകയും പൂക്കളും കത്തിച്ച തിരികളും വച്ച് അലങ്കരിക്കുകയും ചെയ്യും.. അള്‍ത്താരയിലെ ദൈവ സാന്നിധ്യത്തെ ഓര്‍മ്മിപ്പിക്കുന്ന വിളക്കുകള് എല്ലാം തെളിയിക്കുന്നു. തുറന്നിരിക്കുന്ന സക്രാരി അടച്ച് സൂക്ഷിക്കുന്നു. തുടര്‍ന്ന് ആഘോഷമായ ഉയിര്‍പ്പ് ദിവ്യബലി നടത്തുന്നു.\nദിവ്യബലിക്കിടെ പുത്തന് വെള്ളം ആശീര്‍വദിക്കുന്ന ചടങ്ങ് നടത്തുന്നു, ഇതിനായി വലിയ പാത്രങ്ങളില് വെള്ളം സംഭരിച്ചു വയ്ക്കുന്നു. ഞാന് ഭൂമിയുടെ ഉപ്പാണ് എന്ന ക്രിസ്തുവിന്റെ വാക്കുകള് അനുസ്മരിച്ചുകൊണ്ട് പ്രധാന കാര്‍മ്മികന് വെള്ളത്തില് ഉപ്പ് നിക്ഷേപിക്കുന്നു. തുടര്‍ന്ന് പാസ്ക് തിരികൊണ്ട് മൂന്ന് വട്ടം ജലത്തില് സ്പര്‍ശിക്കുന്നു. ഈ ജലമാണ് ആശീര്‍വാദങ്ങള്‍ക്കും ജ്ഞാനസ്നാനത്തിനും ഉപയോഗിക്കുന്നത്. തുടര്‍ന്ന് പുതുതായി ആശീര്‍വദിച്ച പുത്തന്‍വെള്ളം ജനങ്ങളുടെ മേല് തളിക്കുന്നു.\nതുടര്‍ന്ന് ജ്ഞാനസ്നാന വ്രത നവീകരണമാണ്. ജ്ഞാനസ്നാന വേളയില് നമുക്ക് വേണ്ടി നമ്മുടെ ജ്ഞാനസ്നാന മാതാപിതാക്കള് ഏറ്റുപറഞ്ഞ വ്രതപ്രതിജ്ഞ നാം ഏറ്റുപറയുന്ന ചടങ്ങാണിത്.\nദിവ്യബലിക്ക് ശേഷം പ്രധാന കാര്‍മ്മികന് സമാധാനം നിങ്ങളോട് കൂടെ എന്ന് പറഞ്ഞുകൊണ്ട് ഈസ്റ്റര് ആശംസകള് കൈമാറുന്നു. ഒടുവിലായി തിരുസ്വരൂപം വഹിച്ചുകൊണ്ടുള്ള പ്രദക്ഷിണം നടക്കുന്നതോടെ ഈസ്റ്റര് ചടങ്ങുകള് അവസാനിക്കുന്നു. പള്ളി മണികള് മുഴക്കുന്നു.\nPosted by മത്തായി™ (മത്തായ് ദി സെക്കണ്ട്)™ at 6:43 PM No comments:\nദുഃഖവെള്ളി – ലത്തീന് ആരാധനക്രമം പ്രകാരം നടക്കുന്ന ചടങ്ങുകള്\nഎല്ലാവര്ക്കും അറിയാവുന്ന പോലെ ക്രിസ്തുവിന്റെ പീഡാസഹനവും കുരിശുമരണവുമാണ് ഇന്നത്തെ ദിവസം അനുസ്മരിക്കുന്നത്. ലത്തീന് ആരാധനക്രമം പ്രകാരം ദുഃഖവെള്ളി ദിവസം വളരെ കുറച്ച് ചടങ്ങുകളെ ഒള്ളു. രാവിലെ മുതല് കുരിശിന്റെ വഴി, പുത്തന്‍പാന എന്നിവ ചൊല്ലുന്ന ഒരു പതിവ് ഉണ്ട്. എങ്കിലും ഉച്ചകഴിഞ്ഞാണ് പ്രധാന ചടങ്ങുകള് ആരംഭിക്കുന്നത്. എന്നാല് തീര്‍ഥാടന കേന്ദ്രങ്ങളില് പുലര്‍ച്ചെ മുതല് യേശുവിന്റെ തിരുസ്വരൂപം പൊതുജനങ്ങള്‍ക്ക് കാണുന്നതിന് അവസരം നല്‍കാറുണ്ട്. വര്‍ഷത്തില് ഒരിക്കല് മാത്രമാണ് ഈ തിരുസ്വരൂപം പുറത്തു പ്രദര്‍ശിപ്പിക്കാറുള്ളത്.\nഅലങ്കാരമോ വിരിപ്പുകളോ ഇല്ലാത്ത അള്‍ത്താരയിലേക്ക് പ്രധാനകാര്മ്മികന് സഹകാര്‍മ്മികരുടെ അകമ്പടിയോടെ കടന്നു വരുന്നു. രക്തസാക്ഷിത്വത്തെയും വിജയത്തെയും സൂചിപ്പിക്കുന്ന ചുവപ്പ് തിരുവസ്ത്രങ്ങളാണ് ഇന്ന് ഇവരുടെ വേഷം. ലത്തീന് സഭാ പാരമ്പര്യമനുസരിച്ച് ദുഃഖവെള്ളിയും വലിയ ശനിയും ദിവ്യബലി ഉണ്ടാവാറില്ല.\nദുഃഖവെള്ളിയിലെ ആദ്യ ചടങ്ങ് സുദീര്‍ഘമായ പീഡാനുഭവചരിത്രപാരായണമാണ്. മുഖ്യ കാര്മ്മികനും സഹകാര്മ്മികരും ഒരുമിച്ചാണ് ഈ ഗ്രന്ഥപാരായണം പൂര്‍ത്തിയാക്കുന്നത്. തുടര്‍ന്ന് വചനസന്ദേശം നല്‍കുന്നു. ഓശാന ഞായര് മുതല് ധൂമ്ര നിറമുള്ള തുണി കൊണ്ട് മറച്ചു വച്ചിരിക്കുന്ന ക്രൂശിത രൂപം അനാശ്ചാദനം ചെയ്യുന്ന ചടങ്ങാണ് തുടര്‍ന്ന് നടക്കുന്നത്. ദിവ്യബലി അനുവദനീയമല്ലാത്തത് കൊണ്ട് ദിവ്യബലി ഇല്ലാതെ ദിവ്യകാരുണ്യ സ്വീകരണം മാത്രം നടത്തുന്ന ചടങ്ങാണ് അടുത്തത്. ഇത് കഴിയുന്നതോടെ യേശുവിന്റെ വലിയ തിരുസ്വരൂപം മഞ്ചലില് കിടത്തി പള്ളിയിലേക്ക് കൊണ്ടുവരുന്നു. (ചില പള്ളികളില് ഈ രൂപം കുരിശില് നിന്ന് മഞ്ചലിലേക്ക് എടുക്കുന്ന അപൂര്‍വ്വ ചടങ്ങുകളും കണ്ടിട്ടുണ്ട് – വീഡിയോ കാണുക)\nതുടര്‍ന്ന് മൃതസംസ്കാര കര്‍മ്മങ്ങളാണ് നടക്കുന്നത്. അതിന്റെ ആദ്യ പടിയായി നഗരി കാണിക്കല് ചടങ്ങ് നടക്കുന്നു. യേശുവിന്റെ തിരുസ്വരൂപം കിടത്തിയിരിക്കുന്ന മഞ്ചലും വഹിച്ച് നടത്തുന്ന പട്ടണപ്രദക്ഷിണമാണിത്. വിശുദ്ധ വാരത്തില് പള്ളി മണികള് മുഴക്കാറില്ല. പകരം മരമണികള് ആണ് ഉപയോഗിക്കുന്നത്. നഗരി കാണിക്കല് കഴിഞ്ഞ് ഭക്തര്‍ക്ക് തിരുസ്വരൂപം കാണാന് അവസരം നല്‍കുന്നു. തുടര്‍ന്ന് മൃതസംസ്കാര കര്‍മ്മങ്ങളുടെ അവസാനഭാഗമായ കബറടക്കം നടക്കുന്നു. അതോടെ ദുഃഖവെള്ളി ദിനത്തിലെ ചടങ്ങുകള് അവസാനിക്കുന്നു. ഇതിനുശേഷം പെസഹാ ജാഗരമായിട്ടാണ് കണക്കുകൂട്ടുന്നത്, ആരാധനാചടങ്ങുകള് ഒന്നും തന്നെ തുടര്‍ന്ന് നടക്കുന്നില്ല.\nPosted by മത്തായി™ (മത്തായ് ദി സെക്കണ്ട്)™ at 4:59 PM No comments:\nപെസഹാവ്യാഴം – ലത്തീന് ആരാധനക്രമം പ്രകാരം നടക്കുന്ന ചടങ്ങുകള്\nപെസഹാ എന്ന വാക്കിന്റെ അര്‍ഥം കടന്നുപോകല് എന്നാണ്. ക്രൈസ്തവ സഭയുടെ പ്രധാനപ്പെട്ട തിരുനാളുകളില് ഒന്നാണ് പെസഹാവ്യാഴം. പഴയ നിയമ പ്രകാരവും പുതിയ നിയമ പ്രകാരവും പെസഹായ്ക്ക് വളരെയേറെ പ്രാധാന്യമുണ്ട്. ക്രിസ്തുവിന്റെ അന്ത്യഅത്താഴവും, പരിശുദ്ധ കുര്‍ബാനയുടെ സ്ഥാപനവും, പീഡാനുഭവങ്ങളുടെ ആരംഭവുമാണ് പെസഹാ തിരുനാള് വഴി ക്രൈസ്തവ സഭ അനുസ്മരിക്കുന്നത്. ലത്തീന് ആരാധനക്രമം പ്രകാരം വൈകിട്ടാണ് തിരുക്കര്‍മ്മങ്ങള് ആരംഭിക്കുന്നത്.\nഅമ്പത് നോമ്പ് ദിവസങ്ങളില് അള്‍ത്താരയില് സഹനത്തിന്റെയും, ക്ഷമയുടെയും, വേദനയുടെയും സൂചകമായി വിരിക്കുന്ന ധൂമ്ര (purple) വിരിപ്പുകള്‍ക്കും തിരശീലകള്‍ക്കും അലങ്കാരങ്ങള്‍ക്കും പകരം പെസഹാ ദിവസം ആഘോഷസൂചകമായ വെള്ള/സുവര്‍ണ്ണ (white/golden) വിരിപ്പുകളും തിരശീലകളും അലങ്കാരങ്ങളുമാണ് ഉണ്ടാവുക. വൈദികരുടെ തിരുവസ്ത്രങ്ങളും ആഘോഷസൂചകമായ വെള്ള/സുവര്‍ണ്ണ നിറങ്ങളില് ഉള്ളതായിരിക്കും. പുഷ്പാലങ്കൃതമായ അള്‍ത്താരയിലേക്ക് പ്രധാനകാര്‍മ്മികന് സഹകാര്‍മികരോടും, യേശുവിന്റെ ശിഷ്യരെ പ്രതിനിധീകരിച്ച് പ്രത്യേകം തിരഞ്ഞെടുത്ത 12 ആളുകളോടുമൊപ്പം കടന്നുവരുന്നു. തുടര്‍ന്ന് ക്രിസ്തുവിന്റെ അന്ത്യ അത്താഴത്തെ അനുസ്മരിച്ചുകൊണ്ടുള്ള കുര്‍ബാന ആരംഭിക്കുന്നു.\nകുര്‍ബാനമദ്ധ്യേ, പ്രധാനകാര്‍മ്മികന്, തിരഞ്ഞെടുത്ത 12 പേരുടെയും പാദങ്ങള് കഴുകി ചുംബിക്കുന്നു. അന്ത്യഅത്താഴത്തിന് മുന്‍പ് യേശു, ശിഷ്യരുടെ പാദങ്ങള് കഴുകി ചുംബിച്ചുകൊണ്ട് എളിമയുടെ മാതൃകകാട്ടിയതിനെ അനുസ്മരിച്ചുകൊണ്ടാണ് ഈ കര്‍മ്മങ്ങള് നടത്തുന്നത്.\nകുര്‍ബാന നല്‍കുന്ന ചടങ്ങിനു ശേഷം പരിശുദ്ധകുര്‍ബാന (തിരുവോസ്തി) അള്‍ത്താരയിലെ സക്രാരിയില് നിന്നും പ്രത്യേകം സജ്ജമാക്കിയ മറ്റൊരു താല്‍ക്കാലിക സക്രാരിയിലേക്ക് മാറ്റുന്നു. യേശു അത്താഴത്തിനു ശേഷം ഗെത്സെമെനി തോട്ടത്തിലേക്ക് പോയി പ്രാര്‍ഥിച്ചതിനെ അനുസ്മരിക്കുന്ന ചടങ്ങാണിത്. പ്രധാന കാര്‍മ്മികന്, തിരുവോസ്തി ഉള്‍ക്കൊള്ളുന്ന കുസ്തോദി, സഹകാര്‍മ്മികരുടെ അകമ്പടിയോടെ ആഘോഷപൂര്‍വ്വമായ ലഘു പ്രദക്ഷിണമായി, ദേവാലയത്തില് അള്‍ത്താരയ്ക്ക് പുറത്ത് പ്രത്യേകം തയ്യാറാക്കിയ മറ്റൊരു സക്രാരിയില് സ്ഥാപിക്കുന്നു. ഈ പ്രദക്ഷിണം അള്‍ത്താര വിടുന്നതോടെ അള്‍ത്താരയില് ദൈവസാന്നിധ്യത്തെ ഓര്‍മ്മിപ്പിക്കുന്ന ദീപങ്ങള് അണയ്ക്കുന്നു. അള്‍ത്താരയിലെ എല്ലാ അലങ്കാരങ്ങളും വിരിപ്പുകളും തിരശീലകളും വിളക്കുകളും മാറ്റുന്നു. സക്രാരി തുറന്നിടുന്നു. ഈസ്റ്റര് രാവ് വരെ അള്‍ത്താര, വിരിപ്പുകളും, തിരശീലയും, അലങ്കാരങ്ങളും ഇല്ലാതെ സൂക്ഷിക്കും.\nതിരുവോസ്തി താല്‍കാലിക സക്രാരിയില് വയ്ക്കുന്നതോടെ പെസഹാജാഗരണം ആരംഭിക്കുന്നു. തുടര്‍ന്ന് പ്രാര്‍ത്ഥനകളും ആരാധനയുമായി തുടരുന്നു. ചില ദേവാലയങ്ങളില് 12 മണി വരെയും, ചിലയിടങ്ങളില് രാത്രി മുഴുവനും ആരാധന തുടരുന്നു.\nപെസഹായുടെ മറ്റൊരു പ്രധാന ചടങ്ങ് ക്രൈസ്തവ ഭവനങ്ങളിലാണ്. അന്നേ ദിവസം ഉണ്ടാക്കിയ പെസഹാ അപ്പം കഴിക്കുന്ന ചടങ്ങാണത്. പള്ളിയിലെ ചടങ്ങുകള്‍ക്ക് ശേഷം വീട്ടിലെത്തി കുടുംബാംഗങ്ങള് ഒന്നിച്ചാണ് പെസഹാ അപ്പം കഴിക്കുന്നത്. കഴിക്കുന്നതിനു മുന്‍പ് തന്‍റെ അയല്‍കുടുംബങ്ങളില് പെസഹാ അപ്പം ഉണ്ടാക്കാന് സാധിക്കാത്ത ആരെങ്കിലും ഉണ്ടെങ്കില് അവര്‍ക്കുള്ള പങ്ക് ആദ്യമേ നല്‍കിയിരിക്കണം. ഗൃഹനാഥന് അപ്പം മുറിച്ച് കുടുംബാംഗങ്ങള്‍ക്ക് വിതരണം ചെയ്യുന്നതോടെ പെസഹാ ചടങ്ങുകള് അവസാനിക്കുന്നു.\nPosted by മത്തായി™ (മത്തായ് ദി സെക്കണ്ട്)™ at 5:44 PM No comments:\nവലിയശനി / ഉയിര്‍പ്പ് ഞായര് - ലത്തീന് ആരാധനക്രമമന...\nദുഃഖവെള്ളി – ലത്തീന് ആരാധനക്രമം പ്രകാരം നടക്കുന്ന...\nപെസഹാവ്യാഴം – ലത്തീന് ആരാധനക്രമം പ്രകാരം നടക്കുന്...


ന്യൂഡൽഹി∙ ഒടുവില് ഉറ്റ സുഹൃത്ത് ബാബാ രാംദേവും നരേന്ദ്രമോഡിയെ കൈയ്യൊഴിയുന്നു . അടുത്ത വർഷം നടക്കുന്ന പൊതുതിരഞ്ഞെടുപ്പിൽ പ്രചാരണത്തിനിറങ്ങില്ലെന്നും രാഷ്ട്രീയത്തിൽ നിന്നു സ്വയം പിന്മാറുകയാണെന്നും പ്രഖ്യാപിച്ചാണ് രാംദേവ് ഇന്ന് രംഗത്ത് വന്നിരിക്കുന്നത് .\nതാൻ എല്ലാ രാഷ്ട്രീയകക്ഷികളുടെയും ഒപ്പമുണ്ട്. എന്നാൽ എവിടെയും അംഗമല്ലെന്നും അദ്ദേഹം പറഞ്ഞു. 2014–ൽ നടന്ന തിരഞ്ഞെടുപ്പിൽ ബാബാ രാംദേവ് ബിജെപിക്കായി പ്രചാരണത്തിനിറങ്ങിയിരുന്നു.\nദേശീയ മാധ്യമത്തിന്റെ പരിപാടിയിൽ നടത്തിയ പ്രസംഗത്തിലാണു യോഗാ ഗുരുവിന്റെ പ്രസ്താവന. അവിവാഹിതരായ അളുകളെ രാജ്യം ആദരിക്കണമെന്നു ബാബാ രാംദേവ് പറഞ്ഞു .\nവൻ ജനസാന്ദ്രതയുള്ള ഇന്ത്യ പോലുള്ള രാജ്യങ്ങളിൽ തന്നെപ്പോലെ അവിവാഹിതരായ ആളുകൾക്കു പ്രത്യേക ആദരം നൽകേണ്ടത് ആവശ്യമാണ്. അതുപോലെത്തന്നെ രണ്ടിലധികം കുട്ടികൾ ഉള്ള ദമ്പതികളുടെ വോട്ടവകാശം എടുത്തുകളയുക എന്നതുൾപ്പെടെയുള്ള നടപടികൾ സ്വീകരിക്കണം– രാംദേവ് പറഞ്ഞു.\nകുടുംബ ജീവിതം നയിക്കാൻ ആഗ്രഹിച്ചിട്ടില്ല. താൻ സ്വന്തമായൊരു ബ്രാൻഡ് സൃഷ്ടിച്ചു. അതുപോലെ ആയിരം ബ്രാൻഡുകളൊരുക്കി 2050ഓടെ ഇന്ത്യയെ ലോകത്തിലെ ഏറ്റവും വലിയ സാമ്പത്തിക ശക്തിയാക്കുകയാണു ലക്ഷ്യം.– രാംദേവ് പറഞ്ഞു.\nഒരു കുടുംബനാഥനാകുകയെന്നത് എളുപ്പമുള്ള കാര്യമല്ല. ഒരുപാട് പേർ വിവാഹിതരായിക്കഴിഞ്ഞു. അതിനായി ഒരുപാട് പേർ ഒരുങ്ങുന്നുമുണ്ട്. ഒരു കുട്ടിയായി കഴിഞ്ഞാൽ പിന്നീടുള്ള ജീവിതകാലം മുഴുവൻ നമ്മൾ അവർക്കുവേണ്ടി മാറ്റിവയ്ക്കേണ്ടി വരുമെന്നു അദ്ദേഹം പറഞ്ഞു.\nമോഡി നമ്മളെ പറ്റിക്കുകയായിരുന്നു, അദ്ദേഹത്തെ പോകാന് അനുവദിക്കാന് സമയമായി – 45 വര്‍ഷത്തെ...\nകുംഭമേളയിലെ ഹൈടെക്ക് ബാബ\n2018 ല് മാത്രം ഇന്ത്യയില് ഉണ്ടായിരുന്ന തൊഴില്‍കൂടി നഷ്ടപെട്ടത് ഒരു കോടിയിലധികം ആളുകള്‍ക്ക്....\nബീഹാറില് കേന്ദ്രമന്ത്രി രാംവിലാസ് പാസ്വാനെ വെട്ടിലാക്കി മകള് ആശ പാസ്വാന്‍റെ സമരം. സ്ത്രീ...\nജനവിധി വിനയത്തോടെ അംഗീകരിക്കുന്നു. കോണ്‍ഗ്രസിനെ അഭിനന്ദിക്കുന്നു – തന്ത്രപരമായ പ്രതികരണവുമായി പ്രധാനമന്ത്രി നരേന്ദ്ര...


Kilimanoor incident: suicide or murder? | നെറ്റിയിലും ശരീരഭാഗങ്ങളിലും മുറിപ്പാടുകൾ; വീട്ടുവളപ്പിലെ നെല്ലിമരത്തിൽ കണ്ടത് അച്ഛന്റെ ലുങ്കിയിൽ തൂങ്ങിയ നിലയിൽ; തോർത്തുമുണ്ട് ഉടുത്ത് പോയത് സ്വന്തം വസ്ത്രങ്ങൾ കഴുകിയിടാൻ ആവാമെന്ന് വീട്ടുകാർ; സംഭവസമയത്ത് തൊട്ടടുത്ത വീട്ടിൽ ബന്ധുക്കളും; കിളിമാനൂരിലെ 13 കാരന്റെ മരണം അബദ്ധത്തിലുള്ള തൂങ്ങിമരണമോ, അതോ കൊലപാതകമോ? അസ്വാഭാവിക മരണത്തിന് കേസെടുത്ത് പൊലീസ് - MarunadanMalayalee.com\nJanuary 20, 202007:23 PM IST Permalink\nകിളിമാനൂർ: കിളിമാനൂരിലെ എട്ടാംക്ലാസ് വിദ്യാർത്ഥി അഭിനവി (13) ന്റെ മരണം കൊലപാതകമോ അതോ അബദ്ധത്തിലുള്ള തൂങ്ങി മരണമോ? വീട്ടിൽ ആരുമില്ലാത്ത സമയത്താണ് തൂങ്ങി മരണം നടന്നിരിക്കുന്നത്. വീട്ടുകാർ പുറത്ത് പോയതിനാൽ അഭിനവ് ഒറ്റയ്ക്കായിരുന്നു. വീട്ടുകാർ എത്തി അഭിനവിനെ തിരഞ്ഞപ്പോഴാണ് വീട്ടിനു സമീപത്തുള്ള മാവിൽ തൂങ്ങിനിൽക്കുന്ന നിലയിൽ കണ്ടത്. ഇന്നലെ വൈകീട്ട് അഞ്ചരയോടെയാണ് അഭിനവ് തൂങ്ങി നിൽക്കുന്ന നിലയിൽ കണ്ടത്.\nകിളിമാനൂർ ഗവ. ഹയർ സെക്കൻഡറി സ്‌കൂൾ എട്ടാം ക്ലാസ് വിദ്യാർത്ഥിയാണ് അഭിനവ്. കിളിമാനൂർ പെരുന്തമൺ ആശാഭവനിൽ ഷിജു-ആശ ദമ്പതികളുടെ മൂത്തമകനാണ്. അഭിനവിന്റെ മരണം കിളിമാനൂരിനെ നടുക്കിയിട്ടുണ്ട്. ശാന്തസ്വഭാവിയായിരുന്ന മിടുക്കന്റെ മരണം ബന്ധുക്കളെയും നാട്ടുകാരെയും ഒരേപോലെ വിഷമിപ്പിക്കുകയാണ്. വീടിനു സമീപത്തുള്ള നെല്ലിമരത്തിലാണ് തൂങ്ങി നിൽക്കുന്നത് കണ്ടത്. കളിക്കുമ്പോൾ വന്ന മരണമോ അതോ കൊലപാതകമോ എന്ന സംശയമാണ് മരണം അവശേഷിപ്പിക്കുന്നത്.\nഷാരൂഖ് ഖാനും ഷാഹിദ് കപൂറും ചേർന്ന് ഒരു വേദിയിൽ പരിഹസിച്ചത് ഹീനമായി; ടിവി ഷോയിൽ ആലിയ ഭട്ട് ചോദിച്ചത് ഇയാൾ ആരാണെന്ന്? 2019ൽ മാത്രം മുടങ്ങിയത്5സിനിമകൾ; ബോളിവുഡിൽ താനൊരു എച്ചിലായി മാറിയെന്ന് ആത്മരോഷം; ജസ്റ്റിസ് ഫോർ സുശാന്ത് കാമ്പയിൽ ശക്തമായതോടെ വെളിപ്പെടുത്തലുമായി കൂടുതൽ പേർ; സൽമാൻഖാൻ ജീവിതം തകർത്തെന്ന് ദബാംഗ് സംവിധായകൻ; സുശാന്തിന്റെ മരണത്തിന് പിന്നിൽ ഖാൻ- കപൂർ മാഫിയയോ?\nപ്രായപൂർത്തിയാകാത്ത പെൺകുട്ടിയെ പ്രലോഭിപ്പിച്ചത് വിവാഹം ചെയ്യുമെന്ന പറഞ്ഞ്; വാക്ക് വിശ്വസിച്ച പെൺകുട്ടിയെ വീട്ടിലും ലോഡ്ജുകളിലും എത്തിച്ച് ലൈംഗികമായി പീഡിപ്പിച്ചു; വിവാഹം കഴിക്കാതെ ഒഴിവാക്കാൻ തുനിഞ്ഞപ്പോൾ പെൺകുട്ടി നടത്തിയത് ആത്മഹത്യാശ്രമവും; പീഡനത്തിനു ഒത്താശ ചെയ്ത് പോക്‌സോ കേസിൽ ആദ്യം അകത്തായത് ഉമ്മ ഹയറുന്നീസ; കേരളത്തിലും വിദേശത്തുമായി മുങ്ങി നടന്ന ഒന്നാം പ്രതിയെ ചെന്നൈ എയർപോർട്ടിൽ നിന്നും പൊക്കി കിളിമാനൂർ പൊലീസ്; പീഡനവീരൻ ഷിയാസ് അകത്താകുമ്പോൾ\nപ്രായപൂർത്തിയാകാത്ത കുട്ടികളെ ഉപയോഗിച്ച് ആരാധനാലയങ്ങളിൽ കവർച്ച: സംഘത്തലവൻ കിളിമാനൂരിൽ പിടിയിൽ; വലയിലായത് പള്ളിക്ക് സമീപം സൂക്ഷിച്ച രണ്ടര ലക്ഷം വിലയുള്ള മൈക്ക് മോഷണം പോയതിനെ തുടർന്നുള്ള അന്വേഷണത്തിൽ; സംഘത്തലവനെ കുരുക്കിയത് കുട്ടിമോഷ്ടാക്കളെ ചോദ്യം ചെയ്തതോടെ\nവിവാഹച്ചടങ്ങിൽ വരനെ സ്വീകരിക്കുന്നതിനിടെ താലിമാല മോഷണം പോയി; പുതിയ മാല വാങ്ങി മുഹൂർത്തത്തിൽ തന്നെ താലികെട്ടു നടത്തി വരന്റെ വീട്ടുകാർ: കല്ല്യാണ വീഡിയോയിൽ വരന്റെ സഹോദരിക്കൊപ്പം മുഖം മറച്ചു നിൽക്കുന്ന യുവതിയെ തേടി പൊലീസ്\nകാർഷികോൽപ്പന്നങ്ങൾ വിൽപ്പനയ്ക്കിടെ എല്ലാം നോക്കി വയ്ക്കും; രാത്രിയിൽ സർവ്വ സന്നാഹങ്ങളുമായെത്തി കടത്തും; മരം മുറിക്കുന്നതിനിടെ ശബ്ദം ഉണ്ടാകാതിരിക്കാനായി തൈരും മറ്റൊരു മിശ്രിതവും; തിരുവനന്തപുരത്ത് അന്തർസംസ്ഥാന ചന്ദനമര മോഷ്ടാക്കളെ പൊലീസ് കുടുക്കിയത് ഇങ്ങനെ\nഅച്ഛന്റെ മുണ്ടിൽ തൂങ്ങി നിൽക്കുന്ന നിലയിലാണ് അഭിനവിനെ വീട്ടുകാർ കണ്ടത്. തൂങ്ങിനിൽക്കുമ്പോൾ വസ്ത്രങ്ങൾ ഒന്നുമില്ലായിരുന്നു. ഉടുത്തിരുന്ന തോർത്ത് നിലത്ത് വീണു കിടക്കുന്ന നിലയിലായിരുന്നു. നെറ്റിയിലും ശരീരഭാഗങ്ങളിലും മുറിപ്പാടുകൾ ഉണ്ടായിരുന്നു. ഇതാണ് അഭിനവിനെ ആരെങ്കിലും കൊന്നു കെട്ടിത്തൂക്കിയോ എന്ന സംശയം ഉണർത്തുന്നത്. സ്വന്തം വസ്ത്രങ്ങൾ ഒറ്റയക്ക് കഴുകിയിടുന്ന സ്വഭാവമാണ് അഭിനവിന്. വീട്ടുകാർ ഇല്ലാത്ത സമയം അഭിനവ് അങ്ങനെ ചെയ്യാനാണ് തോർത്ത് മുണ്ട് ഉടുത്തത് എന്നാണ് വീട്ടുകാരുടെ സംശയം. വൈകീട്ട് ഒറ്റ തോർത്ത് ഉടുത്ത് നടക്കുന്ന സ്വഭാവം അഭിനവിനുണ്ട്. അച്ഛന്റെ മുണ്ടിലാണ് തൂങ്ങി നിൽക്കുന്നത്. അഭിനവ് സ്വന്തം വീട്ടിൽ ഒറ്റയ്ക്ക് ആയിരുന്നെങ്കിലും തൊട്ടടുത്ത വീട്ടിൽ അഭിനവിന്റെ ബന്ധുക്കളുണ്ട്. അതുകൊണ്ട് തന്നെ കൊലപാതകത്തിനുള്ള സാധ്യതകൾ വീട്ടുകാർ തള്ളിക്കളയുന്നുണ്ട്.\nപോസ്റ്റ്മോർട്ടം റിപ്പോർട്ട് വിരൽ ചൂണ്ടുന്നത് തൂങ്ങിമരണത്തിലേക്കാണ്. ശരീരത്തിൽ അസ്വാഭാവിക മുറിവുകൾ ഇല്ലാ എന്നാണ് ഡോക്ടർ പറഞ്ഞത്. ലൈംഗികമായി പീഡിപ്പിക്കപ്പെട്ടിട്ടുമില്ല. ബലപ്രയോഗത്തിന്റെ ലക്ഷണങ്ങൾ ഒന്നുമില്ല. പോസ്റ്റ്മോർട്ടം റിപ്പോർട്ട് വിരൽ ചൂണ്ടി കിളിമാനൂർ പൊലീസ് മറുനാടനോട് പ്രതികരിച്ചു. ഒറ്റയ്ക്ക് കളിക്കുമ്പോൾ വന്ന അബദ്ധത്തിലുള്ള തൂങ്ങിമരണം എന്നാണ് പൊലീസിന്റെയും നിഗമനം. ആദ്യം കുറെ സംശയങ്ങൾ ഉണ്ടായിരുന്നു. പക്ഷെ പോസ്റ്റ്‌മോർട്ടം റിപ്പോർട്ടിൽ സംശയിക്കത്തക്ക സൂചനകൾ ഒന്നുമില്ല. കളിക്കുമ്പോൾ വന്ന തൂങ്ങിമരണം എന്നാണ് പൊലീസ് പറയുന്നത്. അസ്വാഭാവിക മരണത്തിനു കേസ് രജിസ്റ്റർ ചെയ്ത പൊലീസ് അന്വേഷണം തുടങ്ങിയിട്ടുണ്ട്


HomeQatarകോഴിക്കോട് സ്വദേശിനി ഖത്തറില് കുളിമുറിയില് ഷോക്കേറ്റ് മരിച്ച നിലയില്\nകോഴിക്കോട്: കോഴിക്കോട് നാദാപുരം സ്വദേശിനിയായ യുവതി ഖത്തറില് ഷോക്കേറ്റ് മരിച്ച നിലയില് കണ്ടെത്തി. നാദാപുരം വാണിമേല് ചേന്നാട്ട് സുബൈര്-ഖമര്‍ലൈല ദമ്പതികളുടെ മകള് ലഫ്‌സിന സുബൈര്(28)ആണ് മരിച്ചത്. [www.malabarflash.com]\nവീട്ടിലെ കുളിമുറിയില് വച്ച് ഷോക്കേറ്റതാണ് മരണ കാരണമെന്നാണ് പ്രാഥമിക നിഗമനം. ബുധനാഴ്ച രാത്രിയാണ് അപകടമുണ്ടായത്. ഏറെ സമയമായിട്ടും കുളിമുറിയില് നിന്ന് പുറത്തുവരാത്തതിനെ തുടര്‍ന്ന് വാതില് തുറന്നപ്പോള് മരിച്ചുകിടക്കുകയായിരുന്നു.\nകുളിമുറിയിലെ വാട്ടര് ഹീറ്ററില്‍നിന്ന് ഷോക്കേറ്റതാണെന്നാണ് ലഭ്യമായ വിവരം. മൃതദേഹം ഹമദ് ആശുപത്രി മോര്‍ച്ചറിയില്. സംഭവത്തെ കുറിച്ച് വിശദമായ അന്വേഷണം നടക്കുന്നുണ്ട്. തുടര്‍നടപടികള്‍ക്കായി കെഎംസിസി പ്രവര്‍ത്തകര് രംഗത്തുണ്ട്. ഭര്‍ത്താവ് മീത്തലെപീടികയില് സഹീര് ദോഹയില് സ്വന്തമായി ബിസിനസ് നടത്തുകയാണ്. മക്കള് : അദാന് മുഹമ്മദ് സഹീര്,ഐദ ഖദീജ,ഐദിന് ഉസ്മാന്.\nCalicut Gulf News Obituary Qatar


Kerala: Covid 19 confirmed to KPCC Vice President PC Vishnunadh | കോണ്‍ഗ്രസ് നേതാവ് പിസി വിഷ്ണുനാഥിന് കൊവിഡ്; വീട്ടില് നിരീക്ഷണത്തില് കഴിയാന് നിര്‍ദ്ദേശം - Malayalam Oneindia\n17 min ago തദ്ദേശ തിരഞ്ഞെടുപ്പ്; കോവിഡ് മാനദണ്ഡങ്ങള് കര്‍ശനമായി പാലിക്കണമെന്ന് കലക്ടര്\n36 min ago താരപ്രചാരകരെ ഇറക്കി ബിജെപി: നഡ്ഡയ്ക്ക് പിന്നാലെ ഷായും യോഗിയും ഹൈദരാബാദിലേക്ക്!!\n40 min ago 'ഈ പുഴുക്കുത്തുകളെ ഇനിയും വച്ച് പൊറുപ്പിക്കണോ'? ഗണേഷ് കുമാറിനെതിരെ ഷിബു ബേബി ജോൺ\nUpdated: Thu, Nov 19, 2020, 10:52 [IST]\nതിരുവനന്തപുരം: കെപിസിസി വൈസ് പ്രസിഡന്റും മുന് എംഎല്‍എയുമായ പിസി വിഷ്ണുനാഥിന് കൊവിഡ് സ്ഥിരീകരിച്ചു. കൊവിഡ് പോസിറ്റീവായ കാര്യം പിസി വിഷ്ണുനാഥ് തന്നെയാണ് സോഷ്യല് മീഡിയയിലൂടെ അറിയിച്ചത്. ആരോഗ്യപ്രശ്‌നങ്ങള് ഒന്നുംതന്നെ ഇല്ലാത്തതുകൊണ്ട് വീട്ടില് നിരീക്ഷണത്തില് കഴിയുവാന് ആണ് ഡോക്ടര് നിര്‍ദ്ദേശിച്ചിരിക്കുന്നത്. താനുമായി നേരിട്ട് സമ്പര്‍ക്കത്തില് ഏര്‍പ്പെട്ടവര് സ്വയം നിരീക്ഷണത്തില് പോകണമെന്നും വിഷ്ണുനാഥ് ഫേസ്ബുക്കില് പങ്കുവച്ച കുറിപ്പില് വ്യക്തമാക്കുന്നു.\nകഴിഞ്ഞ ദിവസങ്ങളിലായി മുതിര്‍ന്ന കോണ്‍ഗ്രസ് നേതാവ് എകെ ആന്റണി, മുന് എംപി എംബി രാജേഷ് എന്നിവര്‍ക്ക് കൊവിഡ് സ്ഥിരീകരിച്ചിരുന്നു. ആന്റണിയുടെ ഭാര്യ എലിസബത്തിന് വൈറസ് ബാധ സ്ഥിരീകരിച്ചതോടെ ആന്റണി ഉള്‍പ്പെടെയുള്ള കുടുംബാംഗങ്ങള് നിരീക്ഷണത്തില് കഴിഞ്ഞുവരുന്നതിടെയാണ് എകെ ആന്റണിക്കും രോഗം ബാധിക്കുന്നത്.\nആന്റണിയുടെ കൊവിഡ് പരിശോധനാ ഫലം പോസിറ്റീവ് ആയ വിവരം. ഫേസ്ബുക്കിലൂടെ ആന്റണിയുടെ മകന് അനില് ആന്റണിയാണ് അറിയിച്ചത്. ആന്റണിയേയും ഭാര്യയേയും ഇന്ന് തന്നെ ആശുപത്രിയിലേക്ക് മാറ്റുമെന്നും എല്ലാവരുടേയും പ്രാര്‍ത്ഥനകളുണ്ടാകണമെന്നും ആവശ്യപ്പെട്ടാണ് അനില് ആന്റണിയുടെ പോസ്റ്റ്.\nപനിയെ തുടര്‍ന്ന് നടത്തിയ ആന്റിജന് പരിശോധനയിലാണ് സിപിഎം നേതാവ് എംബി രജേഷിന് കൊവിഡ് രോഗം സ്ഥിരീകരിച്ചത്. അദ്ദേഹം തന്നെയാണ് രോഗം സ്ഥിരീകരിച്ച വിവരം ഫേസ്ബുക്കിലൂടെ അറിയിച്ചത്. താനുമായി ഇടപെട്ടവര് മുന്‍കരുതല് സ്വീകരിക്കണമെന്നും ഫേസ്ബുക്കില് പങ്കുവെച്ച കുറിപ്പില് രാജേഷ് പറഞ്ഞു.\ncovid19 kerala congress pc vishnunath കോൺഗ്രസ് പിസി വിഷ്ണുനാഥ് കൊറോണവൈറസ് politics\nKerala: Covid 19 confirmed to KPCC Vice President PC Vishnunath


പ്രേക്ഷക ശ്രദ്ധ നേടി തപ്സി പന്നു നായികയായി എത്തുന്ന ഹസീൻ ദിൽറുബാ ട്രെയിലർ..!! - STAR PIX MEDIA\nHome Entertainment പ്രേക്ഷക ശ്രദ്ധ നേടി തപ്സി പന്നു നായികയായി എത്തുന്ന ഹസീൻ ദിൽറുബാ ട്രെയിലർ..!!\nബോളിവുഡിൽ ഉള്ള മികച്ച അഭിനയത്രിമാരിൽ ഒരാളാണ് തപ്സി പന്നു. അഭിനയത്തിന്റെ കാര്യത്തിൽ നൂറു ശതമാനം നീതി പുലർത്തുന്ന നടി എന്നാണ് ആരാധകരും സിനിമ പ്രേമികളും തപ്സിയെ വിശേഷിപ്പിക്കാറള്ളത്. തന്റെ ഒരു പടി നല്ല ആരാധകരെ സ്വന്തമാക്കാൻ താരത്തിന് കഴിഞ്ഞു. വിനോദം, ശക്തമായ തുടങ്ങി നിരവധി കഥാപാത്രങ്ങളിലൂടെ പ്രേഷകരെ ഞെട്ടിച്ച നടിയാണ് തപ്സി.\nഎന്നാൽ ഇപ്പോൾ സോഷ്യൽ മീഡിയയിൽ വൈറലാവുന്നത് താരത്തിന്റെ ഏറ്റവും പുതിയ സിനിമയുടെ ട്രൈലെറാണ്. ഹസീൻ ദിൽരുമ്പ എന്നാണ് സിനിമയുടെ പേര് അടുത്ത മാസം ഒടിടി പ്ലാറ്റ്ഫോം ആയ നെറ്റ്ഫ്ലിക്ക്സിലൂടെയാണ് ചലച്ചിത്രം റിലീസ് ചെയുന്നത്. തപ്സി പന്നുയാണ് കേന്ദ്ര കഥാപാത്രമായി സിനിമയിൽ അരങ്ങേറുന്നത്. വിക്രാന്ത് മാസൈയ്, ഹർഷവർധൻ എന്നിവരാണ് മറ്റ് പ്രധാന വേഷത്തിൽ എത്തുന്നത്.\nട്രൈലെറിൽ ഉള്ള ചൂടൻ രംഗങ്ങൾ കണ്ട് സിനിമ പ്രേക്ഷകർ കണ്ണു തള്ളിയിരിക്കുകയാണ്. വിനിൽ മാത്യു സംവിധാനം ചെയുന്ന ഈ സിനിമ ത്രില്ലറാണെന് സംവിധായകൻ ട്രൈലെറിലൂടെ പ്രേക്ഷകർക്ക് വെക്തമാക്കുകയാണ്. സിനിമയുടെ രചന നിർവഹിച്ചിരിക്കുന്നത് കണിക്ക് ഡില്ലനാണ്. ഒരുപാട് നല്ല സിനിമകളാണ് കണിക്ക് സിനിമ പ്രേമികൾക്ക് സമ്മാനിച്ചത്.\nശ്വേത വെങ്കട് മാത്യുയാണ് ചലചിത്രത്തിന്റെ എഡിറ്റിംഗ് ചെയ്തിരിക്കുന്നത്. മനോഹരമായ സംഗീതം ഒരുക്കിരിക്കുന്നത് അമിത് ത്രിവേദിയാണ്. അടുത്ത മാസം ജൂലൈ രണ്ടിനാണ് സിനിമ പുറത്തിറങ്ങുന്നത്. ട്രൈലെർ കണ്ടതോടെ ആരാധകർ ഏറെ ആകാംഷയിലാണ് തപ്സിയുടെ പുതിയ സിനിമയ്ക്ക് വേണ്ടി.


'ജിതിന് പ്രസാദ' സമ്മർദ്ദതന്ത്രവുമായി സച്ചിൻ ദില്ലിയിൽ; ഹൈക്കമാൻഡുമായി കൂടിക്കാഴ്ച? ബിജെപി ആരോപണം തള്ളി | sachin pilot will meet high command leaders congress\n'ജിതിന് പ്രസാദ' സമ്മർദ്ദതന്ത്രവുമായി സച്ചിൻ ദില്ലിയിൽ; ഹൈക്കമാൻഡുമായി കൂടിക്കാഴ്ച? ബിജെപി ആരോപണം തള്ളി\nജനറല് സെക്രട്ടറിയായിരുന്ന ജിതിന് പ്രസാദ കോണ്‍ഗ്രസ് വിട്ടതിന് പിന്നാലെ പാര്‍ട്ടിക്ക് മേല് സമ്മർദ്ദം ശക്തമാക്കുക എന്ന ലക്ഷ്യത്തോടെയാണ് സച്ചിന് ദില്ലിയിലെത്തിയത്\nNew Delhi, First Published Jun 12, 2021, 7:07 PM IST\nദില്ലി: രാജ്യസ്ഥാന് കോണ്‍ഗ്രസിലെ ആഭ്യന്തര പ്രശ്നങ്ങള് വീണ്ടും ചര്‍ച്ചയാകുന്നതിനിടെ സച്ചിന് പൈലറ്റ് ദില്ലിയില്. രണ്ട് ദിവസം ദില്ലിയില് തുടരുന്ന സച്ചിന് പൈലറ്റ് ഹൈക്കമാ‍ന്‍റുമായി കൂടിക്കാഴ്ച നടത്തിയേക്കും. ജനറല് സെക്രട്ടറിയായിരുന്ന ജിതിന് പ്രസാദ കോണ്‍ഗ്രസ് വിട്ടതിന് പിന്നാലെ പാര്‍ട്ടിക്ക് മേല് സമ്മർദ്ദം ശക്തമാക്കുക എന്ന ലക്ഷ്യത്തോടെയാണ് സച്ചിന് ദില്ലിയിലെത്തിയത്.\nപഞ്ചാബിലെ പ്രശ്നങ്ങള് പരിഹരിക്കാന് കാണിച്ച ജാഗ്രത തന്‍റെ കാര്യത്തിലുണ്ടായില്ലെന്ന വികാരം സച്ചിൻ ഇതിനകം പങ്കുവച്ചിട്ടുണ്ട്. സച്ചിനുമായി സംസാരിച്ചുവെന്ന് കോണ്‍ഗ്രസിൽ നിന്ന് ബിജെപിയിലെത്തിയ റീത്ത ബഹുഗുണ ജോഷി പറഞ്ഞതിന് പിന്നാലെയാണ് സച്ചിന് പൈലറ്റ് ദില്ലിയിലെത്തിയത് എന്നതും ശ്രദ്ധേയമാണ്. സച്ചിന് പൈലറ്റിനെ അനുനയിപ്പിക്കാന് പ്രിയങ്കഗാന്ധി നേരിട്ട് തന്നെ ഇടപെടുന്നുണ്ടെന്നാണ് വിവരം.\nനേരത്തെ ഉണ്ടായിരുന്ന അത്ര പ്രതിസന്ധി രാജസ്ഥാനില് ഇപ്പോള് ഇല്ലെന്നാണ് ഹൈക്കമാൻഡ് വൃത്തങ്ങള് വ്യക്തമാക്കുന്നത്. നിലവില് മന്ത്രിസഭയില്9ഒഴിവുകള് ഉണ്ട്. തന്നോടൊപ്പമുള്ള ഏഴ് എംഎല്‍എമാർക്ക് മന്ത്രിസഭയില് ഇടംവേണമെന്നാണ് സച്ചിന് പൈലറ്റിന്‍റെ ആവശ്യം. എന്നാല് സ്വതന്ത്ര എംഎല്‍എമാരെ അടക്കം ചൂണ്ടിക്കാട്ടി മുഖ്യമന്ത്രി അശോക് ഖെലോട്ട് ആവശ്യം നിരാകരിക്കുകയാണ്. സംസ്ഥാനത്ത് പ്രശ്നങ്ങള് ഇല്ലെന്നും മന്ത്രിസഭയില് ഉടൻ അഴിച്ചുപണിയുണ്ടാകുമെന്നും രാജസ്ഥാന് പിസിസി പ്രസിഡന്‍റ് ഗോവിന്ദ് സിങ് ദോതാസാര പറഞ്ഞു.\nകോണ്‍ഗ്രസിലെ പ്രശ്നങ്ങള് ചര്‍ച്ചയാക്കി പാര്‍ട്ടിയിലെ പ്രശ്നങ്ങള് മറക്കാനാണ് ബിജെപി ശ്രമിക്കുന്നതെന്നാണ് കോണ്‍ഗ്രസ് നേതാക്കളുുടെ ആരോപണം. അതിനിടെ ബിജെപിയില് ചേരുന്നത് സംബന്ധിച്ച് താന് ചര്‍ച്ച നടത്തിയെന്ന റീത്ത ബഹുഗുണ ജോഷിയുടെ ആരോപണം സച്ചിന് പൈലറ്റ് തള്ളിക്കളഞ്ഞത് കോൺഗ്രസിന് ആശ്വാസമാണ്.\nLast Updated Jun 12, 2021, 7:24 PM IST\nhigh command leaders congress\nബിജെപി ആരോപണം തള്ളി


'എന്തുനേടാനായിരുന്നു ജിഷ്ണുവിന്റെ കുടുംബം സമരം ചെയ്തതെന്ന്' മുഖ്യമന്ത്രി പിണറായി വിജയന്; 'മകന് നഷ്ടപ്പെട്ട അമ്മയുടെ മാനസികാവസ്ഥ മുതലെടുക്കാന് ശ്രമം നടന്നു' | Reporter Live\n‘എന്തുനേടാനായിരുന്നു ജിഷ്ണുവിന്റെ കുടുംബം സമരം ചെയ്തതെന്ന്’ മുഖ്യമന്ത്രി പിണറായി വിജയന്; ‘മകന് നഷ്ടപ്പെട്ട അമ്മയുടെ മാനസികാവസ്ഥ മുതലെടുക്കാന് ശ്രമം നടന്നു’\nBy Web Desk\tApril 11, 2017 11:28 am A+ A-\nതിരുവനന്തപുരം: ജിഷ്ണുകേസില് എന്തുനേടാനായിരുന്നു മഹിജയും കുടുംബവും സമരം ചെയ്തതെന്ന് മുഖ്യമന്ത്രി പിണറായി വിജയന്. ഒരു കാര്യവും സമരത്തിലൂടെ നേടാനുണ്ടായിരുന്നില്ല. സര്‍ക്കാരിന് ചെയ്യാന് കഴിയാവുന്നതെല്ലാം ജിഷ്ണുവിന്റെ കുടുംബത്തിന് ചെയ്തു. എന്താണ് സര്‍ക്കാര് ചെയ്യാന് ബാക്കിയുണ്ടായിരുന്നത്. ഒരു കാര്യവും സര്‍ക്കാര് ചെയ്യാന് ബാക്കിയുണ്ടായിരുന്നില്ല. സമരം നടത്തിയിട്ട് എന്തുകാര്യമാണ് പുതുതായി നേടിയതെന്നും മുഖ്യമന്ത്രി ചോദിച്ചു. ജിഷ്ണുവിന്റെ അമ്മ മഹിജ ഉള്‍പ്പെടെയുള്ളവര് നടത്തിയ സമരവുമായി ബന്ധപ്പെട്ടുണ്ടായ വിഷയങ്ങളില് വിശദീകരണം നല്‍കുകയായിരുന്നു മുഖ്യമന്ത്രി.\nഡിജിപി ഓഫീസിന് മുന്നില് സംഭവിക്കാന് പാടില്ലാത്ത കാര്യങ്ങളാണ് സംഭവിച്ചത്. ജിഷ്ണുവിന്റെ കുടുംബത്തിന്റെ സമരം എല്ലാവരെയും വേദനിപ്പിച്ചു. മകന് നഷ്ടപ്പെട്ട അമ്മയുടെ മാനസികാവസ്ഥ നമുക്ക് മനസ്സിലാകും. എന്നാല് ആ അമ്മയുടെ മാനസികാവസ്ഥ രാഷ്ട്രീയമായി ഉപയോഗിക്കാന് ചിലര് തയ്യാറായി. ഇത് പ്രോല്‍സാഹിപ്പിക്കാന് പാടില്ല. സമരം പെട്ടെന്ന് അവസാനിക്കരുതെന്ന് ആഗ്രഹിക്കുന്നവര് സമരത്തിന് പിന്നിലുണ്ടായിരുന്നു. ആ കളി കാണാതിരിക്കരുതെന്ന് മുഖ്യമന്ത്രി പറഞ്ഞു.\nഈ കേസില് സര്‍ക്കാരിന് നിയമപരമായി ചെയ്യാന് കഴിയാവുന്ന എല്ലാ കാര്യങ്ങളും ചെയ്തു. ബന്ധുക്കള് ആവശ്യപ്പെട്ട പ്രകാരം കേസിന്റെ തുടക്കത്തില് തന്നെ സ്‌പെഷല് പ്രോസിക്യൂട്ടറെ വരെ നിയമിച്ചു. സാങ്കേതികതകള് മാറ്റിവെച്ച് ഒരു കേസിന്റെ തുടക്കഘട്ടത്തില് തന്നെ സ്‌പെഷല് പ്രോസിക്യൂട്ടറെ നിയമിക്കുകയെന്ന നടപടിയും ഈ സര്‍ക്കാര് ചെയ്തു.\nഡിജിപി ഓഫീസിന് മുന്നില് നടന്ന സംഭവത്തില് ഗൂഢാലോചന നടന്നുവെന്ന വാദം മുഖ്യമന്ത്രി സൂചിപ്പിച്ചു. ഇക്കാര്യത്തില് അന്വേഷണം നടക്കുകയാണ്. അന്വേഷണം നടക്കുന്ന ഘട്ടത്തിലായതിനാല് മറുപടി പറയുന്നില്ല. ജിഷ്ണുവിന്റെ കുടുംബത്തിന്റെ സമരത്തില് എസ്‌യുസിഐയ്ക്ക് എന്താണ് പങ്കെന്ന് മുഖ്യമന്ത്രി ചോദിച്ചു. പൂര്‍ണമായും പാര്‍ട്ടി കുടുംബമാണ് ജിഷ്ണുവിന്റെ കുടുംബം എന്ന് പറയപ്പെടുന്നു. എങ്കില് ഇവരെ എസ് യു സിഐ എങ്ങനെ റാഞ്ചിയെന്നും മുഖ്യമന്ത്രി ചോദിച്ചു. ജിഷ്ണുവിന്റെ അമ്മാവന് ശ്രീജിത്ത് ആരെയൊക്കെ ബന്ധപ്പെട്ടിട്ടുണ്ടെന്ന് അറിയില്ല. എസ്‌യുസിഐ പ്രവര്‍ത്തകരെ അറസ്റ്റ് ചെയ്തപ്പോള് അവരുടെ ഫോണ് ശ്രീജിത്തിന്റെ കൈയില് വന്നത് എങ്ങനെയാണെന്നും മുഖ്യമന്ത്രി ചോദിച്ചു. എസ് യു സിഐയ്ക്ക് ചില ലക്ഷ്യങ്ങളുണ്ടാകാം. അതിന് അവര് ഇവരെ വിനിയോഗിച്ചിട്ടുണ്ടാകാമെന്നും മുഖ്യമന്ത്രി പറഞ്ഞു.\nകെ എം ഷാജഹാനെതിരെ സര്‍ക്കാര് വ്യക്തിവിരോധം തീര്‍ക്കുകയാണെന്ന ആരോപണം അസംബന്ധമാണെന്ന് മുഖ്യമന്ത്രി പറഞ്ഞു. വ്യക്തിവിരോധം തീര്‍ക്കാനാണെങ്കില് ഈ സര്‍ക്കാര് അധികാരത്തില് വന്ന് ഇത്ര കാലമായിട്ടും ഒരു നടപടിയും എടുത്തിരുന്നില്ലല്ലോ. കെ എം ഷാജഹാന് ഇവിടെ തന്നെയല്ലേ താമസിച്ചിരുന്നത്. നടപടി എടുക്കത്തക്ക സാഹചര്യം അദ്ദേഹം തന്നെ സൃഷ്ടിച്ചിട്ടുണ്ടെങ്കില്‍പോലും സര്‍ക്കാര് അത്തരത്തില് നീങ്ങിയോ. എന്റെ ഭാഗത്തുനിന്ന് എന്ത് പ്രത്യേക നിലപാടാണ് ഷാജഹാനെതിരെ ഉണ്ടായത്. എന്തേ നിങ്ങള് ഇത് പരിശോധിക്കാത്തത്. ഡിജിപി ഓഫീസിനു മുന്നില് ബഹളം വെയ്ക്കാന് പോയതിന്റെ ഭാഗമായി നടപടി ഉണ്ടായിട്ടുണ്ടാകും. അതല്ലേ ഇപ്പോള് ഉണ്ടായതെന്നും മുഖ്യമന്ത്രി ചോദിച്ചു.\nഷാജഹാന് ഇപ്പോള് പുതിയ രക്ഷാധികാരി ഉണ്ടായിട്ടുണ്ട്. ഉമ്മന്‍ചാണ്ടി എന്നുമുതലാണ് ഷാജഹാന്റെ രക്ഷാധികാരിയായത് എന്ന് എനിക്കറിയില്ല. അത് നിങ്ങള് പരിശോധിക്കേണ്ട കാര്യമാണെന്നും മുഖ്യമന്ത്രി മാധ്യമപ്രവര്‍ത്തകരോട് പറഞ്ഞു.\nഎന്റെ ഭാഗത്ത് എന്തെങ്കിലും വീഴ്ചയുണ്ടായതായി കണ്ടിട്ടില്ല. ആഭ്യന്തരവകുപ്പ് ഒരു വലിയ വകുപ്പാണ്. ആ വകുപ്പിന്റെ ഏതെങ്കിലും ഭാഗത്ത് വീഴ്ചയുണ്ടായാല്, ആ വീഴ്ചയുണ്ടായതിന് നേരെ നടപടിയെടുക്കുന്നതിന് ഒരു മടിയും സര്‍ക്കാരിനില്ല. നേരത്തെ തന്നെ ചില കാര്യങ്ങളില് എടുത്തിട്ടുണ്ട്. എന്നാല് ചില ആളുകള് ചേര്‍ന്ന് എടുത്തോ നടപടി എന്ന് പറഞ്ഞാല് ഒരു കുറ്റവും ചെയ്യാത്തവര്‍ക്കെതിരെ ഒരു നടപടിയും എടുക്കില്ല. അത് എത്ര തരത്തില് ഇടപെട്ടുവന്നാലും നടപടി എടുക്കില്ലെന്നും മുഖ്യമന്ത്രി വ്യക്തമാക്കി.\nലാവലിന് കേസില് ഇടപെട്ടതിന് പ്രതികാരം തീര്‍ക്കുന്നു; അറസ്റ്റ് ചെയ്ത നടപടി ഭരണഘടനാലംഘനമെന്നും കെ…\nമുഖ്യമന്ത്രി മഹിജയുമായി ഫോണില് സംസാരിച്ചു; പൊലീസിന് വീഴ്ച ഉണ്ടായിട്ടുണ്ടെങ്കില് നടപടി എടുക്കുമെന്ന് മുഖ്യമന്ത്രിയുടെ…\nസമരം ഒത്തുതീര്‍പ്പായി; ജിഷ്ണുവിന്റെ അമ്മയും ബന്ധുക്കളും നടത്തിവന്ന നിരാഹാരം അവസാനിപ്പിച്ചു\nജിഷ്ണുകേസിലെ പ്രതികളുടെ അറസ്റ്റ് സര്‍ക്കാരിന്റെ നേട്ടമല്ലെന്ന് എംഎം ഹസന്